大中祥符八年春三月，德明表请市盐，复责入质，不遣。边，辄鬻其所德明以西盐不通，蕃部困敝，遣牙内指挥白守贵诣京师陈请。朝议德明必欲通盐禁，惟子弟入质方许，盖以必不肯从之事绝之也。德明果不肯遣，于是禁盐如初。月，德明掠
夏四月，蕃部浪密囊等叛投环州。月，德明继立母卒。
德明蕃部指挥浪密囊、麻孟桑二人投环州，真宗以前有熟户逃亡曾为西界所纳，可移牒追取，俟其遣还，乃以浪密囊等付之。，令官属建议祀典。
五月，遣使入献。见于温泉山。
夏国进奉使入边，辄鬻其所乘马，边人以价值贱，争市之。于是使者带马日多，疆吏以闻，真宗诏严其禁。并出。
秋八月，西蕃角厮罗攻夏州，拒却之。私市禁物，隐关税为角厮罗，吐蕃赞普裔。初居宗哥城，与论逋李立遵不协，徙居邈川，有胜兵六、七万。自西凉破，潘罗支旧部耸昌厮均等悉归角厮罗，回鹘降者复数万，由是富强。时以兵攻夏州，德明御却之。角厮罗希朝廷赐予，请聚举国之众助讨夏州。真宗以其累次侵边，或有变诈，命周文质监泾原军，曹玮知秦州备之。册。献良马
冬十一月，筑堡石州，建榷场。丹主使堂后官张克恭初，延、庆二州熟户，其亲族在西界，辄私致音问，潜相贸易，夏人因以为利。中国察其奸，不许。德明乃于石州之浊轮谷筑堡建榷场，以诱致商旅。真宗诏缘边安抚使禁止之。、骨咩、
大中祥符九年夏五月，德明使蕃骑寇庆州。遣使德明数请市盐，私置榷场不得，在国点阅兵马，阴谋侵掠兀泥族。大首领名崖，其从父盛佶，先为保吉所虏，授白池军主，密遣使告名崖。名崖以闻，真宗命边臣谨备之。至是，有夏州蕃骑千五百人寇庆州，为内属蕃部邀击，败还。场二，德明复
按：《宋史。真宗纪》：五月，夏州蕃骑千五百人寇庆州，不言 德明使 ，兹特书之。盖德明以市盐建场不遂其欲，纠集兵骑，阴谋内扰。庆州之寇，不谓 德明使 ，不得也。，败官
追上保吉尊号。月，德明德明既僭帝制，令官属建议祀典。刘仁勖曰： 先王创造大业，中道崩殂。今徽号未加，非报本追崇之意。德明用其言，上保吉尊号曰 应运法天神智仁圣至道广德光孝皇帝 ，庙号 武宗 ，群臣上表贺。没东井。
按：史言德明称帝国中，然犹外顺宋命，未有明据。观于追上父号，僭越显然矣。射，继宗每发必中，秋七月，夏州甘露降。功于宋矣
德明大赦国中。大食国贡使
按：德明嗣位十余年，一书夏州旱，再书恒星昼见，皆灾异也。因其时图伐甘州，戾气致变，天道人事原相应耳！兹书 甘露降 ，岂夏州朔漠有善政足以致之？抑中朝之受天书，迎圣祖，草木云雾，无不称祥，上有好而下有甚者乎？然德明自是而后，并甘、凉，降瓜州，兵威日炽，是适以滋其悍也！月，德
冬十月，遣使入贡，请诏约边臣。、重臣者。时真德明数苦边境，延钤辖张继能削竹为签，署其上云 以备记将士杀获功状 。德明闻之惧，遣大校刘仁勖贡马二十匹，上言： 蕃汉部落，戎寇杂居，劫掠是常，逋亡不一。臣自景德中来进誓表，朝廷亦降诏书，应两地逃民，缘边杂户不令停舍，皆俾交还。从兹谨守翰垣，颇成伦理。自向敏中归阙，张崇贵云亡，后来边臣，罕守旧制，各务邀功，不虞生事，遂致延、绥、泾原等界，擅举甲兵，入臣境土。其有叛亡部族，劫掠生财，去者百无一回。臣之边吏，亦务蔽藏，俱失奏论，渐乖盟约。臣今欲将所部应有南界背来蕃族人户，乞朝廷差到使臣，就界上交付。所有臣本道自进纳誓表后走投南界蕃户，亦望下诏逐处发遣归回，未赐俞允。即望敦谕边臣悉遵诏约，肃清往来之奸寇，止绝南北之逋逃。俾臣得内守国藩，外清戎落，岂敢违盟负约，有始无终，虚享爵封，取诮天下？但恐朝廷不委兹事，诏未察本心，须至剖陈，上干天听。 真宗答诏曰： 卿世济勋庸，任隆屏翰，翊忠规而奉上，正师律以守藩。布露恳诚，条陈章疏，载加阅览，备悉倾输。且国家奄宅中区，统临四海，咸推覆育，岂限迩遐。凡命将帅之臣，惟存备御之戒，所有文字往来，辞说异同，部族贪残，辗转仇报，掠过生口，彼此交还。其如不见端倪，互相诬执；或因缘攘窃，增饰邀求。朝廷固不细知，边垒亦为常事。及详来奏，深究弊源，难悉难穷，当申约束。已令延、泾原、环庆、麟府等路部署钤辖司，今后约勒蕃部，不得辄相劫夺，擅兴甲兵，凡稍涉交争，须尽公措理。其有广占阡陌，隐庇逃亡，画时勘穷，押送所管。卿本道亦宜严戒部下，不得更有藏匿，各遵纪律，共守封疆，嘉叹之怀，不忘寤寐。 月，德明终
凉州守将苏守信死。十一月，甘州回鹘攻破之。月，德明加 纯诚功臣 号德明使守信守凉州，有兵七千余，马五千匹。诸蕃畏其强，不敢动，回鹘贡路悉为阻绝。守信死，其子罗麻自领府事，部众不服。甘州可汗夜落隔遣兵攻破之，掳其族帐百余，斩级三百，夺马匹甚众，罗麻弃城走，于是凉州属于回鹘。信死。十一月，甘州回鹘
天禧元年春二月，德明加太傅。功于宋矣。是德明闻中国有大典礼，必遣使入贺。是时，真宗改元，诣玉清昭应宫，上玉皇大天尊宝册、衮冕，谢天地于南郊，大郝，中外官并加恩。会夏州使至，诏加德明守太傅，食邑千户，实封四百户。边，辄鬻其所乘马，
夏六月，有龙见于温泉山。井钺山在怀远镇北。德明以为瑞，遣官祀之，于是有迁都之意。攻凉甸，击走之。
秋八月，罗麻请取凉州，不克。圣宗纪》：太平六年冬罗麻走入沙漠，潜遣人至凉州，约旧时蕃卒内应，请德明出兵赴援。回鹘结六谷诸部拒之，卒不能克。月，德明加太傅。
天禧二年春三月，德明掠甘州贡奉使。令官属建德明攻西凉不得志，辄与甘州构难，侦知其贡使安信等入京，遣蕃部从间道掠之。会正使先发，仅得余骑而还。没东井。
按：德明自仁宗登极，西州尚属相安。而恒星列曜，垂异分野，史不胜书。盖是时元昊年长，雄图渐启，戎马生郊，战争方始，天文预兆，未始无因也。


宋神宗熙宁元年、夏乾道元年春正月，梁氏治国事。
秉常时年八岁，母恭肃章宪皇太后梁氏垂帘摄政。
按：《纲目》母后垂帘，书临朝，书御殿，书称制，恒也。此书 治国事 ，何？夏戎狄小邦，不得与中国并也。自梁氏治事，而乾顺母亦效尤焉；自梁氏幽秉常，而纯佑母致废立焉。牝鸡司晨，有开必甚。直书 梁氏 ，斥之也。
使其弟乙埋为国相。
梁氏悉以国政委乙埋，乙埋擢其子弟并居近要，于是诸梁权日甚。
按：拜官书 使 ，罪私也。
延路索杀杨定者。二月，以六宅使李崇贵、右侍禁韩道喜献。
延镇抚使郭逵讠得杀杨定首领姓名为崇贵、道喜二人，移檄来索。道喜素与幸臣罔萌讹善，萌讹为二人谋于梁氏，佯使人至延言，请斩境上以谢，逵不可。既而报曰： 已杀之矣。 逵以二人状貌物色，遣使诘问。乙埋知不可隐，执两人以献。
三月，始遣使告哀。
自杨定死，贺中国登极及正旦使不更过界，谅祚卒，逾三月，始遣河北转运使、刑部郎中薛宗道告哀。神宗问杀杨定事，宗道对曰： 杀人者已执送矣。 乃赐诏慰谕，并令上大首领数人姓名，当爵禄之，俟李崇贵至，即行册礼。
按：谅祚卒四月始使告哀，慢中国并慢其故主矣。
夏四月，献遗于辽。
梁氏遣使告哀于辽，辽使吊祭，因表献谅祚遗物。
五月，出兵争筚篥城。
秦州僻在东南，距夏国差远。东自仪州，南界生户八王族抵水洛城，是为夏属党留族地。其西路自山外石门峡正南百里，由筚篥城转三都谷，至安远、伏羌寨。次西为乾川谷，在古渭州西北，约三百里至宁远寨，亦合于伏羌。自夏兵累掠秦凤，西边熟户被扰，神宗遣宰相韩琦知永兴军，经略陕西。琦议筑筚篥古城，与古渭相犄角，以秦凤副总管杨文广董其役。女广声言城喷珠，率众潜趋筚篥。比暮至其所，部分已定，迟明，夏兵大至，与文广搏战，不胜而退。临行遗书文广曰： 当白国主，以数万精骑逐汝也。
遣杨定子仲通还。
神宗以杨定死于边事，闻有子没于夏国，命郭逵遣使索之，梁氏遣仲通还。及李崇贵等至京师，神宗始知：定死，罪在定。乃薄责崇贵等，而削定官、没仲通家赐。赐秉常诏，候誓表到日，即使行册礼，所有岁赐，自册典后并依旧例。
秋七月，攻甘谷城。
筚篥既城，神宗赐名甘谷。乙埋恶其控扼要害，潜兵袭之，与秦凤都监张守约遇，分两翼夹攻。守约以五百人逆战，挺身立阵前，自节金鼓，发强弩注射，强酋战死者数人，遂却。
九月，集兵折姜会，知原州种古来攻，拒战，不胜。
折姜会距环州永和寨一百二十里，本属中国，自曩霄时据为和市处。乙埋屡争甘谷城不克，点集诸监军司屯其地。种古自原州帅师来击，被杀者二千余人。
冬十月，辽遣使册为夏国王。
梁氏寻使往贡，谢封册。
十一月，求嵬名山，不得。
名山至京师，授左监门卫上将军，赐姓名赵怀顺。梁氏用其臣罔萌讹计，佯以景询与中国易。郭逵曰： 询，庸人也，于事何所轻重！若受之，则不得不还名山，自是蕃酋无复敢向化矣。 卒不果易。
十二月，战于葫芦河，败绩。
知渭州蔡挺筑城定戎军，为熙宁等寨，开地二千余顷，募卒三千人为耕守计。乙埋遣兵壁葫芦河争之，挺出奇兵袭击，皆惊溃，所属洛勒缓等七族悉为官军所破。
熙宁二年、夏乾道二年春正月，入贡请封。二月，册使来。
梁氏因中国逾年不行封册，复使薛宗道赍表由延州入贡请之，神宗命河北转运使韩缜至西驿，责问数犯边不进奉故，宗道顿首谢罪。诏令先还，随遣河南监使刘航持册封秉常为夏国主。
遣使上书。
中国议者欲官夏之首领，镌岁赐以为俸给，冀分其势。郭逵曰： 彼既恭顺朝廷，当布以大信，不宜诱之以利。 神宗不听。梁氏不肯奉诏，遣臣都罗重进上书言： 上方以孝治天下，奈何使小国之臣叛其君哉？
按：秉常初立，干戈屡见，宋室不行封册，直待遣使哀请而后予之，洵得驾驭之道哉！然欲官其首领，分其国势，是乘人之丧，为己利也。损中国威严，贻戎人口实，画虎类狗，已见熙宁谋国之乖矣。
三月，上誓表，请以塞门等寨易绥州。
绥州去延州东路长宁寨四十里，失之则界内抚宁和市场及义合镇茶山一带人户俱少藩篱。先是杨定死，中国议弃绥州。镇抚使郭逵曰： 夏人既杀王官，而又弃绥不守，示弱已甚。且名山举族来归，当何以处？ 已，梁氏上誓表，乞颁誓诏，因言绥州世守故地，请以塞门、安远二寨相易。逵曰： 此商於六百里故智也，非先交二寨，不可与绥。
夏四月，攻秦州，陷刘沟堡。
梁氏请绥州不得，又绝岁赐，遣兵犯秦州，破刘沟堡，杀守将范愿及士卒不可胜计。
秋七月，复蕃仪。
梁氏不乐用汉礼，伪为秉常表，请复本国旧蕃仪，神宗许之。
按：梁氏本中国人，不乐汉礼，喜用胡俗，倒行逆施甚矣！
九月，犯庆州。
夏国与边民私市，中国屡禁不止。是时，以受册不谢，神宗诏： 自今有违者，经略司及官吏同罪。能告捕者赏之。 由是私贩遂绝。梁氏以货用缺乏，出兵攻庆州，大掠人户而还。
冬十月，请定地界，不果。
先是，中国赐诏言： 绥州，交塞门、安远二寨乃还。 梁氏遣幸臣罔萌讹纳二寨，经略司使集贤校理赵禼往受之，且定地界，萌讹佯为不知，禼曰： 二寨之北，旧有三十六堡，且以长城岭为界，西平王祥符中所移书固在也。 萌讹语塞，但言朝廷欲得二寨，地界非所约，禼曰： 若然，则塞门、安远二墙墟耳，安用之！ 遂罢。
始遣使入谢封册。
神宗寻遣閤门祗候周永清押时服至宥州，受赐者不跪，永清责之，乃恐而跪。
闰十二月，遣使如辽，求印绶。
辽自圣宗封李氏王爵，虽有西平、夏国之号，并未赐以印绶。梁氏用罔萌讹言，遣使求之，辽主不与。
侵顺安、黑水诸寨，围绥德城。
赵禼以夏人渝盟，请筑绥州，改名绥德城。梁乙埋先以亲军壮骑连侵顺安、绥平、黑水等寨，不克。进围绥德，攻十余日，兵骑日益，定仙山烟火皆满，谍者以告郭逵，逵曰： 殆将遁也，特以此张虚声耳。 既而，兵果退。
熙宁三年、夏天赐礼盛国庆元年夏四月，遣兵筑八堡于绥德城，延州官兵攻之，诸堡溃。
乙埋攻绥德不克，以兵二万距城四里筑八堡捍之。堡成，各留兵三百为守。郭逵遣监押燕达攻破二大堡，杀酋帅数人，移檄宥州曰： 夏国违誓诏，侵城汉界，其罪甚大。若能悔过，悉听汝还；或不从，则诛无噍类。 于是余堡戍卒悉溃归。
五月，复筑闹讹堡，败庆州将李复圭兵。
初，庆州荔原堡纳夏国叛人，侵耕生地。梁氏遣将以十万众筑闹讹堡，距庆州界二十里，又筑城十二盘，皆非汉地也。已，闻绥德八堡皆溃，亦止不筑，以文申衙头求罢，而兵役犹留境上。
复圭贪边功，合蕃汉兵三千，令偏将李信等，授以方略，自荔原堡至瓠子岭袭之。役者见兵至，哗言： 我自修堡，不与汉争。 信兵三犯之，乃曰： 汝真欲战也？ 始纵两翼围之，信等大败。夏军下令曰： 杀兵不杀将。 开围一角，使信等逃还。复圭惧，欲自解，执信等斩之，复遣部将郭贵、内殿崇班林广引兵西出邛州堡，深入十二盘，袭破栏浪、和市等寨，掠金汤城，夜过浦洛河，夏兵追之，广扬声选强弩列岸侧，而潜卷甲遁。复圭是役仅杀老幼一二百人，梁氏由此蓄怨。
附：《宋史·郭逵传》： 李复圭治庆州之败，既斩李信、刘甫，又欲罪延都巡检使白玉。玉见逵托身后事，逵哀之，不遣，申救甚力，得免。已而，玉大捷于新寨，神宗谓逵曰： 白玉能以功补过，卿之力也。 考夏兵与玉战新寨事，《纪》、《传》不详。
又，《林广传》：广护中使临边，将及乌鸡川，遽率众遁山行。道遇熟羌以险告，广不听，夏人果伏兵于川，计不行而去。告者乃谍也。考《广传》：夏人伏兵在败复圭后，而中使临边何事，传不详。
六月，西蕃董容来请婚，不果。
董容，董毡族弟，两人素不睦。蕃僧结吴叱腊、康遵新罗结迎诣武胜军，共立文法，图并诸羌。遣使至夏国请婚，梁氏将许之，会中国招降其大酋撒四数人，结吴叱腊等约解法废，婚议亦寝。
秋七月，庆州官兵袭金汤城，败之于洛河川。
梁乙埋以金汤被掠，增兵戍之。复圭遣将李克忠、蕃官赵余庆复率众袭之，夏伏兵洛河川以待。战甫合，突冲阵为二，官军大败。克忠归路已断，领残众东出延，月余始得达庆。
八月，大举入环庆，攻大顺城，杀钤辖郭庆等。西蕃董毡发兵来侵，师乃退。
梁氏籍境内蕃众七十以下、十五以上悉为兵，声言赍百日粮，攻沿边五路。侦环庆无备，于是月突分兵数道入冠，多者号三十万，少者二十万。犯大顺城，副都总管杨遂以兵拒于大义寨，夏兵不得进。围柔远寨，守将林广固守，戒士卒勿妄动。夜半，梁乙埋令焚积薪以乱其众，广屯守自若。已而，乙埋立营马平川，大持攻具攻城，广随方捍御，募死士夜出砟营，营中数扰。分攻荔原堡及淮安镇，获守烽卒张吉，驱至东谷寨，胁以兵，使呼城中曰： 淮安诸寨已破，宜速降。 吉反其辞曰： 努力！诸寨无虞，贼粮尽且退，毋庸降。 乙埋怒，杀之。转攻西谷寨、业乐镇，屯军榆林，距庆州四十余里，游骑直至城下，陕右大震。巡检姚兕等力距九日，郭庆与閤门祗候高敏、三班借职魏庆宗、秦勃等皆战死，兵不退。西蕃保顺节度使董毡乘虚率兵入夏国西境，大克获。乙埋恐兴、灵有失，率众退还。
附：《宋史·折克行传》： 夏人寇环庆，种谔拒之，诏河东出师为援，克行请往。谔使以兵三千护饷道，战于葭芦川，夏兵大败，被斩者数百户，降者千。 据《谔传》，谔官未尝任环庆，何以有拒夏人事，疑史有误。
九月，侵怀宁寨。
延州，当三路之冲：西北金明寨，正北黑水寨，东北怀宁寨。而怀宁直横山，其径尤捷。乙埋遣兵距寨六十里筑细浮图寨，宿重兵守之。旋以三万骑薄怀宁城，竟日不退。西路都巡检贾翊与延州巡检燕达将所部五百人跃马奋击，所向披靡，夏兵不胜而走。
冬十月，遣使请贺正，不得。
宥州谍保安军关报贺正旦使将入境，判延州郭逵以闻，神宗诏逵以己意答曰： 屡次犯顺，不敢收接。
附：李氏《长编》： 是月庚午，判延州郭逵言： 破西界新修堡寨，有保捷军士王青，以所获首级与指挥使刘兴易取金钗，请罪之。  考夏人修何堡寨，逵以何时攻破，《宋史》纪、传不载。
十一月，延州官军袭金汤川，不攻而退。
延州右侍禁王文谅，即讹庞家奴，昭文馆大学士韩绛宣抚陕西，爱其才，奏为指使。督蕃将赵余庆讨夏国，期会于金汤川之结明撒庄。文谅甫抵金汤，去结明尚二十里，见夏兵众，引归。余庆至，不见文谅军，亦退回。
十二月，掠镇戎军。
夏属蕃部屡向延、环庆两路内投，梁氏恶之，令轻骑夜过边濠犯镇戎军，杀掠三川寨、独家堡。蕃户巡检赵普伏兵濠外，邀截归路。夏骑还，遇之，战不胜，失马二十余匹。
绥州监军吕效忠帅师寇德顺军，败死。
陕西诸路闲田数千顷，募人为弓箭手，每人给屋，贷口粮二石，半耕半战，德顺军所募尤劲勇。效忠率万骑侵渭州，攻德顺，知军事周永清出兵拒敌，效忠战败被获。永清令勇士夜驰百里，捣效忠巢，俘斩复数千人。
复遣使入贺正旦，不至而还。
梁氏前请贺正不得，复遣罔萌讹诣延州，集贤校理赵禼请纳其使，令边吏设赏，用间离其心腹，因以招横山之众，此不战而屈人兵也。神宗不许，诏以来年应赐夏国银、绢，令宣抚使分贮四路安抚司处，以备犒赐夏属来归者，于是罔萌讹怏怏而回。


嘉定二年、夏应天四年春二月朔，太白昼见。
其光经天。
三月，蒙古兵入河西，大都督府主高逸死之。
金叛人李藻、田广明等劝蒙古伐金。蒙古主恐夏国议其后，先举兵出黑水城北，由兀剌海关口入河西。安全遣世子承祯为主将，以大都督府令公高逸为副元帅，督兵五万御之，大败。逸被获，不屈死。
夏四月，兀剌海城降。
蒙古兵围城，丰州人谢睦欢劝守将出降，太傅西璧氏率兵巷战，被俘。
秋七月，破克夷门。
克夷为中兴府外围，两山对峙，中通一径，悬绝不可登。曩霄时，尝设右厢朝顺监军司兵七万守之。安全闻蒙古兵深入，遣嵬名令公复率兵五万以拒。蒙古兵至，嵬名令公自山坂驰下，击败之。相持两月，备渐弛，蒙古主设伏以待，遣游兵诱之入伏获之，遂破克夷。
围中兴府。九月，引河水以灌城。
蒙古主引兵薄中兴府，安全亲督将士登城守御，蒙古兵不能破。会大雨，河水暴涨，蒙古主遣将筑防，遏水灌城，居民溺死无算。
冬十月，遣使乞援于金。金人不应。
中兴受围月余，安全遣使至金乞援。金群臣皆曰： 西夏若亡，蒙古必来加我，不如与西夏首尾夹攻，可以进取而退守。 金主曰： 敌人相攻，吾国之福，何患焉？ 遂不出兵。
按：是时蒙古兵三入夏矣。夏弱则蒙古强，于金亦有不利焉。乃金主以两国相争为福，是岂知唇亡齿寒之义哉！不特启夏人之构怨，而金之亡于蒙古亦于是决矣。
十二月，河堤决。蒙古遣使谕降。安全纳女请和。
河水久灌，城址将圮。会外堤决，水势四溃，蒙古兵不能支，遂解围退。已，遣其太傅讹答入城谕降，安全乃纳女请和。
嘉定三年、夏皇建元年春三月，嵬名令公自蒙古还。
太傅西璧氏病死，嵬名令公被囚。蒙古主数使人谕降，不听，日居土室中，蓬首垢面，食惟粗粝，志不稍屈。及安全请和，闻令公未死，遣使以礼请，乃纵还。
秋八月，攻金葭州。
金陇外十州地介宋夏之间，与诸蕃杂处，素无重镇戍守。安全怒金不发援兵，遣万骑攻葭州，以报之。
嘉定四年、夏皇建二年春正月，使贺金正旦。
夏使朝辞，金主赐衣带外，又赐貂裘二，无则使者代以银三锭，副代以帛六十匹。至是，金主并削之，礼臣请，不许。
三月，有黑气起北方。
广若长堤，内有三白气贯之，如龙虎状。
夏五月，黑塔坦国攻河西，御之，败绩。
塔坦之先与女真同类，有黑、白二种。时黑塔坦王白厮波强盛，兼并诸族地，起兵攻夏河西州郡。安全亲率兵拒战，大败，失其公主，遣使请以臣礼事，塔坦方退。自是国势益衰。
按：黑塔坦为西蕃别种，乃蛮夷之最贱者。安全既失其女，复乞为臣，辱国甚矣。
秋七月，齐王遵顼立，改元光定。
遵顼于是月三日立，时年四十九，改皇建二年为光定元年。史臣曰： 遵顼之立也，较安全卒前一月，安全有子承祯，不得嗣。金卫绍王无实录，莫得其故也。
按：遵顼之立，史不详其故。然前安全死一月，安全有子不得立，是可疑也。故书 立 、书 改元 ，与安全文不甚异，以见安全之位如是得，亦如是失，出尔反尔，徒受大恶之名而已。
八月，安全死。
年四十二，于是月五日卒。在位六年，改元二，谥曰敬穆皇帝，庙号襄宗，墓号康陵。
按：安全书 死 ，不书 卒 ，篡逆之人不得正其终也。与前书赵保吉同。
论曰： 安全派惟支庶，爵重宗藩，妄肆奸心，篡夺君位，律以天讨，罪岂容诛！况在位六年，无善可纪。见蒙古之强，纳以女；背金源之德，加以兵。鲜耻寡恩，曷足挂齿！然止能及身，而不能传世，则有天意存焉。
遣兵犯金东胜城。
金界西出天山，外包东胜，直接夏境。遵顼遣万骑围之，势危甚。金西南路马军万户纥石烈鹤寿救之，突围入城，乃解。
按：书 犯 ，罪遵顼也。夏与金构兵，莫甚于遵顼。观于嗣立伊始，即启争端，何怪后日纷纷乎？
冬十一月，侵金泾、二州，围平凉府。
庆阳、德顺、平凉皆陕西重地，金人恃西为厄塞。自夏兵屡至，诸州皆缮城积粟，团结土兵为备。遵顼闻蒙古兵直入中都，以兵万余扰、岐。金陕西安抚使檄同知转运使事韩玉募兵万人赴援，夏兵不胜。时遵顼围平凉，闻玉引兵抵北原，疑金军大至，遂解围。
附：《金史·蒲察郑留传》：大安二年，知庆阳府，三年，夏人犯边，击走之。考《卫绍王纪》，夏人犯庆阳在至宁元年六月，不在大安三年。疑《传》有误。
嘉定五年、夏光定二年春正月，使贺金正旦。
遵顼遣使如金贺正。故事：夏使至金，互市于会同馆。时金有贵戚与使人贸易，监察御史聂天骥奏其事。金主禁之，令夏使速回。
按：西夏贺金正旦止此。
三月，金使来赐封册。
金兵与蒙古战，败绩于渭河堡。遵顼乘其败，频侵边境，而金封册使仍至。
攻金葭州。
金延安路兵马总管完颜奴婢却之。
冬十二月，遣使如金谢封册。
遵顼志与金构难，受册久之，始遗使谢，而贺正使仍不遣。
嘉定六年、夏光定三年春三月，太阴与太白并见。
相去仅尺余。
夏六月，侵金保安州，破之，围庆阳府。
保安既破，获州刺史杀之；又犯庆阳，杀其同知府事等官。知庆阳府蒲察郑留出兵力战，乃引归。
秋八月，破金州，降其节度使乌林答琳。
答琳尚金郜国公主，为静难军节度。夏兵攻城，答琳中风，不能战，遂降。金主遣通事张福孙来视答琳，公主以其状付福孙。福孙还以闻，金主谕夏国善视之。
冬十一月，攻金会州，败于窄土峡。
遵顼知金主永济被弑，国中大乱，出兵突攻会州。金都统徒单丑儿引大军拒战于窄土峡，副都统乌古论长寿先登陷阵。夏兵不支，走东关堡，再战复败。
十二月，破巩州，执节度使夹谷守中，杀之于平凉城下。
夏、金接壤之处虽多沟坂，并无长河大山为屏蔽。金人向恃陕西弓箭手善战御敌，夏国畏之。及徙屯他所，遵顼以数万骑攻破巩州，执守中，胁降，不屈，载而西进。围平凉，使其至城下谕降，守中呼城上曰： 夏人矢尽且遁，慎勿降！ 夏兵交刃杀之。按察副使卢庸登陴拒战，矢尽，募人取夏兵所射城上箭以济，夏兵不能克。
附：《金史·蒲察郑留传》：至宁元年，知平凉。是时，平凉被兵，夏人复来攻，郑留收溃卒为拒守计，夏兵乃退。
按：至宁尽九月。平凉被兵，在《夹谷守中传》已云 至宁末 ，此更不知何时。
嘉定七年、夏光定四年秋七月，遣使人西和州，请会师图会。
左枢密使吐蕃路招讨使万庆义勇遣蕃僧减波把波等赍蜡书二丸，至西和州之岩昌寨，议夹攻金人，图复侵地。制置使董居谊初入蜀，恐其诈，不报，迅遂中绝。
按：夏自安全衔失援之憾，构怨于金，遵顼继之。平凉、巩、会间无岁不拢，而又力弱势衰，不能得志。因思假宋兵威以逞其忿，何尝为中国计哉？况戎性轻忽，胜则争趋，败则四溃。观后日巩、秦之役，进退无恒，夏可用宋，宋不能用夏，绝之未为不是。《续纲目发明》以夏之请师为 向义 ，宋之不报为 失策 ，是徒论其理，尚未揣时势立言也。
八月，攻金庆原、延安诸州。
初，遵顼令归国人乔成赍书于金，言边吏侵掠，乞加禁戢。金主知其饰辞，不答。遵顼率众攻掠诸州，金主令有司移文责之。
冬十一月，援金叛人程陈僧于兰州。
金兰州译人程陈僧聚众叛，败金人于龛谷，遣伪统制董九招西关堡都统王狗儿。狗儿杀九，起兵拒。陈僧来乞援，遵顼以兵三千应之。
嘉定八年、夏光定五年春正月，攻金环州，金使来谢，不可，进围积石州。
先是，夏兵掠武延川，金边吏亦稍侵夏境以报。遵顼怒，遣兵攻环州。金主命治边吏罪以谢，遵顼不可，进围积石，为都统姜伯通所拒，不克而还。
二月，破安乡关，复攻环州。
金都统曹记僧、万户忽三十御之，不得进。再攻环州，刺史乌古论延寿及斜卯毛良虎败之境上。
秋九月，金讨叛人程陈僧，复以兵援。破西关堡，围第五将城。
初，金主议伐夏国，陕西宣抚使奏： 往者夏人侵我环、庆、河、兰、积石，及出兵应之，悉遁去，盖为我有备也。今兰州溃兵犹未集，军实多不完，沿边地寒，春草始生，未可刍牧，两界无烟火者三百余里，不可轻举。 金主从之。遣河州提辖曹记僧、通远军节度完颜狗儿讨陈僧，以绝内援。遵顼以师赴救，与金兵战，互有胜负。已，以轻兵袭破西关堡，围第五将城，与金万户杨再兴相持数日而解。
按： 讨 而书 援 ，罪援者也。
冬十月，攻金保安、延安，不克；围临洮府，破之。
夏兵攻保安，与都统完颜国家奴战，不胜。再攻延安，又为戍将所败。乃合右厢精兵八万围临洮，金陕西宣抚副使完颜胡失剌来援，夏兵伏渭源堡击败之，执胡失剌，遂破临洮。
攻熟羊寨。
夏兵侵金不已，金主以空名宣敕付陕西宣抚使：夏人入寇，有临阵立功者，五品以下并听迁授。于是，金兵皆力战。夏众数万攻绥德之克戎、绥平，皆败；又攻熟羊寨，陕西副统军移剌塔不也以兵万人拒战，遂却。
十二月，合金叛将程陈僧兵攻临洮府，败绩。
初，遵顼破临洮不守，金将陀满胡土门修复其城。陈僧遣使请攻，遵顼遣兵数万，合陈僧兵复围临洮，扼渭源堡，内外不通者半月，城中粟不支，众心危甚。胡土门日勉以忠义，皆自奋，侦城中为夏内应者二十人，悉斩之，掷首城下。夏兵四面力攻，胡止门缒壮士夜袭营垒，夏兵乱，金兵乘之，大败。
围定羌州。
为金防御使纳合蒲剌都所败。
嘉定九年、夏光定六年夏四月，葩俄族都管汪三郎叛降于金。
葩俄向属夏国，金陕西行省都元帅仆散端遣纳兰伴僧赍谕招之，汪三郎与临洮菰黎五族都管青觉儿、积石州都管章罗谒兰冬、铎精族都管阿令结等相继叛附于金。金主命优给之，赐汪三郎姓完颜氏。后力御夏兵，为金名将。
五月，修河桥以窥来羌城。金兵焚之。
遵顼潜于来羌城之界河起修折桥，以通兵路。金元帅右都监完颜赛不遣兵焚毁之，俘斩甚众。
谍者陈入金被获。
遵顼复图临、巩，进取长安，使入金界探事。来远镇将获，以闻，金主命陕西行省严备之。
秋，闰七月，金兵袭阿弥湾。
夏与金屡启兵端，而奏报尚用金号。是时，移牒尾署 大夏光定六年 ，延路上之，金主封还原牒，命庆阳总管庆山奴出第三将怀安寨，环州刺史完颜胡曾出环州，两路进攻。遵顼点集诸军，戒不与战。金主恐有诈，谕诸军勿轻进。惟提控完颜狗儿兵由兰州西关堡招降旧部曲九人，掩袭阿弥湾，杀将士数百人。
八月，攻金安塞堡。
金元帅左监军乌古论庆寿自延安遣军援之，夏兵败。复战于州之仓曲谷，亦不胜。
掠结耶觜川，不克，勒兵据车儿堡。
金右都监完颜赛不拒之。退据车儿堡，再战，又败。
九月，连蒙古兵攻金延安府及代州，遂破潼关。
遵顼数战不胜，遣人与蒙古连兵攻延安、代州等郡，杀经略使奥屯丑和尚，进犯潼关。金西安军节度使尼庞古蒲鲁虎战殁，关遂破。
按：蒙古，夏之仇也；金，夏之邻也。与邻为仇，而与仇为比，书以见其不智。
冬十一月，围金定西城。
遵顼既破金兵，复遣兵四万余突围定西，辇致攻具，志在必取。金提控赤盏合喜与节度使杨斡烈率兵鏖战，夏兵被斩者二千余级，失马匹八百，器械无数。
十二月，金兵攻盐、宥、夏诸州。
先是，金主与皇太子议伐夏，以右监军陀满胡土门、延安总管古里甲石伦攻盐、宥、夏诸州，庆阳总管庆山奴、知平凉府移剌塔不也攻威、灵、安、会等州。遵顼分道出兵拒之，金兵不能进。
杀金守臣刘德基。
德基，金贞初进士，守官边邑。夏兵攻其城，德基坐厅事，积薪其旁，谓家人曰： 城破即焚我。 及城破，家人不忍，遂被执。遵顼胁之跪，不屈。有故人从旁解曰： 此人病狂，故敢如此。 德基曰： 为臣子当如此，吾岂狂耶？ 系诸狱，他日召问，德基终不屈，大骂曰： 吾岂苟生者哉！ 遂杀之。
嘉定十年、夏光定七年春正月，从蒙古兵侵金，败于守州。
遵顼以三万骑从蒙古兵自三门、析津北渡犯金平阳，金尚书右丞胥鼎檄绛、解、隰、吉、孟五州经略司合兵夹攻，蒙古大败，夏兵走还。道经宁州，庆阳总管庆山奴伏兵邀击，又败。金右都监完颜仲元请乘此兵势，出夏国不意，诸道并进，必克兴、灵。金主命尚书省议之，不果。
按：上书 连 兵，犹夏为政；此书 从侵 ，则权在蒙古矣。自古己力不足，求助于人，未有不为人役者。况强如蒙古乎？夏之不智，洵不诬矣。
蕃族福山以俘户叛降于金。
金除福山为同知泽州军州事。
夏五月，围金大北岔。
金都统纥石烈猪狗掩击，败之。
六月，复援金叛人李平于兰州。
兰州当金、夏之冲。金水军千户李平苦提控蒲察燕京贪暴，杀之以叛。遣使至夏，陈可取状，遵顼令兵应之。已而，平胁其徒张俱行，以计执平等，夏兵乃还。
秋七月，犯羊狼寨。
先是，金主欲与夏国议和，右都监庆山奴言： 夏国必不肯和，徒见欺耳。 遵顼闻之，戒将士无犯金境。久之，不果。率兵攻黄鹤岔，金右都监完颜闾山拒却之。转围羊狼寨，与都统党世昌战，提控完颜狗儿遣都统夹谷瑞乘夜斫营，遂解围，驻兵扼险以待。左都监白撒发定西锐兵及龛谷副统包孝成绯翮翅军合击，不支而退。
九月，攻克戎寨。
金安定堡总押李公直袭夏兵于马家平。遵顼怒掠绥德之克戎寨，都统罗世晖率兵拒之。
月犯东井。
西扇北第二星。
冬十月，金兵袭盐井，杀戍卒三百人。
金人伐宋，观察使杨沃衍、左都监白撒将兵五千出巩州，至盐井故城。夏兵三百据其地，沃衍等袭之，尽歼焉。
十二月，蒙古围中兴府，国主走西凉。
夏与蒙古自纳女请降，合兵攻金，遂为役属。继征发日多，不堪奔命，礼意渐疏。蒙古主怒，渡河来攻，列城不能御，直抵中兴府围之。遵顼命太子德任居守，己出走西凉。已而，遣使请降，蒙古兵退，始还。
按：国君播越之辞三：如，缓辞也；奔，急辞也；走，贱辞也。遵顼以一国之主，不能发愤自强，又不能效死勿去，其尚有君道乎？


元符二年、夏永安二年春正月，河东官军谋取西平府，拒之于藏才山。
嵬名阿埋等至中国献计，请以三万人取灵州。于是河东统制张世永令副将折可大领人马入界，抵藏才山。夏兵迎战，可大兵不得进。
复因辽使至延议事。
初，夏人至边，每言已于辽国乞和。嗣闻辽使萧彦昭至中国，因遣使如延，云欲议事。哲宗诏经略司面谕边吏： 如有文字，密录泰报，不得擅接，但云已申保安军指挥奏听朝旨。
辽杀夏主母梁氏。
乾顺年已成立，梁氏专恣，不许主国事。辽主素恶之，故请援辄不应，及表辞怨慢，遣人至国，鸩杀梁氏，命乾顺视国政。乾顺不敢违，遣首领移勿乜赍宥州牒至延，称 国母于本月二十日薨 。已令大使令逊嵬名济、副使谟程田快庸诣阙赴告，并附谢罪表状。令逊、谟程，皆蕃官名也。哲宗令保安军却勿受。
按：梁氏专政穷兵，日与中国为仇，罪诚大矣，然非辽之所得杀也。《春秋》齐人杀哀姜，君子非之，况梁氏非姜氏比。乾顺幸母之死，以为利，其尚有人理哉？书曰 辽杀夏主母 ，交罪之也。
二月，为辽人攻拔思母部。
拔思母部，辽国西南招讨使所辖。大宋末，与达里底部频为辽难，杀四捷军都监特抹等。左金吾卫上将军萧阿鲁带击降之，已而复叛，辽屡讨不悛，命乾顺举兵伐之。
大首领结讹遇以兵扼归汉人于神堆，与延将张诚等战，不胜。
乾顺以中国并建城寨，数遭掩击，部族离散，归汉者益众，令结讹遇率数万众于神堆及波济立、鲁逊埋诸险要驻营扼之。延钤辖张诚、刘安自星勒泊、乌延川袭山，斩四千级，降四百余人，讹遇大败还。
南路都统军嵬名律令遗书熙河，请修贡。
蕃部嵬名密赍律令书入熙河，称夏国欲再遣使乞修贡。经略使孙路上其书，哲宗以擅接夏国文字降路官，以书还使者。
三月，辽遣使为请和，银州钤辖令王皆保以兵掠府州。
乾顺遣使讣告及修贡俱不纳，用嵬名济等谋，使人至辽国请之。辽主遣签书枢密院事萧德崇、礼部尚书李俨入献玉带，持书为夏解和，略曰： 粤维夏台，实为藩辅。累承尚主，迭受封王。近岁以来，连表驰奏，称南兵之大举，入西界以深图，恳求救援之师，用济攻伐之难。理当依允，事贵解和。盖辽之于宋，情重祖孙；夏之于辽，义隆甥舅，必欲两全于保合，岂知一失于绥诚？而况于彼庆历、元丰中，曾有披闻，皆为止退。宁谓辄违先旨，仍事远征。倘蔽议以无从，虑造端而有自；则于信誓，谅系谋维？与其小不忍而穷兵，民罹困敝，曷若大为防而善计，世享太平。特戒使轺，敢达诚素。 哲宗命中书舍人郭知章持书报曰： 惟西夏之小邦，实本朝之藩辅。曲加封植，俾获安全。虽与北尝有婚姻之亲，而在南全居臣子之分。含容既久，变诈多端。爰自累岁以来，无复事上之礼。赐以金缯而不已，加之封爵而愈骄，杀掠吏民，围犯城邑。推原罪恶，在所讨除。聊饬边防，预修武备，据守要害，控扼奔冲。辄于去岁之冬，复驱竭国之众，来攻近塞，凡涉两旬，自取死伤，数以万计。粮尽力屈，众溃宵归。更为诡诞之辞，妄求拯救之力，狡狯之甚，于此可知。采听之余，固应洞晓。必谓深加沮抑，乃烦曲为劝和。示以华缄，将之聘币。礼虽形于原意，事实异于前闻。缅料雅怀，殊非得已，顾于信誓，殊不相关。惟昔兴宗，致书仁祖，谕协力荡平之意，深同谋外御之情，致欲全除，使无噍类。谓有稽于一举，诚无益于两朝。祖宗贻谋，斯为善矣。子孙继志，其可忘诸？今者详味缛辞，有所未谕，辄违先旨，谅不在兹。如克念夫前徽，当益敦乎大信，相期固守，传示无穷。矧彼夏人，自知困蹙，哀祈请命，屡叩边关。已戒封疆之臣，密察情伪之状。倘或徒为空语，阴蓄奸谋，暂示柔伏之形，终怀窥伺之志，则决须讨伐，难议矜容。若果出至诚，深悔前罪，所言可信，听命无违，即当徐度所宜，开以自新之路。载惟聪听，必谅悃衷。 使者甫出境，乾顺令令王皆保出兵，突入府州境，杀掠人民，与知州折克行战，被擒。
按：周氏《发明》谓： 是役也，辽有恤邻之谊。 故《续纲目》以书 人予之 。夫夏于辽、宋中间屡造兵端，然宋常为敌，而辽时为援。故夏兵胜，则辽乘之以肆要求；夏势衰，则辽因之以示排解。虽救难恤邻，《春秋》贤之，而辽之此举，则未必然也。观于玉带之礼方将，钤辖之师旋出，不必辽人明知其计，已令宋人难以为情。况乎德崇入境，辽亦宿兵北道。时集贤殿修撰张近知瀛州，请出秦甲以伐其谋。两国之狡，概可见矣。
附：李氏《长编》：三月丁巳，吕惠卿言讨荡西界鲁逊埋勒等处，胁降。蕃户王固称系夏衙头，服事小大王。王差往宥州统领处使充走马。此事不见《宋史》，且 小大王 《夏国传》亦无考。
夏四月，诛嵬保没、结讹遇等，遣使入告。
初，国中用事臣嵬名阿吴死，仁多保忠等皆统军在外，嵬保没与讹遇日劝梁氏开边。及辽使解和，嵬名济等劝乾顺遣大使嵬名布移聿介入告哀，且谢罪。哲宗令擒二人入献，即与收接表章。乾顺乃以梁氏死归罪二人，杀之。遣蕃部昌哥遇至顺宁寨告其事，且云： 已差大首领庆瑭嵬名科逋、磋迈花结香来计会。今国主恭顺，乞朝廷早赐收接。 庆瑭、磋迈，皆蕃官名也。
五月，兰会正钤辖革瓦娘内附。
以所部孳畜及部落子陇登等入降，授内殿崇班，赐银、绢、钱各三百。
毁延路烽台。
经略司遣兵追，不及。
六月，复遣使赍牒诣延告哀。
使人两至延，朝议固却其表，无以示收纳意，令保安军移牒谕之。乾顺遣首领德明雅逋木攀至顺宁寨，但有告哀公牒，无谢罪表状。寨主李子明诘问，使言： 旧例先送告哀牒，然后差使副赍表状赴阙。 子明以与前议不合，申经略司吕惠卿以闻，哲宗命再牒宥州谕之。
秋七月，赤羊川首领赏罗讹乞内投，监军讹勃罗追之，败没。
赏罗讹乞遣所属纳木乞僧报欲归汉。知环州种朴以兵迎之，并其家属百五十余口，孳畜五千。会勃罗巡视野寨，率千余骑追击，为朴所败，勃罗及首领泪丁讹遇、札实等被擒。
八月，熙河军入界，首领仁多洗忠被杀。
洗忠，仁多保忠弟。熙河遣硬探人入界。洗忠挺身斗，被杀。夏众出援，夺其尸而回。
遣众围南宗堡。
初，西蕃阿里骨死，其子瞎征残暴嗜杀，部曲离贰。洮州安抚使王瞻率兵取其地，瞎征众溃，遂自青唐入降。大酋心牟钦毡与董毡妻契丹公主、阿里骨妻夏国公主迎董毡疏族溪巴温入青唐，立木征子拢拶为主。假夏国公主书请援，乾顺遣兵五千余人攻南宗堡。王瞻以熙河蕃兵击之，乃退。
九月，遣使上谢罪表，以兵入镇戎军，杀供奉官陈告等。
宥州移牒云： 人使未获赴阙，恐有疑阻。又诸路修筑城寨、掳掠人口未已，乞即止绝。 哲宗以前寇熙河，牒词不逊，令却使进讨。已，有夏国近上首领赏移兀报言： 衙头密谋，若事急，则纳土北归辽国矣。 朝议未定，乾顺又令宥州牒言，欲以母遗留物入献执政，谓其不忘恭顺，乞与收接表状。于是，谢罪使得见于崇政殿，上表曰： 伏念臣国起祸之基，由祖母之世，盖大臣专僭窃之事，故中国兴吊伐之师。因旷日以寻戈，致弥年而造隙。寻当冲幼，继袭弓裘。未任国政之繁难，又受慈亲之裁制。始则凶舅擅其命，顿生衅端；继复奸臣固其权，妄行兵战。致贻上怒，更用穷征。久绝岁币之常仪，顿削祖宗之故地。咎有所属，理尚可伸。今母氏薨殂，奸人诛窜，故得因驰哀使，附上谢章，矧惟前咎之所由，蒙睿聪之已察。亦或孤臣之是累，冀宝慈之垂矜。特纳赤诚，许修前约。念赦西陲之敝国，得反政之初；愿追列祖之前猷，赐曲全之造。俾通常贡，获绍先盟，则质之神灵，更无于背德，而竭乎忠荩，永用于尊王。 哲宗赐诏曰： 省所上表，前情具悉。尔国久历年所，屡启兵端。迨尔母氏，复听奸谋，扰我疆场，毒及黎庶。天讨有罪，义何可容。今凶党歼除，尔既亲事，而能抗章引慝，冀得自新。朕喜尔改图，姑从矜贷。已指挥诸路经略使，令各据巡绰所至，明立界至，并约束城寨官兵：如西人不来侵犯，即不得出兵过界。尔亦当严戒缘边首领，毋得滋扰边境。 未几，乾顺遣骑二千余出浮图岔，犯镇戎军，陈告与差使李戭迎战，杀之。
闰九月，统军仁多保忠率兵助西蕃围湟州，不克。
王瞻击降拢拶，以邈川为湟州，青唐为鄯州，二城距兴、灵止二百里，南有讲珠、罗罗二城与湟州北阿讹城相接。羌酋心牟钦毡、罗结聚数千人围湟州，遣使数辈乞师。乾顺使保忠及达摩等三监军兵十万助之，先断炳灵寺桥，烧星章峡栈道，四面急攻。分兵破南宗堡，获守将刘文，驱至城濠，谓总管王愍曰： 吾所欲，城与地耳。第以城归吾，当舍汝。 愍谓文曰： 为吾语夏人，天子俾吾守城，能杀我，城可得也。 攻围十六日，愍守益坚。保忠令于南城集薪数万，将焚门。会诸将苗履、姚雄、李忠杰各率所部赴援，战于青唐危，烟尘亘天，夏人不知多少，惶遽渡湟水还，钤辖嵬名移遇被获。
冬十月，移牒延，请申约束。
初，宥州牒延，请遣使进誓表。中国以湟州之役不肯收接，回牒诘犯塞之故。至是复牒延，言已约束首领，不得更犯汉界。
遣使如辽谢。
以中国许和故也。
十一月，进誓表。
乾顺遣令能嵬名济进奉御马，上表谢恩，略曰： 臣国不幸，时多遇凶，两经母党之擅权，累为奸人之窃命。频生边患，颇亏事大之仪；增怒上心，用张吊民之伐。因削世封之故地，又罢岁赐之旧规。衅隙既深，理诉难达。昨幸上天之，假圣朝之威，凶党伏诛，稚躬反政。故得遐驰恳奏，陈前咎之所归；乞绍先盟，果渊衷之俯纳。蒙颁诏而申谕，俾贡誓以输诚。备冒隆恩，实增庆跃。臣仰符圣谕，直陈誓言。愿倾一心，修臣职以无怠；庶斯百世，述贡仪而益虔。饬疆吏永绝争端，诫国人恒遵圣化。若违兹约，则咎凶再降；倘背此盟，则基绪非延。所有诸路缘边界至，已恭依诏旨施行。本国亦于汉界以外侧近各安立卓望，并寨子去处，更其旧行条例，并约束事节，一依庆历五年正月二十二日誓诏施行。 哲宗遣使以银器、衣著各五百匹、两赐之，答诏曰： 尔以凶党造谋，数干边吏，而能悔过请命，祈绍先盟。念兹种人，亦吾赤子，措之安静，乃副朕心。嘉尔自新，俯从厥志，尔无爽约，朕不食言。所当显谕国人，永遵信誓。除疆界并依已降旨，以诸路人马巡绰所至立界堠之处为界，兼邈川、青唐已系纳土归顺，各有旧来界至，今来并系汉界。及本处部族有逃叛入夏者，即系汉人。并其余应约束事件，一依庆历五年正月二十二日誓诏施行。自今以后，恩礼、恩赐并如旧例。
十二月，遣使乞贺正旦。
先保安军牒言，誓表内 诫国人 下一字犯真宗皇帝庙讳。乾顺遣使谢罪，旦乞遵例贺正。使人并言： 国主效顺，皆大首领嵬名济辅导之力。今贺正届期，济劝国主遣使贡奉，因誓诏未至，不敢遽进。
元符三年、夏永安三年春正月，西蕃以南宗堡来附，不受。
南宗，北控夏国，南接星章峡，西连宗哥城，形势天险。自罗结叛，诸堡残破。及官军出，羌众溃散，诸城咸即归顺，独南宗负固不下，姚雄、苗履屡攻不克。羌人请附夏国，乾顺不受，惟假兵数百戍之。
秋七月，遣使奠慰。
初，夏使入朝，预牒边臣除馆以待，及为境上之议，故为此去彼来，牵制劳苦，每违期日。吏部侍郎陈尧叟请戒边臣：如违期不至，则勿复应。自后不复敢违。是时，闻哲宗崩，即遣使入吊并奠慰。
八月，入贺即位。
使人与辽使萧穆同见，并赐燕加礼而还。
冬十月，遣使入贡。
时中国贬奸臣章等，使人入见，赐赉甚厚。
十一月，请婚于辽。
乾顺以梁氏之死，恐辽国见疑，益思自结，故以尚主请。辽主不许。
宋徽宗建中靖国元年、夏贞观元年春二月，辽使来告哀。
道宗丧也。
夏四月，遣使如辽奠慰。
乾顺遣御史中丞苏愈如辽，时与高丽使并至。愈礼节娴雅，馆伴耶律德伦特重焉。
五月，进助山陵。
葬钦圣宪肃皇太后、钦慈皇太后于永裕陵，乾顺遣使献物助工。
秋八月，始建国学。
自曩霄创建蕃学，国中由蕃学进者诸州多至数百人，而汉学日坏。士皆尚气矜，鲜廉耻，甘罹文网，乾顺患之。御史中丞薛元礼上言： 士人之行，莫大乎孝廉；经国之模，莫重于儒学。昔元魏开基，周、齐继统，无不尊行儒教，崇尚《诗》、《书》，盖西北之遗风，不可以立教化也。景宗以神武建号，制蕃字以为程文，立蕃学以造人士，缘时正需才，故就其所长以收其用。今承平日久，而士不兴行，良由文教不明，汉学不重，则民乐贪顽之习，士无砥砺之心。董子所谓 不素养士而欲求贤，譬犹不琢玉而求文采也 ，可得乎？ 于是乾顺命于蕃学外特建国学，置教授，设弟子员三百，立养贤务以廪食之。
按：夏自元昊制蕃书、立蕃学，变本而加厉之，数世以来，未之改也。乾顺听元礼之言，建学崇儒，设弟子员以储人材，立养贤务以给廪饩，有其举之莫敢废也，较谅祚之用汉礼、求赐书，不更有进耶？
冬十一月，遣使如辽，贺即位。
天祚嗣位已十月，贺使始至。馆伴传辽主命，责之。
恤仁多洗忠家。
洗忠战没熙河，子幼未授职，仁多保忠请之，乾顺先命以廪禄赐其家。
崇宁元年、夏贞观二年春二月，与河西军节度使赵怀德结婚。
怀德即拢拶。中国以羌人久乱，王瞻等不能定，议弃鄯、湟，赐拢拶姓名曰 赵怀德 ，授河西军节度使，其弟邦辟勿丁瓦曰 怀义 ，同知鄯、湟二州事。乾顺见西蕃恢复故土，重申姻好，许以宗室女妻怀德。
夏六月，复遣使如辽请婚。
乾顺使殿前太尉李至忠、秘书监梁世显如辽贡献请婚。辽主问乾顺为人，至忠对曰： 秉性英明，处事谨慎，守成令主也。 辽主善其对，命徐议之。
附：《辽史·天祚纪》：乾统二年夏六月壬子，李乾顺为宋所攻，遣李造福、田若水求援。考《宋史·徽宗纪》，是年无用兵西夏事。
秋八月，筑沿边堡寨。
国中素少城寨，乾顺仿中国制，于东北沿边多树寨栅。延路以闻，朝议举兵牵制。知秦州何常争之，兵不出。
冬十月，泪丁讹遇自环州还。
初，讹勃罗被擒，以信号与种朴，令招其家人及其所部，并谕讹遇降，讹遇不可。囚之土室中三年，至是赂守者，得脱还。乾顺嘉其不屈，擢为监军使，使守赤羊川。
崇宁二年、夏贞观三年春二月，逢卧佛寺于甘州。
乾顺自母梁氏卒，辄供佛，为母祈福。甘州僧法净于故张掖县西南甘浚山下，夜望有光，掘之，得古佛三，皆卧像也。献于乾顺，乾顺令建寺供之，赐额 卧佛 。
三月，羌人围鄯州，河西军节度使赵怀德请援。
羌人多罗巴奉角厮罗裔溪赊罗撒，谋杀怀德以复国，举数万众围鄯州。怀德遣使至夏国请兵，乾顺遣仁多保忠帅兵援之。兵未至，多罗巴三子皆善战，怀德力不支，弃州奔河南。
夏五月，复乞婚于辽。
辽主许之。
附：《辽史·天祚纪》：乾统三年冬十月庚申，夏国复遣使求援。考是时，夏与宋尚未交兵，不知何以求援。《宋史·夏国传》不载。
秋九月，封弟察哥为晋国王。
察哥，乾顺庶弟。雄毅多权略，引弓二石余，射洞重甲。尝偕仁多保忠援罗结，兵败，前迫湟水，不得渡。察哥持弩拒之，一发中苗履副将，宋兵退，乃免。任都统军，镇衙头，建议言： 自古行师，步骑并利。国家用 铁鹞子 以驰骋平原，用 步跋子 以逐险山谷，然一遇 陌刀法 ，铁骑难施；若值 神臂弓 ，步奚自溃。盖可以守常，不可以御变也。夫兵在审机，法贵善变。羌部弓弱矢短，技射不精。今宜选蕃、汉壮勇，教以强弩，兼以摽牌，平居则带弓而锄，临戎则分番而进。以我国之短，易中国之长，如此则无敌于天下矣。 乾顺是其策，封晋国王，使掌兵政。
冬十二月，入贺正旦。
使臣田守义朝贺毕，就馆燕。时中国谋伐夏，馆伴吕约试探虚实，守义正色曰： 如君所言，岂使臣分事耶？ 约愧而止。


政和六年、夏雍宁三年春二月，仁多泉城降于熙河将刘法，法屠之。
童贯使刘法合熙、秦之师攻仁多泉城。守将遣使请救，乾顺命晋王察哥将兵援之。察哥闻法名不敢进，城中孤守月余，力竭出降。法受而屠之，死者三千余人。
按：杀降，兵家所忌；屠之，虐更甚矣！异时，统安之败，法不得其死，宜哉！
秋七月，李讹移被获，伏诛。
讹移在夏国渐用事，与子遇昌常引兵入寇。至是，入边侦事，为熙河逻卒所获。徽宗诏诛之，函其首于甲库。
冬十一月，破靖夏城，屠之。
自绍圣、崇宁，节次进筑，夏南境地仅存五、六千里，居民皆散处沙漠、山谷间，泾原又筑席苇平为靖夏城，形势更蹙。乾顺大举兵攻之，时久无雪，先使数万骑绕城践尘涨天，潜穿濠为地道入城，城陷，尽屠之，以报仁多泉之役。《周礼》曰：屠者，暴之也。刘法屠仁多泉城，夏人屠靖夏城，递相报复，无时休息，率土地以食人肉，其祸惨矣，其罪甚矣！然非夏之跋扈，实宋之自取也耳。
攻石尖山，兵溃。
先是，种师道筑安平寨，乾顺遣重兵据寨水源，渭州都监郭浩率精骑数百夺之。兵退，转攻石尖山。浩复昌阵而前，流矢中左胁，不拔，奋力大呼，诸军从之，夏兵不能御，遂溃。
十二月，遣使入贡。
时中国以熙河进筑功成，进执政等官，使副廷见，并加诘责，怏怏而回。
政和七年、夏雍宁四年春二月，种师道帅师克藏底河城。
师道率陕西七路兵共十万征藏底河城，期以旬日必克。既薄城下，城中守备固，攻之不破，至八日，师道斩不用命者，安边巡检杨震率壮士先登，斩级数百，众乘而上，守城卒惊溃，遂克之。
按：藏底河城小而坚，夏人恃以为固，师道八日克之，功亦伟矣！然亦见地利之不足恃也，负险者可以鉴矣。
夏四月，延将刘延庆破成德军，大首领赏屈被执，西蕃王子益麻党征内降。
童贯又使延庆袭破成德军，擒赏屈，党征等遂举众降。
重和元年、夏雍宁五年春二月，围震武军。
震武，即古骨龙城，童贯进筑赐名。地在山峡中，熙、秦两路不能饷。自筑城后，夏国数以兵争，杀知军事李明，时熙河、泾原、环庆同日地震，民心慌乱，乾顺遣兵从善治堡入围之。知军孟明出斗被创，危甚，熙河将刘法率兵赴援，围乃解。
夏四月，入丁星原大掠。
丁星原在乳酪河西，距湟州绥远关四十里。初，刘法解震武围，于瞎令古城北连筑德通、石门两堡。乾顺畏逼，遣兵入丁星原围之，见御备固，旁掠六日而还。徽宗诏再筑靖夏、伏羌、制戎等城为备。史臣曰： 雍熙元年，复以银、夏、绥、宥四州授李继捧，自后四州之地不复领职方。熙宁始务辟土，而种谔先取绥州，韩绛继取银州，最后李宪取兰州，沈括复取葭芦、米脂、安疆、浮图等寨。迨元更张，仍以葭芦四寨给赐夏人，而分画久不能定。绍圣遂罢前议，督诸军乘势进讨。自三年秋，迄元符二年冬，凡陕西、河东建州一、军二、关三、城九、寨二十八、堡十。崇宁、政和间，陶节夫、钟传之徒又建仁多泉、靖夏等城。虽夏人浸衰，而中国之民力亦重困矣。
六月，筑割牛城，廓州防御使何灌袭之，城不守。
乾顺见中国进筑不已，于六岭分界处筑割牛城，屯重兵守之，为东南捍蔽。童贯使灌由肤公城夜出兵袭据之。贯以闻，赐名 统安 。
宣和元年、夏元德元年春三月，败熙河经略使刘法军于统安城，杀之。复围震武。
统安深入夏境，童贯得之，谓可制夏人死命，乃遣刘法进取朔方。法不欲行，贯强之曰： 君在京师，亲受命于帝，自言必成功，今难之，何也？ 法不得已，引兵二万至统安。乾顺令晋王察哥率步骑万余为三阵，以当法前军，别遣精骑登山出其后。大战移七时，法兵饥马渴，死者甚众，前军杨惟忠、后军焦安节、左军朱定国等皆败。法乘夜遁，比明，走七十里，至盖朱危，守兵追之，坠崖折足，一负担军斩之。察哥见法首，恻然语其下曰： 刘将军前败我于古骨龙、仁多泉，吾尝避其锋，谓天生神将，岂料今为一小卒枭首哉！其失在恃胜轻出，不可不戒。 遂陷统安，进围震武。震武频受兵，熙、秦两路疲于奔命，蕃、汉苦之。至是将陷，察哥曰： 勿破此城，留作南朝病块。 遂引还。史臣曰： 是役死者十万，贯隐其败，以捷闻，宣抚使以下受解围赏者数百人，不知夏人实自去也。诸路所筑城寨皆不毛，夏所不争之地，而关辅为之萧条，果如察哥之言。
夏四月，战于萧关，败绩，遂弃永和等三城。
震武围既解，童贯始命种师道、刘仲武、刘延庆将兵出萧关，夏兵拒之，不胜，遂破永和寨；围割沓城，城中兵出战，又败；逐北至鸣沙，夏兵已弃城走，师道等无所见而回。
五月，复围震武军，不克。
察哥因童贯兵进鸣沙，复至震武，日夜百道攻之，城中危甚。会贯兵还救，乃退。
六月，以辽国书请和于延。
初，乾顺恃茶山盐铁之利及横山诸族帐劲勇善战，用以抗中国。自童贯领六路军事督诸将进筑军垒，立堡寨，尽得山界部州，已失所恃。及永和、震武之败，疆地日蹙，兵势亦衰，遂以辽国书致延帅刘，请纳款谢罪。众疑为诈，曰： 兵兴累年，中国尚不支，况小邦乎？彼方新败，其众甚疲，惧我再举，故款附以图自安耳。 密疏以闻，徽宗诏许之。已，乾顺故愆期，久之方使人再请。戒之曰： 朝延方事征讨，吾为汝请命，毋若异时邀岁币，轶边疆，以取威怒。 使臣惧听命。
秋八月，遣使上誓表，弃所与誓诏而还。
自夏国纳款，陕西六路兵皆罢，乾顺遣人进誓表。时童贯已入为太傅，以誓诏授使者。使辞不取，贯迫馆伴强与之。使持还，及境，仍弃之于道。
冬十月，遗使入贺天宁节。
先，夏使所弃誓诏，延帅贾炎得而上之，童贯大惭，忿将请兵合讨，会贺节使入，乃止。
按：西夏贺节使自是正史不书。
宣和二年、夏元德二年春三月，日承气，立妃曹氏。
曹氏，曩霄时把关太尉曹勉孙也。年十四入宫，性温柔贞静，动以礼法。常侍仁安公主，主素严肃，氏身承起居，顺适其意，因劝乾顺纳之。始命为才人，至是进位贤妃。
冬十一月，封宗室子仁忠为濮王，仁礼为舒王。
仁忠父景思尝从秉常于木寨，当河津阻绝，罔萌讹等潜使窥伺，欲施鸩毒，景思左右抗护，以计脱者再，秉常德之。已复位，欲加显擢，为梁氏父子阻抑，不遂志。死时仁忠二人尚幼，及长俱通蕃、汉字，有才思，善歌咏。始任秘书监；继擢仁忠礼部郎中、仁礼河南转运使；至是，二人自陈先世功，乃晋爵。
宣和三年、夏元德三年，遣使约辽兵入寇。
北方女真部完颜氏，世居混同江之东，南接高丽，北邻室韦，西界渤海铁甸，东濒海，在夷狄最微。建隆中，尝献马。自天圣后，役属于辽，不复入贡。传至阿骨打，政和中始叛辽，取宁江州，遂称帝，建国号 金 ，更名  。中国遣马政、赵良嗣等浮海使金，约攻辽国，以复燕、云。乾顺闻之，遣使如辽，约先举兵入寇，辽主不许。
宣和四年、夏元德四年春三月，遣兵援辽西京，不及。
金将斜也、斡离不等破辽西京，追辽主于乙室部，不获，西京复拒守。乾顺遣兵五千为援，甫出境，闻金将谋良虎已破西京，顺遂还。
夏四月，金降将耶律坦犯境，以兵备河西。
坦奉金将斜也命，将兵胁降辽西南招讨使所属诸部，直至夏境，声势甚盛。乾顺遣兵备河西诸郡，坦解去。
五月，遣大将李良辅救辽，破金兵于天德军。
辽山西城邑诸部，尽降于金。乾顺闻辽主走保阴山，遣良辅将兵三万救之。次天德境，金都统娄室遣将突捻、补扌颠以骑二百为候，良辅击之殆尽，知金兵将大至，设伏以待。未几，金将阿土罕以数百骑来攻，伏发歼之，阿土罕弃马越山得脱。张时泰曰： 当时辽、金之不敌，审矣。夏人何以救为哉？曰：彼但知救灾恤邻之义，强弱非所论也。呜呼！观夫夏人此举，则其磊落光明，固非宋之助叛攻邻者比也。
按：拓跋起自西陲，其战争攻取，散见史册，鲜有以 救 书者，惟石晋时李彝兴兵掠契丹，以牵制其侵晋之师，《纲目》书之曰 救 。夫是时晋力未衰，尚可无藉于救，而已特书予之。若辽国为宋、金交攻，高丽坐视，部族离心，势穷援绝，独乾顺毅然出师，星驰赴难，较之彝兴殆有进焉。后日宜水之败，乃天不祚辽耳，岂战之罪耶？
六月，进军宜水，与金将斡鲁、娄室两军战，败绩。
良辅既胜金军，时久雨，谓金兵怯，恃众不备。已，闻娄室出陵野岭，留将拔离速扼险来拒，遂纵兵渡宜水，为方阵前突。娄室分军为二，迭出迭入，转战三十里，将近宜水，金都统斡鲁军又至，从旁合击。良辅大败，死者数千人，退走野谷，渡涧水，水暴至，漂没不可胜计。
秋七月，遣使问辽主起居。
辽主既失西京及沙漠以南，遂由讹莎烈走石辇驿。金将蒲家奴追败之，辽主悉弃辎重走。乾顺遣大臣曹价奔问起居，馈以粮糗。
宣和五年、夏元德五年春正月，复发兵救辽。次可敦馆，不得进。
乾顺奉辽主命，遣兵屯于可敦馆，相为声援。金将娄室以兵戍朔州，筑城霸德山。阻之，不得进。
按：夏与金兵势悬殊，乾顺不畏宜水之败，复出师为辽声援，霸德山之阻，乃力之不足，非心不诚也。书 复发兵 ，书 不得进 ，皆原其心而恕之。
夏五月，遣使迎辽主于云中。
金都统斡鲁遣斡离不、银术可等袭辽主于阴山，诸王、妃、女悉被掳，辽主伪使乞降，而西走云内。乾顺知车驾濒河，遣使往迎，请临其国。
金人来诱叛辽。六月，辽使册为夏国皇帝。因征兵，不应。
先是，斡离不追辽主至天德，遣使谕夏国，许割地议和，以沮救辽之心。辽主左右颇有知其事者。及辽主谋奔河西，中军都统萧特烈、同知检点司事耶律怀义等谏，不听，渡河次于金肃军北。金候人吴十等侦言夏国已迎护辽主渡大河矣。斡离不又遗乾顺书曰： 奉诏有云：夏王，辽之所出，不渝终始，危难相救。今兹已举辽国，若能如事辽之旧以效职贡，当听其来，若辽主至彼，可令执送，割地酬勋。倘有疑贰，恐生后悔。 书至，会辽主遣使册乾顺为夏国皇帝，命益发兵来卫。乾顺不应。
按：匹夫不可夺志，矧一国之主哉！当乾顺救辽之时，问起居，请临幸，苟守此志不渝，金源虽狡，焉得致之。乃始惧兵威，继贪土地，渐易初心，顿忘旧好。虽金人实诱之，而乾顺之为德不终，亦无所辞罪矣。
宣和六年、夏元德六年春正月，奉表称藩于金。金赐以辽西北地。
乾顺既与辽异，遣御史中丞芭里公亮奉表金主，请以事辽之礼事金，因受赐地。金都统粘没喝承制，割下塞以北、阴山以南、乙室耶刺部吐渌泺西之地与之。泺西，本拓跋地，向为辽侵取者也。
按：此夏国臣金之始。既称藩，复得地，其叛辽益著矣。
三月，上誓表于金。
乾顺得金赐地，复遣芭里公亮献方物，上誓表曰： 臣乾顺言：今月十五日，西南、北两路都统遣左谏议大夫王介儒等赍牒奉宣，若夏国追悔前罪，捕送辽主，立盟上表，仍依辽国旧制及赐誓诏，将来或有不虞，交相救援者。臣与辽国世通姻契，名系藩臣，辄为援以启端，曾犯威而结衅。既速违天之咎，果罹败绩之忧。蒙降德音以宽前罪，仍赐土地用广藩篱，载惟含垢之恩，常切戴天之望。自今以后，凡于岁时朝贺、贡进表章、使人往复等事，一切永依臣事辽国旧例。其契丹昏主今不在境，至如奔窜到此，不复存泊，即当执献。若大朝知其所在，以兵追捕，无敢为地及依前援助。其或征兵，即当依应。至如殊方异域朝觐天阙，合经当国道路，亦不阻节。以上所叙数事，臣誓固此诚，传嗣不变，苟或有渝，天地鉴察，神明殛之，祸及子孙，不克享国。
闰三月，金使来赐誓诏，更辽礼以受。
金主遣王阿海、杨天吉赐誓诏，曰 维天会二年，岁次甲辰，闰三月戊寅朔，皇帝赐誓诏于夏国主乾顺：先皇帝诞膺宝，肇启皇图，而卿国据夏台，境连辽右，以效力于昏主，致结衅于王师。先皇以为忠于所事，务施恩而释过。迨眇躬之纂绍，仰遗训以遵行，卿乃深念前非，乐从内附，饬使轺而奉贡，效臣节以称藩。载锡宠光，用彰复好，所有割赐土地、使聘礼节、相为援助等事，一切恭依先朝制诏。其依应征兵，所请宜允。三辰在上，朕岂食言？苟或变渝，亦如卿誓。垂远戒谕，毋替厥诚 。故事：辽使至国，以臣礼见。乾顺欲依旧礼，阿海不肯，曰： 辽与夏甥舅也，故夏主坐受使者之礼。今大金与夏国君臣也，见大国使者当如仪。 争数日不决，乾顺乃起立受焉。自后，见金使皆如之。
按：更辽礼受，丑乾顺也。乾顺再表奉金，请以事辽为例。至是，竟以臣礼见，其屈己不已甚哉！
秋七月，以兵侵武、朔二州。
武、朔，辽山后地。金取武州归宋，朔州守将韩正亦举城内附，中国筑固疆等堡为守。乾顺数以兵攻之，宣抚使谭稹遗部将李嗣本督兵出战，相持数日不解。
九月，子仁孝生。
仁孝，曹妃所生。生时异光满室，成安公主见而爱之，请名 仁孝 ，令保母持至宫中，时抚摩不忍释。
冬十月，谢金誓诏，且以宋侵赐地告。
乾顺遣使奉表至金，谢赐誓诏，并诉所受新割地为宋人侵略，求援。金主诏曰： 省所上表，具悉。已命西南、北两路都统府从宜定夺。
使贺金天清节。
天清节，金主晟诞也。夏使次于宋使、高丽使后，赐宴亦如之。
按：此西夏贺金节之始。
十一月，金人索辽户口，归之。
初，乾顺乘辽之敝，侵掠沿边户口赀孥。及受金割地，曾约非其境内者，愿还所掠。久之不归，金主诏副都统斡鲁曰： 夏人数以宋侵赐地求吾援兵，或不欲尽归户口，沮吾追辽主事也。今后在夏户口，其尽索无遗。 乾顺知不可止，乃悉归之。
十二月，遣使入贡。
按：西夏入贡使，自是正史不书。
宣和七年、夏元德七年春正月，始贺金正旦。
乾顺表略云： 斗柄建寅，当帝历更新之旦；葭灰飞管，属皇图正始之辰。四序推先，一人履庆。恭惟化流中外，德被迩遐。方熙律之载阳，应令候而布惠。克凝神于突{穴奥}，务行政于要荒。四表无虞，群黎至治。爰凤阙届春之早，协龙廷展贺之初。百辟称觞，用尽输诚之意；万邦荐祉，克坚献岁之心。臣无任 云云。大使武功郎没细好、副使宣德郎季膺等奉表以闻。
按：此西夏贺金正旦之始。
二月，遣使如金奠慰并贺即位。
金太祖葬于和陵，乾顺奉表致奠，并贺太宗即位。时藩使馆见仪未有定制，使至逾月，殿中少监刘始详定焉。
秋八月，金兵来侵。
辽主延禧被获，都统林牙耶律大石率所部西走。金诸帅讹传乾顺约大石取山西诸郡，因纵兵入境，掠取人畜。乾顺遗书娄室责之，都统完颜希尹以闻，金主命严备之。
按：夏之事金，未有失礼。乃前索户口，兹肆侵掠。是夏之臣金，非求福，直求祸矣。虽然贪一时之利，弃百年之好，结虎狼之邻，基他日之祸，中国且然，于夏何责哉！
九月，世子仁爱卒。
仁爱幼聪颖，长多材艺。初，金兵破辽，辽主西走，即恸哭，请兵赴援；宜水之败，咄嗟者累月；及乾顺臣金，泣谏不听，悒郁而卒。
按：仁爱因辽亡，饮恨不肯臣金，愤恚而卒，可谓能知大义者。乾顺何心有愧于其子多矣！
辽成安公主卒。
公主伤辽亡，又痛世子，不食卒。
按：不书后某氏，而曰 辽公主 ，著其心乎辽也。心乎辽，故小鞠录书 辽将 ，耶律大石书 辽臣 ，后书 辽公主 ，皆所以予义也。
冬十月，使贺金天清节。
时金人潜分两路伐宋，军务旁午。夏使与宋使俱不得见，就馆赐燕而还。
附：《金史·宗翰传》：太宗欲罢陕西兵，诸将不可，曰： 陕西与西夏为邻，兵不可罢。 宗翰曰： 初与夏约攻宋陕西，夏人不应。今宜先事陕西，略定五路，既弱西夏，然后取宋。 考太宗伐宋在天会三年，约夏夹攻，《本纪》不载。
十二月，遣使入贺正旦。
乾顺闻钦宗即位，遣使表贺，且觇虚实。
按：西夏贺正使，自是正史不书。


庆历五年、夏天授礼法延祚八年春正月，贡鹘于契丹。
契丹自西征败衄，山前后困敝殆甚。又女真、渤海所在扰乱。曩霄知其衰，常以兵掠其境。契丹主怒，欲起倾国兵讨之，曩霄因以白鹘贡。
二月，复互市。
天圣中，陕西榷场二。及曩霄称帝，互市绝，保安军榷场遂废。陕西并边主兵官，犹与属羌交易，后并禁之。曩霄数使请复，乃复置场于保安军及镇戎军之安平寨。
夏四月，使贺乾元节。
使人为素赍咩布移则、张文显。
五月，归石元孙。
元孙与刘平被执，传言已死，仁宗赠平朔方军节度兼侍中，谥壮武。元孙亦赠中正军节度兼太傅，录其子孙七人。是时曩霄因纳款纵之还。谏官御史奏元孙被执不死为辱国，请斩塞下以示西人。贾昌朝独引春秋谷臣、知Ａ３故事，请赦之，乃安置全州。
闰五月，使谢封册。
曩霄遣丁卢嵬名聿营、吕则张延寿赍表入谢册命，又遣蕃僧吉外吉法正等谢景中所赐佛经。
附：李氏《长编》：五年闰五月丙戌朔，赐通判镇戎军雷周式五品服。先是，夏人围镇戎，周式收散卒二万人入保，夏人引去，故赏之。
按：是时曩霄臣服，何以有围镇戎事，《宋史》不载。
六月，贡于契丹。
曩霄虽臣中国，犹倚契丹为援。闻其君臣谋议，通报丁口，简募甲兵，日夜教阅，思雪前耻，惧其报复，故贡献倍勤。
秋七月，寇筚篥城。
白豹寨蕃官浪尾等一百八十余人，其族帐傍近环庆，遣使至经略司请内附。曩霄谓中国招之，以兵三千入秦州，侵筚篥城，掠人畜而还。
按：此西夏既臣复叛之始，书 寇 ，严君臣之辨也。
八月，保安军移文来诘地界，不听。
初，曩霄献栲栳、镰刀诸寨，继言九州十三县向属故土，乞赐还，中国不许。及进誓表，仁宗诏延州保安军，别定封界，其余皆如旧境。曩霄不肯如约。延经略司以闻，诏保安军移文宥州，令遵守誓约指挥。曩霄迁延不奉诏。
出遇乞妻没藏氏为尼。
曩霄杀旺荣、遇乞，久之，野利后诉旺荣兄弟无罪，曩霄悔之，令求遗口，得没藏氏于三香家，迎养宫中。已，与之私，野利后觉之，不忍杀，使出为尼，号 没藏大师 ，居于兴州戒坛寺。
按： 为尼 何书？志乱成也。曩霄之弑虽成于夺子妇，实始于私没藏。盖没藏为尼，野利氏实出之。及生子谅祚，野利氏母子不能安矣，启讹庞之构逆，致宁令之肆凶，悉由于此。书以为肆淫者戒。
冬十月，行《崇天万年历》。
德明时行中国《仪天兴注历》垂三十年。乾兴初，真宗命司天张奎运算，议改历，其法以八千为日法，一千九百五十八为斗分，四千二百九十九为朔，距乾兴元年壬戌，岁三千九百万六千六百五十八为积年。至天圣元年八月历成，率以一万五百九十为枢法，得九钜万数，命曰 崇天万年历 。未及颁，而曩霄称帝，自为历日，行于国中。至是，始奉仁宗颁赐行之。
十一月，驻兵葫芦河。
曩霄凡入塞，先遣人放牧牛羊，与蕃户、汉人相习久之，然后纵兵肆掠，故缘边莫之为备。是时，令二万骑立寨，新筑边壕，外及葫芦河诸川，或五里，或七里。边臣以仁宗诏谕勿得侵扰西界，不敢驱逐，由是兵屯日众。
子阿理谋逆，杀之，及妃咩米氏。
咩米氏，曩霄第四娶，生子阿理，无宠，屏居夏州王庭镇。阿理年渐长，谋聚众为乱。其党卧香乞以告，曩霄执阿理沉于河，遣人赐咩米氏死。
按：王莽盗汉，子临弄兵；石虎弑君，邃宣谋逆。从古篡乱之奸，必生逆子。虽戾气所钟，亦天道祸淫之理也。曩霄弑母叛君，生子不教，故分爱憎，酿成逆乱，岂尽咩米氏罪哉？
十二月，侵屈野河，执麟州指使魏智。
麟、府二州，山川回环五六百里，悉蕃、汉种植所。自曩霄侵掠，尚余三千余户散处黄河东岸。自来所修堡寨，仅通麟、府道路。夏兵知其别无城守，辄放人马过界，直逼屈野河东。智引兵追逐，夏兵执之。已，闻知州领众来救，遂出银川寨而回。
遣杨守素至保安军，索在汉人户。
曩霄初上誓表言所掠蕃、汉人户，两不相还。至是，遣守素自陈事宜，理索在汉人户。仁宗诏保安军引伴至延州，示以元进誓表谕之。既而又索所降黄族军主黄移都等四十九人。移都畏诛，与其族人各勒兵，愿死汉界。延经略司言： 移都等来投，在朝廷未降约束前，恐不宜遣去，以快夏人之忿。 从之。
庆历六年、夏天授礼法延祚九年春正月，遣使献地，复索过界人户。
曩霄遣杨守素持表及地图入献卧贵庞、吴移、已布等城寨九处，并理索过界人四百余户。而所献并属汉地，但以蕃语乱之，所云内投边户，亦在汉界不当还者。仁宗降诏谕，令增设誓条，自今有过界者，虽旧系边户，亦不得容纳，其缘边封界，只以誓诏所载为定。
夏四月，复请边臣毋纳过界蕃户。
夏国作过蕃官浪瞎等七百六十二人，为环庆经略司招诱内降，曩霄上表请禁，且乞附入誓诏，仁宗从之。
作避署宫。
夏俗皆土屋，或织牦牛尾及历毛为盖，惟有命者得以瓦覆，故国中鲜游观所。曩霄于城内作避暑宫，逶迤数里，亭榭台池，并极其胜。
五月，筑后桥诸堡。
后桥蕉蒿寨及十二盘诸堡，向为中国所破。曩霄令属下蕃户累至其地，开筑旧堡，环庆路以闻。
冬十月，献丰州地，请定封界。
初，曩霄欲以没宁浪等处为界，仁宗下河东经略使郑戬议之。戬言： 没宁浪诸处并在丰州南，深入府州之腹，若从其言，则麟、府二州势难以守，宜以横阳河为界。 议弥年不决。曩霄复遣杨守素纳丰州故地，上言先以兵马收获承平分水向西一带疆土，已分赏得功将校，今边臣数有所争，未协累年之议。仁宗以戬所上地图，命刑部员外郎张子至保安军与守素面议。会子病，改命国子博士高良夫同东路巡检马怀德、管经略机宜文字楚建中往莅其事。议未定，兵暴集，骑皆傅矢，引满相向，建中披腹当之，毫无惧色。众服其量，议稍有绪。建中请筑安塞、黑水等八堡以控东道。曩霄遣兵争之，闻有备，不入。
庆历七年、夏天授礼法延祚十年春二月，猎于两岔河，生子谅祚。
曩霄常顾没藏尼于戒坛院，臣下谏之不听。是时出猎，载没藏氏偕行，营于两岔河而生谅祚。始名宁令两岔，国语谓 欢喜 为 宁令 ， 两岔 谓至两岔河而生。时月之六日也。曩霄令养于没藏讹庞家。讹庞以汉人毛惟昌、高怀正向属遇乞帐下，使二人妻更乳之。讹庞，没藏尼兄也。
按：《纲目》书子生五，皆有关治乱之故者。此书谅祚，丑夏也。曩霄身为枭獍，生子非夭死即逆诛，至以奸生之子继承国统，非谱牒羞乎？罗氏《夏国世系》不详其事，兹取李氏《长编》及王氏《事略》补之。
二月，起高台寺。
曩霄五月五日生，国中以是日相庆贺。旧俗止重冬至，曩霄更以四孟朔为圣节，令官民礼佛，为己祈福。至是，于兴庆府东一十五里役民夫建高台寺及诸浮图，俱高数十丈，贮中国所赐《大藏经》，广延回鹘僧居之，演绎经文，易为蕃字。
三月，以没藏讹庞为国相。
于是没藏氏与讹庞日夜谋危宁令哥，为立谅祚计。
夏四月，通银星和市。
初，杨守素等画界，既以横阳河为定议，而于麟州屈野河西地则云： 吾马足所践，即为吾土 ，不肯明立界至。仁宗命知麟州张继勋勘之，继勋言： 夏人日逼屈野河，耕垦畜牧，兴置寨栅，若即以河西为禁地，实与城相距非便；若用咸平五年以前界至，则太远难守；当以大中祥符中所定为则。 遣临塞堡监押马宁、指使殿侍康均诣宥州，与监军司言之。曩霄令把关太尉曹勉、管勾和市曹谓均等曰： 中国若肯通银星和市，则河西疆界一切如约。 经略司令入保安军自陈，勉等至军，朝议以疆界既肯如旧，许之。
五月，夺子妇没移氏，立为后。
曩霄先七娶：一卫慕氏；二索氏；三都罗氏，早死；四咩米氏；五野利氏，生三子：长宁明，次宁令哥，次薛哩，早死；六耶律氏，契丹公主也；七没移氏，即营天都山居者。至是为太子宁令哥娶妇没移氏，见其美而自纳焉，号为 新皇后 。张溥曰：曩霄雄毅多略，志成叛逆。卫慕氏其母也，而弑之；山遇其叔也，而杀之；及为子娶妇，而美则自纳焉。卫宣、高洋，两钟其恶，天命不佑，宜其死不旋踵也。
按：自古乱伦之主，若卫宣、楚平，及唐元宗、梁朱温，皆国乱身危，贻讥千古。曩霄自中国讲和，契丹战胜，志得意满，日即忄舀淫荒佚之事，史不胜书。至夺宁令哥妇，立以为后，其灭绝天伦，尤非人类。盖不如是，则罪不极贯不盈，不足殒其身、弱其嗣也。《续纲目》列其事于外注，兹特书之，以著其恶。
六月，废后野利氏。
野利氏，遇乞从女也。身颀长，有智谋，常带金起云冠，令他人无得冠者。封宪诚皇后，曩霄素畏之。自纳没移氏，别居天都山，后稀得见。旺荣、遇乞之死，后已不平，及夺子妇没移氏，益失宠，出怨望语。曩霄闻之，黜居别宫，不复相见。
按：《纲目》废后例有二：书后某氏废，有罪辞也；废后某氏，无罪辞也。曩霄凶逆，母且弑之，何爱于野利氏？故虽以怨望废，仍以无罪书。
秋七月，筑离宫于贺兰山。
贺兰阳屏西夏，阴阻北蕃，延亘五百余里，树木青白，望如驳马，北人呼 驳 为 贺兰 ，故名。曩霄自夺没移氏，废野利后，阴闻宁令哥有怨言，大役丁夫数万，于山之东营离宫数十里，台阁高十余丈，日与诸妃游宴其中，悉以国事委之讹庞。
九月，徙榷场于顺宁寨。
曩霄因保安榷场僻陋，羊、马无放牧地，请徙顺宁，然蕃商卒不至。
冬十一月，遣使请岁赐。
旧，中国岁赐尽明年六月乃毕，曩霄以为缓，使宥州监军司牒保安军请以岁终为限。延州以闻，枢密院牒草报 如约 ，时延帅阙，主管经略司文字李师中更其草曰： 当如故事 。曩霄气慑，不复请。
庆历八年、夏天授礼法延祚十一年春正月朔，日赤无光。
元旦行朝贺仪，群臣相顾失色。
国主曩霄为子宁令哥所弑。
初，曩霄杀野利兄弟，其族皆失职怨望。及宁令哥失妻，野利后被黜，母子日夜虑祸及。没藏讹庞知其意，阴劝宁令哥作乱，宁令哥信之，与野利族人浪烈等于月之望日，乘曩霄醉，入宫刺之，不殊，救者至，浪烈等斗死，宁令哥劓曩霄鼻而出，追者急，走免。明日，曩霄死，年四十六，僭号十七年，改元五，谥曰武烈皇帝，庙号景宗，墓号泰陵。王曰： 自德明款塞，西鄙息肩矣。元昊强梁凶悍，乃谋僭尊，以天下之力，临区区一方，然未尝少挫。及败于女色，祸发其子，彼能叛君，而子亦能弑父，此天道也。
按：臣弑君，子弑父，天下之大逆也。书法必曰：某弑其君某，某弑其父某，正弑者之罪足矣！兹曷以 为子所弑 书？书为所弑，则弑者有可诛之罪，被弑者亦有难逃之责。盖曩霄弑母夺媳，灭理乱伦，罪大恶极，岂寻常书法可例，故以《纲目》梁朱温、燕刘仁恭例书。至宁令哥之罪，则书 子 ，书 弑 ，早正之矣。
论曰：曩霄智足以创物先，才足以驭群策。衣冠礼乐之变，官法文字之奇，更祖宗成规，藐中朝建制，人言可恤，彼恶知之。而其用兵，则严赏罚，集众长，攻少坚城，战无猝败。倘生乱世，刘元海、石世龙当其亚也。迹其英雄自喜，霸王由吾，妄膺宝，显盗鸿名，肆兵力以胁诸蕃，逞狡谋而欺中国，羌戎残犷，斯为甚乎！然而政尚刑诛，性耽淫，戳叛戚则弑其母，逞逆谋则杀其叔，贪好色则辱其臣之妻、夺其子之妇，三纲沦矣，国何以立？况又穷奢极欲，劳役无时，众怨方兴，子祸旋作。张氏谓中国未扬郭李之威，狂夫自蹈安史之﹃。旨哉，言乎！
国人讨宁令哥，诛之。没藏讹庞立谅祚，尊没藏氏为太后。
初，没藏讹庞欲以谅祚主夏国，诱宁令哥弑逆，因以为罪。及宁令哥刺曩霄不死，逃匿黄芦。黄芦，讹庞所居也。讹庞遣人执杀之，并其母野利氏。曩霄遗命，立从弟委哥宁令，大酋诺移赏都、埋移香热、嵬名浪布、野乜浪罗等与讹庞议，众欲如遗言，讹庞曰： 委哥宁令非子，且无功，安得有国！ 诺移赏都曰： 国令无主，然则何所立？不然，尔欲之乎？尔能保守夏土，则亦众所愿也。 讹庞曰： 予何敢哉！夏自祖考以来，父死子及，国人乃服。今没藏后有子，乃先王嫡嗣，立以为主，谁敢不服？ 众曰： 诺 。遂奉谅祚立之，尊没藏氏为宣穆惠文皇太后，讹庞以诺移赏都等三大将典兵久，令分掌国事；己为国相，总揽政柄。没藏本大族，讹庞为之长，至是权益重，出入仪卫拟于王者。
按：于是，讹庞杀宁令哥而书 国人讨 ，何不予讹庞以讨贼之义也？盖宁令之逆，讹庞实构成之。其杀宁令，亦为谅祚地耳，岂真知大义哉！故宁令哥书 国人讨 ，以见弑父之贼，人人得诛，万世之公也。谅祚书 讹庞立 ，以见违命专擅，利立幼君，一人之私也。
二月，遣杨守素告哀。
讹庞既立谅祚，遣守素至京师告哀。守素多智数，尝劝曩霄不称臣纳使节者，押伴陕西转运使任颛试问国主所以死，守素不能对，讫还，不敢肆。仁宗遣开封府判官、尚书员外郎曹颖叔为祭奠使，六宅使、达州刺史邓保信为吊慰使，赐绢一千匹、布五百端、羊百口、米面各百石、酒百瓶。及葬，仍赐绢一千五百匹，余如初赙。
献遗于契丹。
初，曩霄卒，使人至契丹告哀。契丹主遣永兴宫使耶律袅里、右护卫太保耶律兴、老将作少监王全慰奠，至是讹庞以曩霄遗物献。
三月，铁不得国请契丹会师来攻，契丹不应。
铁不得在伊吾西，素不通契丹。曩霄据瓜、沙，尝以兵掠其境，国主畏之，不敢御。是时闻曩霄死，遣间使由郭煌山谷间至契丹，献毡、玉、马、驼等物，请以本部兵攻夏国，乞以师援。契丹主谓其 道里辽远，声应不及 ，谢之。
夏四月，谅祚受册为夏国主。
中国议者因谅祚幼弱，母族专权，请以节钺啖其诸将，使各有所部分，以弱其势，可不战屈也。陕西安抚使程琳曰： 幸人之丧，非所以柔远人，不如因而抚之。 或请乘丧举兵，知庆州孙沔亦言： 伐丧非中国体 。仁宗乃遣尚书刑部员外郎任颛充册礼使、供备库副使宋守约充副使，册谅祚为夏国主。初，曩霄受封，朝廷颁以印绶，至是但有封册，不更赐印，后遂为例。
附：《宋史·程琳传》：夏人围庆阳，会朝廷行谅祚册礼，琳止诏使于延曰： 夏人贪此，可纾庆阳之难。 乃具礼币赐予之数移报之，夏人果喜，即日迎册使而围解。考欧阳修作琳墓铭及神道碑不载此事，《琳传》不知何据？
五月，索叛酋孟香于庆州。
孟香，宥州蕃酋，得罪惧诛，率众千余内附。讹庞遣兵以求香为名，劫边户，掠牛马。仁宗诏知州杜杞还之。杞言： 夏人违约举兵，香不可与。 因移檄言 不偿所掠，则香不可得 。讹庞不肯偿所掠，杞亦卒不遣香。
六月，谋攻延州，兵及境而还。
延州东北阻山，无城郭，蕃骑易于出入，知州程琳尝获夏国戎首，不杀，戒遣之，夏人亦声言毋捕汉人。久之，以五百户驱牛羊扣边，云： 契丹兵至衙头，国中大乱，愿自归。 琳曰： 此诈也。契丹兵至，当举国取之，岂容来降？闻夏人方捕叛者，此其是耶？不然，直诱我耳。 拒不受。已而，果有三万骑临境上，以捕判者为辞。琳戒诸将勿动，闭壁偃旗以待，夏兵知有备，引还。
秋九月，遣使入谢祭奠。
曩霄称臣后数犯约抄边，边吏避生事，不以闻。于是谅祚谢祭奠使入延州，颇偃蹇自大，经略司遣引伴送阙，不敢慢。
冬十二月，使谢封册。
献马、驼各五十匹，宴于朵殿，赐物遣还。史臣曰：赵德明在祥符间已追帝父于国中，逮元昊始显称帝，谅祚因之，虽受封册于宋，宋亦称有岁币之赐，誓诏之答，要皆出于一时之言，其心终未尝有臣顺之实也。


雍熙元年，继迁匿地斤泽。夏五月，党项咩嵬族请附。
继迁攻宥州不胜，仍驻地斤泽，地斤善水草，便畜牧，生聚渐众。令弟继冲煽诱诸蕃。咩嵬酋领魔病人乜崖素与南山诸族结党为乱，率其所部请降，继迁遣张浦往受之。
秋七月，掠王庭镇。
镇在夏州西北，蕃部所聚。继迁引众袭之，俘掳万计。尹宪自夏州赴援，不及。
九月，知夏州尹宪、都巡检使曹光实袭破地斤泽，继迁弃母、妻走。
继迁集众万余，令张浦、李大信等四出ㄈ扰，蕃、汉苦之。尹宪与曹光实计曰：地斤四面沙碛，兵难骤进。潜使人侦知所在，于是月发精骑数千，夜袭之，再宿而至，大破继迁众，斩首五百级，焚千四百帐，获牛羊、器械万计。继迁与弟继冲弃众走，妻与母罔氏皆被获。
按：《续纲目》书：知夏州尹宪袭李继迁，破走之。议者谓其擅兵生事，违命邀功，致有后日银州之败。然除君之恶，惟力是视，未可以兵行诡道遽斥之。故书 袭 、书 破 ，以见宋室未有之捷；书 弃 、书 走 ，以见继迁未有之衄也。
冬十二月，聚兵黄羊平。
继迁既败，惧官军追袭，转徙无常处。而西人以李氏素著恩德，悯其穷蹙，稍稍赈给之。继迁因语豪右曰： 李氏世有西土，今一旦绝之，尔等不忘先泽，能从我兴复乎？ 众曰： 诺。 相与屯黄羊平，平在夏州北。招来蕃众，兵势复振。于是羌豪野利等族皆以女妻之。
雍熙二年春二月，继迁诱都巡检使曹光实杀之。
初，继迁弃银州，蕃部拓跋遇入诉本州赋役苛虐，乞移居内地，太宗不许，遂作乱。夏州巡检梁迥率兵讨破之。遇等散居山谷，遣人说继迁曰： 银州地据四塞，西接夏、绥，东邻麟、胜。公家先泽未远，若潜师以来，遇以蕃众济之，城可得也。 继迁问计于众，从弟延信曰： 地斤之役，乃备御之疏，非战斗之罪。漠北不足以立室家，今遇众来归，天假之便，失此不图，后悔何及？ 张浦曰： 时不再来，机不可失！但曹光实老将知兵，若不诱之离城，攻其无备，我军大创之余，鹤唳风声，难保必胜也。 于是令弟继冲纠合蕃族，自与豪酋破丑重遇贵及张浦、李大信等赴银州，绐曹光实云： 我数奔北，势窘不能自存，公许我降乎？ 因致情款陈讲甥舅之礼，期日会于葭芦川纳节。光实信之，且欲擅功，不与人谋。及期，继迁设伏，领数十人近城迎光实。光实令从子克明护辎重在后，自从百骑先赴之。继迁前导北行，将至其地，忽举手挥鞭，伏兵起，杀光实，歼其从骑。
按：《春秋》书楚子诱蔡侯般杀之，曰 诱 者，恶其谲也。然战争之际，身居将帅而为人所诱，独无责乎？是时，继迁以诈降之计杀光实，虽继迁之谲，亦光实之愚有以致之。不书战死，而书 诱杀 ，交讥之也。
遂入银州据之，自称定难军留后，以张浦、刘仁谦为都押牙，预署诸州刺史等官。
继迁既杀光实，假其旗帜，袭破银州，获军资器械无算。于是，蕃族附者日众。李大信等议推继迁为定难节度、西平王，号令蕃众。张浦曰： 自夏州入觐，无复尺疆，今甫得一州，遽尔自尊，恐乖众志。宜先设官授职，以定尊卑；预署酋豪，各领州郡，使人自为战。则中国疲于备御，我得尽力于西土矣。 继迁曰： 是我心也。 遂称都知蕃落使、权知定难军留后；以浦、仁谦为左右都押牙，李大信、破丑重遇贵为蕃部指挥使，李光祜、李光允等为团练使；复署蕃酋折八军为并州刺史，折罗遇为代州刺史，嵬悉咩为麟州刺史，折御乜为丰州刺史，弟廷信为行军司马，其余除授有差。
三月，焚会州城。
银、夏夷落，散居川谷，平时虽各有鞍甲，并无魁首统摄。继迁自得银州，乘胜攻会州，直抵城下，纵火焚毁城郭，吏民死者千计，会州由是沦陷。太宗遣知秦州田仁朗、ト门使王亻先、副使董愿、宫苑使李继隆驰传发兵讨之，并赐敕书与麟、府、银、夏、丰州及日利、月利诸族，谕之并力。
按：会州地居四塞，银、夏有警，秦、泾援师皆得赴此。为战守计：今继迁取之而不能守，火毁其城，以绝中国驻兵之所；异时银、夏数州失而不复，非职此故耶？
进攻三族寨，寨主折遇乜以城降。遂围抚宁寨。
继迁连取二州，益以强大，率兵掠银州，巡属之未下者。攻河西三族寨三日，寨将折遇乜杀监军使才，与之合。继迁乘势抵抚宁，围之。
按：降者，胁服之词。谓敌力强，己力屈，有以致之。遇乜杀使献城，非力屈比也。书以罪之。
夏四月，扼浊轮川，与官军战，败绩，弃银州走。
田仁朗行次绥州，请益兵，留月余。闻继迁兵攻抚宁，喜曰： 戎人常乌合寇边，胜则进，败则走，不可穷其巢穴。今继迁啸聚数万，尽锐以攻孤垒，抚宁小而固，非浃旬可破。我俟其疲，以大兵临之，分遣强驽三百，邀其归路，必成擒矣。 部署以定，故示闲暇，纵酒ヅ博。副将王亻先等媒蘖之。太宗闻三族陷，征仁朗还，下御史狱，劾问请益兵及陷三族状。仁朗对曰： 绥、夏二州兵，皆以城守为词，不依调遣。所部千余人，皆曹光实旧卒，器甲不完，故请益兵。三族去绥州远，非元诏所救也。臣已定擒继迁策，会诏至，不果。 因言： 继迁得羌戎情，愿优诏怀来，或以厚利啖部落酋长令图之；不尔，他日大为边患。 太宗特贷死，流商州；命亻先等进兵。亻先率所部，由绥州至浊轮川。继迁撤抚宁围，拒战，丧失五千余；麾下没邵浪、悉讹及兔头川东、西诸族皆破，遂领蕃部弃银州遁。
按：戎人乌合，厚利可啖。当日宋廷之上，计中敌情者，仁朗一人而已。使果用其谋，则抚宁一战，应有全功。乃王亻先小人，忌能误国。战虽幸胜，而自浊轮之役，继迁请婚以结强援，伪降以款兵势，寇环州则大合戎类，取灵武则先据山川，秘计深谋，历久愈熟，故银州之弃，塞翁失马，未足为继迁忧也。
署代州刺史折罗遇战殁于悉利寨，降将折遇乜被获。
继迁既败，王亻先收复银州，率兵出州北，至悉利诸族，署代州刺史折罗遇与弟埋乞迎战败死。亻先复由开光谷西趋杏子坪，败保寺、保香诸族首领埋乜已等兵，斩五十七人；又破保、洗两族，俘三千人，降五十五族；擒三族寨叛将折遇乜，诛之。于是，三族豪酋折八军等三千余众皆遣使献马首罪，愿改图自效，为国进讨。
夏州岌伽罗腻等族附继迁。六月，内客省使郭守文击之，诸族皆破灭。
继迁浊轮之败，蕃族虽破而本部未溃。夏州盐城镇岌伽罗腻十四族俱党项种落，继迁诱之合，遂与吴移、越移等族结党应援。守文奉诏自三交乘驿趋夏州，偕尹宪引兵至盐城镇。吴移、越移四族请降，岌伽等不应，宪与守文合击之，擒斩千百，焚千余帐。银、麟等州诸部一百二十五族合万六千一百八十九户皆内附。三族寨酋豪折御乜穷蹙，弃继迁归命，守文置之部下。
雍熙三年春二月，继迁初降于契丹。
契丹西境直对夏州，党项东山诸部臣事者多。李氏自思恭赐姓，未尝外附。继迁见诸部溃散，谋于众曰： 吾不能克服旧业，致兹丧败，兵单力弱，势不得安。北方耶律氏方强，吾将假其援助，以为后图。 乃遣张浦持重币至契丹请附。契丹主隆绪意未决，西南招讨使韩德威言： 河西为中国右臂。向年府州折氏与银、夏共衡刘汉，致大兵援应无功；今李氏来归，国之利也。宜从其请。 契丹主纳之。
按：此西夏臣契丹之始。李氏自彝殷救晋，未尝与契丹相通。今继迁称臣事之，书 初降 ，以著其去夏就夷之罪。
夏四月，契丹授定难军节度使、都督夏州诸军事。
契丹主以继迁效顺，遣侍中萧里得持诏授继迁定难军节度、银夏绥宥等州观察处置等使、特进检校太师、都督夏州诸军事，继冲为副使。
冬十二月，如契丹请婚，契丹许之。
继迁既受契丹官，兵势稍振，自以五百骑款契丹境，言： 愿婚大国，永作藩辅。 时契丹将耶律盼与宋战于泰州，不利。契丹主欲使继迁牵制宋兵，许以公主归之。
雍熙四年春二月，继迁侵夏州，败知州安守忠兵于王庭镇。
继迁兵掠夏州，徘徊不遽进。知州事安守忠率众三万击之。至王庭镇，继迁设伏诱战，大败守忠兵，追及城门而止。
按：书 侵 ，是掠境，未攻城也。《春秋》兵诡道而胜之曰 败 ，如 隐十年，公败宋师于菅 是也。继迁设伏以致守忠，掩而覆之，较之薄未阵者，其计更诡。
遂围夏州。夏四月，麟州援师至，乃还。
继迁进兵围夏州，逾两月不解。知麟州韩崇训领大兵赴援，乃退。
夏五月，李继捧出为崇信军节度使。
继迁数为边患，有言其悉知朝廷事，盖继捧泄之。乃出之于外，并改其从父澧州刺史克文为博州，单州刺史克宪为道州防御使，并遣之任。宋制惩五代藩镇之弊，特制诸州通判，凡知府公事必长史、通判签议连书方行。时太宗亲选常参官为二州通判，以专郡政。
秋八月，屯兵黑水河，邀击银、夏、绥、府都巡检使石保兴兵，败绩。
继迁居沙漠，逐水草，便于攻掠。是时屯黑水河侧，据险自固。石保兴方巡按罨子寨，继迁以数千人攻之，见保兴所部不过二千人，遽渡河决战。保兴伏兵河浒，俟半渡击之，继迁众乱，大败。
冬十一月，党项咩兀等族谋杀继迁，不果。
继迁凶忍，虐用其属，宥州党项咩兀等族首领，都指挥遇乜布九人谋诛继迁。时继迁克期攻银州，会诸族于无定河侧。遇乜布等以暗箭射之，中其鼻，创久不愈，师期乃缓。遇乜布以闻，太宗赐敕书安抚之。
按：此党项异继迁之始。
端拱元年（契丹统和六年）春二月，李继捧迁感德军节度使。
初，继捧出为崇信节度。崇信，地狭境偏；不得专郡政，心怏怏。佯上言： 继迁凶顽少智，朝廷若遣其亲信以恩礼招徕之，可不烦兵致也。 太宗用其言，徙陕西路感德军节度，以招继迁。
三月，继迁遣牙校李知白贡于契丹。
继迁以契丹许归公主，逾年不见真命，遣知白表献请之。
按：此李氏事契丹之始。书 贡 志始，且备事也。
夏五月，继捧复为定难军节度使，赐姓名 赵保忠 。
朝廷数以敕书谕继迁及同叛蕃部，继迁佯遣都押牙张浦诣知环州程德元所，陈归顺意。然终不出降，侵扰益甚。诸将用兵皆无功，宰相赵普言： 继捧所镇随州，与继迁声问辽远，不若委以银、夏故地，令图之。 太宗因召赴阙，赐姓名，亲书金花五色笺赐之，授夏州刺史，充定难军节度使及银、夏、绥、宥、静等州观察处置押蕃落等使，赐黄金千两、银器万两、锦彩二千匹，并赐所管五州钱帛、刍粟、田园。保忠辞日，太宗宴之长春殿，赐袭衣、玉带、银鞍、马及副马百匹，谓之曰： 若继迁归款，当授以官也。 保忠荐内殿崇班张继能材武，乞为副。乃命继能同经理西事，遣都虞候王杲领兵千人护送赴镇。杲还，保忠赆以方物，杲不受。张溥曰：继捧懦而不制继迁，狡而得众。彼惟为昆弟、诸父所怨，祈留京师。乃令其归招继迁，无论继迁不肯下，反失一继捧矣。
冬十二月，赵保忠言继迁降。
保忠至镇数月，上言继迁已悔过归诚，乞赐官职安之。
按：继迁实未请降，保忠妄奏以示己功。诳君固位，其罪大矣。
授银州刺史，充洛苑使。不受。
太宗允保忠请，授继迁官。继迁不受。
按：宋信保忠之言，授继迁官，而继迁未降，肯遽受命耶？宋于此犹不悟前言之妄，真为保忠所愚矣！
端拱二年春正月，继迁上表契丹，请与继捧通好，不许。
继迁自言与兄继捧有怨，乞与和好，契丹主知其非诚，不许。
三月，贡于契丹，契丹以义成公主嫁之。
契丹主封王子帐节度耶律襄女为义成公主，下嫁继迁，赐马三千匹。
夏四月，赵保忠言降宥州御泥布、罗树等族，加特进、同中书门下平章事。
保忠表言： 臣遵诏市马三百匹，宥州党项御泥布、罗树二族党附继迁，不肯卖马，臣领兵掩杀三百余人，擒百余人，其族即降。 太宗奖谕之，加保忠特进、同中书门下平章事。
按：特进、同中书门下平章事，宰衡职也。保忠空言得之，宋君臣不察授之，书以交讥也。
秋八月，赵保忠言夏州马生二驹。
在州民程真家，保忠以闻。
按：马，兵象也。继迁寇势方张，二驹之生，天示之兆，保忠藉以献瑞，妄矣！
九月，党项慎州节度使佶移附继迁，其子突厥罗请内属。
初，继捧入朝，党项诸族渠帅半请内属。青岗岭、三角城、龙马川兀泥中族大首领佶移首先归附，授慎州节度。继迁知佶移为大族，使张浦等数诱之，遂复叛降。其长子突厥罗率千余帐，使人至府州折御卿军前请内属，御卿以闻。
附：刘涣《西行记》： 贺兰山西北回鹘麽罗王子、邈王子部落甚盛，向无统属。端拱中，李继迁破灭之，其地遂成荒碛。 考《宋史。回鹘传》： 端拱二年九月，麽罗王子，邈王子及回鹘都督石仁政、越黜黄水州巡检四族来贡，宋赐以锦袍、银带。 不言继迁攻灭。疑《记》有误。
冬十月，攻熟仓族，首领咩悉出兵击之，走还。
熟仓，会州蕃族，首领咩悉素恶继迁。继迁以兵攻之，咩悉合来离诸族兵掩击，继迁不胜，走还。
十二月，掠西蕃贡使于橐驼口。
灵州橐驼口，夏州入中国要路。诸蕃由此贡马京师，继迁兵扼之，不得达。环州右班都知周仁美率骑士赴援，继迁兵乃退。
淳化元年春三月，继迁贡于契丹。
初，继迁流离沙碛，虽臣事契丹，贡不成礼。及契丹妻以公主，羌部慑服，输牲畜者日众。继迁遣使如契丹谢，献良马二十匹、粗马二百匹、驼一百头，锦绮三百匹、织成锦被褥五合、苁蓉、甘石、井盐一千斤，沙狐皮一千张、兔鹘五只、犬子十只。自后，每岁八节贡献。
夏四月，赵保忠言： 破继迁于安庆泽，继迁中流矢走。
继迁驻兵碛中安庆泽，数与沿边熟户构难。疆吏以闻，保忠上言： 遣使谕之，不听，已将兵讨击。继迁拒战，不胜，中流矢遁去。
冬十月，攻夏州，赵保忠乞济师。
继迁谋取夏州，遣破丑重遇贵等至州诈降，谓继迁创甚，不能军。保忠信之，不设备。继迁阴合诸族渠帅，突攻州城。保忠出兵拒战，重遇贵等从中起，保忠仅以身免，遣使上表乞援。
冬十一月，献捷契丹。
继迁攻夏州，月余不能破，休兵王庭镇。遣张浦至契丹，以大败宋军告。
十二月，契丹封继迁为夏国王。
时契丹败于徐河，大将耶律休哥创甚，国中夺气。遣使促继迁进兵，加以王封，令益困中国。张齐贤曰： 契丹与中国为难，虑继迁感中国之恩，断右臂之势，署王爵以縻之，遣戎使以镇之。王爵至，则刺史之命轻矣；戎使至，则动静皆伺之，向背之心异矣。夫夏国王之称，虚名也。而在契丹，命之于彼国无损，与中国为敌，其谋不甚深哉！
按：此李氏称夏国王之始。书 契丹封 ，恶其煽乱也。
附：《辽史。圣宗纪》及《西夏传》： 统和八年十二月，李继迁下宋麟、等州，遣使来告。 考是时继迁未得银、夏，焉能越取麟、？《宋史》纪、传并不载。


庆历二年、夏天授礼法延祚五年秋七月，大旱，黄鼠食稼。
西羌风俗，耕稼之事，略与汉同。元昊频年点集，种植不时。至是秋旱，有黄鼠数万，食稼且尽，国中大饥。
谟宁令野利仁荣卒。
仁荣，野利后疏族，多学识，谙典故。元昊建号之初，显庸创制，动静咨之，常论兴、灵立国大势，言： 一王之兴，必有一代之制。议者咸谓化民成俗，道在用夏变夷，说殆非也。昔商鞅峻法而国霸，赵武胡服而兵强。国家表里山河，蕃、汉杂处，好勇喜猎，日以兵马为务，非有礼乐诗书之气也。惟顺其性而教之功利，因其俗而严其刑赏，则民乐战征，习尚刚劲，可以制中国、驭戎夷，岂斤斤言礼言义可敌哉？ 及卒，元昊三临其丧，恸曰： 何夺我股肱之速也！ 命厚葬之，赠富平侯。
八月，纳妃没移氏，营天都山居之。
天都属古兰州地界，五路间为国人啸聚所。凡欲举兵必先至彼点集，然后议所向。元昊虽据数州，其精兵仅数万，余皆老弱妇女，举族而行，故大举不过二十日。及入冠屡胜，遂有并吞关陇之志。会纳其臣没移皆山女为妃，因天都与泾原路接，山川平易，劲骑疾驰渭州，旦暮可至，特营宫室居之，日与没移氏宴乐其中。天都守将野利遇乞，后野利从父也，谓其下曰： 吾女嫁二十年，止故居，今新得没移氏即为修内，何重之若是耶？ 元昊闻而恶之。
按：自天都营，遇乞见恶，而种谔之间入；自遇乞死而没藏氏得寺，野利后之废成。呜呼！元昊始以纳一妃而致大将冤死，继以淫臣妻而成戚党弄权，身亦随之而陨。自古奸雄乱世，人不能制，惟女戎足以祸之，可不惧哉！
逐环州谍，入麟州攻青塞堡。
元昊用兵多诡计。知环州种世衡欲得之。尝以非罪怒一蕃将，命杖之百，部下为请不可，其人杖已，即奔夏国。元昊用为亲信，岁余尽得机事，脱归河东。元昊遣兵追之不及，遂以二万众入麟州，围青塞堡，与并代钤辖王凯战，由鞋邪谷转斗四十里至杜古川，不胜而还。
九月，张元、吴昊矫取家属于随州。
二人既用事，中国言者请示怀来以反间之。赐其家月米十石、钱二十千文，又以元之弟侄张秉彝为华州长史，张起、张仲经为文学，令往塞下招谕，俟元等还，一体优恤。久之不至，令当州部送二人家属一并赴阙，羁之随州，而以秉彝等百余口送房州安置，讥察出入，饥冻且死。知州陈希亮言： 元事虚实未可知，使诚有之，为国者终不顾家，况此皆疏远无罪者。 乃释归，其在随州者卒不赦。元与昊潜使谍者矫中国诏释之，吏民无知者，一日临境作乐，以骏马轻车迎之归。
闰九月，攻镇戎军，杀泾原路副总管葛怀敏等。
镇戎距天都山百里，西北则三川、定川、刘等寨，与石门前后峡连接，乃前汉萧关故地。东路沿边有天圣、乾兴、东山、彭阳四城，与原州平安、开边等寨相错。其东南则渭州瓦亭寨，与狮子、拦马、平泉三堡平列，无险可恃。元昊见李文贵不还，与张元等议，元曰： 中国精骑并聚诸边，关中少备。若重兵围胁边城，使不得出战，可乘间深入，东阻潼关，隔绝两川贡赋，则长安在掌中矣。 元昊从之，遂于天都点集左、右厢兵十万，分东、西两道，一出刘堡，一出彭阳城，合攻镇戎。知渭州王沿使葛怀敏率兵据瓦亭寨以拒，怀敏督军进五谷口，沿遗书戒勿深入，第背城为营，以羸师诱敌至，发伏击之，可有功。怀敏不听，由西南直趋养马城，元昊徙军新濠外待之。官军分四路进，元昊与战于赵福堡，败都巡检刘湛兵，拔栅逾边濠进，怀敏入保定川寨，夏兵毁板桥断其归路，别为二十四道，以过军合围，又绝定川水上流，饥渴其众。环庆都监刘贺率兵战于河西，溃去。怀敏为中军，屯寨门东偏，使知镇戎军曹英军东北。元昊自褊江川、叶燮会四面蹑之，先以锐兵冲中军，不动，回击英军，黑风起东北，阵扰，大败之，怀敏为众蹂躏几死，舆入瓮城。是夕，元昊聚火围城，临西北呼曰： 尔非总管厅点阵图者耶？尔固能军，乃入我围中，今复何往？ 质明，怀敏召诸将议结阵走，有执谏者，不听，上马拔剑径出，驰至长城濠，濠深阔各六、七丈，路断不可过，骑士皆散，夏兵薄之，遂杀怀敏并将校四十人。张溥曰： 元昊据地万里，有华州二生为之谋主，山讹善战，助其剽锐，挺戈犯顺，岂异天骄。于时为宋计，用吴育之言，当僭表初至，姑许其求，密修战备，拊背扼吭，使不敢动者，上也；不得已而行范仲淹之策，严边城，实关内，相持数年，敌必困敝，次也；乃在廷寡虑，轻动干戈，促其速反。延州之战，士气沮伤；任福违令，败于好水；至定川之役，怀敏等复死。三战皆北，关右震动，天子旰食。以有道之世战危若此， 佳兵不祥 ，信哉！
至渭州大掠。
元昊乘胜南掠，直抵渭州，破栏马、平泉二城，焚荡庐舍，毁夷寨栅。令张元作露布，有 朕今亲临渭水，直据长安 之语，关辅居民震恐，多窜山谷间。
冬十月，东趋潘原，战于彭阳，败绩。
元昊既掠渭州，并兵东逾平凉至潘原，知原州景泰率兵五千从间道赴援，遇于彭阳城西。诸将欲退守，泰勿许，依山为阵，阴遣三百骑分左、右翼，张旗帜为疑兵，及战，夏兵伪遁，泰勿追，遣士搜山，得伏兵，击败之，获人畜无算。李焘曰： 自夏人三败大兵，声势益震，然其所以复守巢穴者，盖是时延路屯兵六万八千，环庆路五万，泾原路七万，秦凤路二万五千，有以牵制其势，故不敢深入也。
按：元昊尽锐入寇，能败葛怀敏二十余将之兵，不能胜景泰之五千骑，何也？盖夏众初来，利在掳掠，人自为战，故所向无前。及既入汉地，抄掠既盈，士马困敝，无复斗志，故遇战辄衄。宋之边吏苟能伺其初至，深沟固垒，绝勿与战，待其重掠思归，然后出奇以扼险要，设伏以断首尾，且追且击，亦何夏众之不可尽哉！
还自彭阳，遣人入吐谷诸蕃市马，契丹禁之。
初，契丹于云中路西南置两招讨、西京兵马部署司、南北大王府、乙室王府、山金司，以控制西夏，惮其强也。元昊自彭阳败回，数遣人于吐谷浑、党项诸处市马。契丹主虑其势盛，禁约诸蕃，令沿边筑障寨防遏之。
十一月，出兵争马蹄川，不胜。
延州塞门及河东丰州地，旧有属户聚居，经元昊驱掠，遂为隙地。团练使周美连筑清水、佛堂诸堡，进城马蹄川，招徕蕃族。元昊令数万骑攻之，兵势大震。经略使趋诸将城黑水寨以待。美独以兵二千，遣管勾机宜楚建中御之，夏兵与战，不胜而还。孙沔曰： 余观庆历御边之备，东起麟府，西尽秦陇，地长二千余里，分为路者五，分为军为州者二十四，分为寨为堡为城者又二百余，皆须列兵守御。故边兵屯聚不得不分；所分既多，不能不寡。而元昊用兵，常举其众合一而来。是汉兵虽多，分之则寡；夏众虽寡，聚之为多。多寡已属不敌，而五路大将所谓战兵者又分在二十四军州。欲合而谋，则惧空其备；各留其备，再合其余，则数少而弱。是以当时用兵累年，诸将力战，胜败仅参半也。
观察使嗟南禹浪内投。
中国授内殿崇班，子嵬麻授三班借职。
十二月，有星出弧矢。
贯东井，南行没于浊，赤黄有尾迹，光烛地。
太子宁明卒。
宁明天姿聪慧，好学，明大义，然性仁慈，不乐荣利，常从定仙山道士路修篁学辟谷法，朝夕不少懈。元昊恶之。一日试问以养生之要，曰： 不嗜杀人。 再问以治国之术，曰： 莫善于寡欲。 元昊怒曰： 此子语言不类，岂霸王之器乎？ 不许入见。宁明忧惧，未几，习道气忤，食不入，死。遗奏以荒旱荐臻，民不堪奔命为言，末请白袷入棺，以识不能体亲之罪。元昊见而哀之，令仍以太子礼葬。
按：宁明对问两语，意似相反，理实可通。元昊凶淫，岂足语此。然遗奏数言，卒能感动其父，异日缘此息兵，其得古人尸谏之义者欤！
立宁令哥为太子。
元昊素爱宁令哥，因野利氏请立之。时白气如绳，贯日中者再。群臣以为言，不听。
庆历三年、夏天授礼法延祚六年春正月，契丹来谕罢兵，令契丹使诣京师请和。
初，张元等虽贵显用事，而以穷沙绝漠饮食居处不如中国，常引苻坚、刘渊及元魏故事，日夜说元昊攻取汉地，令汉人守之，则富贵功名、衣食嗜好皆如所愿。及兵数入边，得地不能据，军民死亡创痍过半，国中困于点集，财用不给，牛羊悉卖契丹，饮无茶，一绢之值八、九千钱，相为 十不如 谣怨之。会契丹主遣同知析津府耶律敌烈、枢密院都承旨王惟吉，谕令罢兵。元昊令使者诣京师，言北朝曾封德明夏国王，许令自置官属，自元昊袭爵，遣人进奉，每辞见宴会并坐矮殿，今南北事同一家，已令元昊请罪归款，其封册典制，能如北朝，以优礼怀来之，彼亦洗心自新矣。
李文贵还。
仁宗因契丹使言，诏庞籍招纳元昊： 苟称臣，虽仍僭号无害；若改称单于、可汗，则固大善。 籍以元昊方胜而骄，若遣人说之，彼益偃蹇矣。召李文贵语之曰： 汝之先主及今主之初，奉事本朝，汝曹无故妄加大名，纷纷至今。彼此之民，肝脑涂地，皆汝群下之故也。汝犯边之初，国家承平久，民不习战，故屡不汝胜。今边民皆善斗，汝之屡胜，岂能常耶？我国家富有四海，虽偏师小衄，未至大损。汝一败，则社稷可忧矣。汝归语汝主，诚能悔过称臣，朝廷所以待汝主者，礼数必优于前。 文贵顿首曰： 此固西人日夜之愿也。龙图能为言之，彼此休兵，其谁不受赐！ 文贵又致旺荣意，请用小国事大之礼，籍曰： 此非边帅所知也。而主若遣使奉表以来，乃敢导致朝廷耳。 文贵遂还。
二月，纵王嵩归延州，复遣李文贵以野利旺荣等书议和。
元昊固欲和而耻先发，及文贵还，闻籍语，大喜，出嵩于窖，厚礼之。使与文贵以旺荣及弟旺令、嵬名环、卧誉诤三人书，诣延州请和，而不肯削僭号，曰： 如日方中，止可顺天西行，岂可逆天东下。 籍以其言不逊，未敢复书为请于朝。仁宗召籍复书报之，使称旺荣为 太尉 。籍曰： 太尉三公，非陪臣所得称，使旺荣当之，则元昊为不臣矣。今其书自称 宁令 或 谟宁令 ，皆彼中官名也，中国不能知其义，称之无嫌。 仁宗从之。
三月，献俘契丹，且贺尊号。
定川之役获镇戎军巡检李良臣，至是献于契丹。时契丹上兴宗及后萧氏尊号，元昊贡献称贺。
夏四月，更名曩霄，遣使称男纳款。
元昊虽欲改事中国，以初叛时朝廷诛其使者，不敢遽自陈请，李文贵所赍旺荣等书，犹假臣下名以伺动静。及旺荣再致庞籍书，籍约以 汝主如有诚心，必专使奉表削僭号，乃敢闻于朝 。元昊知许和有绪，遣六宅使、伊州刺史贺从勖与文贵至延州，言 契丹使人至本国，称南朝遣梁适侍郎来言，南北修好已如旧，因西界未靖，知北界与彼婚姻，请谕令早议通和。故本国遣从勖上书。缘本国自有国号，无上表体式也。 庞籍令保安军签书判官邵良佐开函视之，书称 男邦泥定国兀卒曩霄上书父大宋皇帝 ，而不称臣，籍言 名体未正，不敢以闻 。从勖曰： 子事父，犹臣事君也。若得至京师，天子不许，更归议之。 籍具以闻，且言： 元昊自叛以后，虽屡胜，然丧和市之利，民甚愁困。今辞气稍顺，愿听从勖赴阙，更选使者至彼申谕，必称臣矣。 仁宗许之，下令夏使所过郡邑，加礼迎候，逐州通判官就驿燕劳。于是籍遣良佐送从勖赴阙，馆于都亭西驿，承受使臣取书呈中书省，资政殿学士富弼言： 元昊臣契丹而不臣我朝，则是契丹为无敌于天下矣。须令称臣，乃可许和。 枢密院召从勖谕曰： 所赍文字，名上一字犯圣祖讳，不敢进。其称 男 ，情意虽见恭顺，然父子亦无不称臣之礼。自今进表，只称旧名，朝廷当行封册为夏国主，赐诏不名。岁赐银二万两、绢二万匹、茶三万斤；生日每于十月一日赐赉，如欲使人于界上承领所赐，亦如之。许进奉正旦及乾元节。其沿边兴复寨栅，并如旧。 从勖不敢争而退。仁宗诏，假良佐著作郎，同从勖还议之。韩琦曰： 元昊用兵累年，蕃界劳扰，交锋之下，伤折颇多，横山界蕃部点集尤苦，但汉人未胜，戎人重土，不敢遽背耳。元昊知众之疲，闻下之怨，乃求息肩养锐以逞凶顽，实非心服中国也。
按：中国事夷狄，称 男 则为卑；夷狄事中国，称 男 则为亢。故《纲目》不书石晋所称，所以为中国讳。兹直书之，所以著元昊之悍也。
献驼、马以谢契丹。
曩霄以中国许和，遣使奉驼、马诣契丹谢。时集贤校理余靖奉使在北，契丹主示以曩霄表状，以见夏国畏服之意。
六月，上书要请十一事。
初，贺从勖言： 南朝使至本国，坐蕃宰相上见兀卒，兀卒离云床起立，问圣体万福。 及良佐至，曩霄令参于殿上，倨坐问曰： 朝廷既欲议和，何须往问北朝？ 色殊不怿。已，遣如定聿舍、张延寿偕良佐上书要请，如 岁赐 、 割地 、 不称臣 、 弛盐禁 、 至京师市易 、 自立年号 、 更兀卒称为吾祖 ，巨细凡十一事，朝议不决。知谏院余靖言： 元昊所遣如定等已于紫宸殿朝见，窃闻所上书中有 吾祖 之称，此西人玩侮之甚。古者夷狄，单于、可汗之类固无嫌。今元昊无端撰此名目，彼称陛下为父，却令朝廷赐诏呼彼为 吾祖 ，可乎？ 同官蔡襄、欧阳修皆力言不可许，如定等恃契丹强援，要索不止。时两府厌兵，欲为迁就，枢密副使韩琦力陈不可，退。复上书争之。


庆历三年、夏天授礼法延祚六年秋七月，请契丹兵入寇，契丹不许。
曩霄迎契丹旨议和，及邵良佐来议，反不承纳。至是，如定等奉使未还，意为中国羁留。潜令点集兵马，遣使契丹，请出师南伐，契丹主不许。
附：李氏《长编》：秋七月，赐延部署王信器币。初，延州庞籍于吴朝谷创石嘴堡，夏人以兵二千入寇，信击败之，故有是赐。考《宋史·仁宗纪》及信本《传》，不载此事。
八月，从契丹伐呆儿族。
契丹夹山部落呆儿族，不顺命，契丹讨之，不克，命曩霄会兵讨击，破其众，掳获颇多，契丹主专之，不以分给。
使臣如定聿舍等还。
如定等入朝几两月，要求无厌，两府谕之不服，与押伴殿中丞任颛往复辨难，颛屡以大义折之，始辞屈，请还。然和议卒未定也。
九月，月入东井。
星月相犯，占者云： 大臣忧。
宁令野利旺荣及弟遇乞得罪死。
曩霄性忌刻，多诡计，左右用事之臣，有疑必诛。自王嵩间入，忌旺荣有二心，因事诛之，灭其家。其弟遇乞常守天都山，号 天都大王 ，与曩霄乳母白妪有隙。遇乞尝引兵深涉汉境数宿，白妪乘间谮其欲叛，曩霄疑而未发。种世衡诱得西酋苏吃囊，厚遇之。吃囊之父得幸于遇乞，世衡许吃囊金带锦袍，缘边职任，使盗遇乞宝刀，刀乃曩霄所赐者。世衡倡言遇乞内投，以刀为信，今为白妪谮死，乃越境设祭，为文书于版，多述野利兄弟有意中国，并叙涉境相见之欢，哀其垂成而失，入夜令人持其文杂纸币焚之，照耀川谷。西人走视，悉取所委祭具、银器千余两，并得所赐刀及纸灰中板，其文尚未灭，以献曩霄。曩霄见刀信之，遂夺遇乞兵，赐死。遇乞兄弟有大功，死不以罪，自此君臣相猜，至不能军。
按：《纲目》罪辞有三：有罪，今罪也；以罪，前罪也；得罪，非所罪而罪也。旺荣、遇乞为夏虎臣，因间被杀，是曩霄自去其羽翼矣。书 得罪 ，以见死非其罪，著曩霄之不明也。
团练使讹疥侵环州，为苏家族薛乞所执。
曩霄虽使议和，然时纵兵窥伺环庆等路，讹疥怨其兄讹乞内降，擅众侵掠环州，苏家族巡检、三班奉职薛乞诱执以献。
出兵窥泾原。
曩霄以陕西四路惟泾原川原平旷，步骑易入。时陕西四路经略、安抚、招讨使郑戬行边至镇戎军，趣莲花堡，天寒，与僚佐置酒。会曩霄自黑山拥兵近塞，戬令按兵勿追，曩霄愕视，谓其下曰： 我已纳款朝廷，何用此公护诸将？ 乃引还。
冬十月，侵党项，契丹遣使来诘，不听。
曩霄建官置兵，不用禄食，每举众犯边，一毫之物，皆出其下，故风集云散，未尝聚养。然抄掠所得，亦尽以给众，兵力虽盛，用度时窘，辄侵党项边，资以自给。契丹使延昌宫使高家奴诘让，曩霄不听。
十一月，表请入售青盐。
初，使人如定等回，中国许以岁给数不过十万，及秘书丞张子、右侍禁王正伦持诏谕使称臣，曩霄礼待甚倨，强为要索，子等应许给赐至二十五万，始放还。又附表请以青盐十万石岁售县官。秘阁校理孙甫言： 西盐数万石，其值不下缗钱十万。朝廷已许岁赐二十五万，若又许其卖盐，则与契丹物数相当，使契丹闻之，不更生其贪得之心乎？ 仁宗用其言，不许。
诱党项诸部叛契丹。
曩霄本与契丹约相左右以困中国，及刘六符求割关南地，中国遣知制诰富弼报之，两进誓书，复相和好。曩霄怨契丹背约，坐受所益岁币，于是有隙。及伐呆儿族，又忿契丹不分虏获，潜诱山南党项诸部及呆儿族八百户，尽叛契丹，阴附于己。
按：《续纲目》书契丹、党项诸部叛附于夏，不书 诱 也。然曩霄曾侵党项，契丹遣使让之，则党项应德契丹而怨曩霄，何遽弃好事仇，此必曩霄有以致之，故书 诱 以诛其隐。
十二月，复遣张延寿入议和事。
曩霄所求诸事，中朝皆未之许，又遣延寿持书至中国议。虽肯上表称臣，而书中年用甲子，国号止易一字，仍欲通市青盐及自贸易，又乞增岁赐至三十万。仁宗仍令任颛押伴，礼折之。
契丹筑威塞城，遣呆儿族扰之。
契丹主闻曩霄怨望，遣北院大王耶律候哂巡视西边沿河要地，尽修堡寨。又于天德军压夏境，增筑威塞城备之。曩霄使呆儿族降户时出侵扰，杀其役卒。
契丹复城河清军及金肃州，以兵争之，不克。
自李氏归顺契丹，使介往来，特开迳路以趋上京。是时谋伐夏国，徙民五百户，建河清军；复割燕民三百户，置金肃州。曩霄遣兵二千余争之，不克而返。
庆历四年、夏天授礼法延祚七年春正月，献于契丹。
因契丹筑威塞城，借是以觇喜怒也。
二月，侵青涧川。
曩霄欲先割地，然后议和，遣众于延州界上，修筑城垒，广占边境。见疆吏不敢与争，遂纵蕃骑数百掠青涧川，为左班殿直折保忠所败。保忠，西界蕃部马山，内附赐名者也。
使臣张延寿还。三月，以兵掠秦州。
延寿屡向押伴任颛要索，颛密以陈仁宗，惟许榷场及添岁赐五万，余不许。延寿还，曩霄以兵临秦州之平川，族户一千余帐，焚掠殆尽。
按：前书 还 ，志要求之无厌也；此书 还 ，罪忿兵之遽起也。
夏四月，契丹山西五部来降。
北方黑水之西为连山，亦曰 夜来山 。其西有五大族，各自为部，胡人谓之山西族。北与黑水胡、南与塔坦接境，最为劲悍，素属契丹。曩霄自臣中国，数以诏命临之，其节度使屈烈等举其五部来投，契丹主遣使责还，曩霄不遣。
围青涧城。
与宣武副都头刘岳战，不胜。
五月，契丹讨党项，遣兵援之。
契丹主以党项叛，遣南面招讨罗汉奴率所部讨之。党项乞援，曩霄发兵助战，杀契丹招讨使萧普达、四捷军详稳张佛奴等。契丹主怒，征诸道兵会西南边，讨夏国。
按： 讨 而书 援 ，罪援者也。
遣使如阻卜乞师，阻卜执送契丹。
曩霄闻契丹集兵声讨，遣臣{穴瓜}邑改请兵于阻卜。阻卜酋长乌八执使者送于契丹，且请以兵助。契丹主出驻永安山，使延昌宫使高家奴，以伐夏告于中国。
六月，遣使入献，始上誓表称臣。
曩霄议和经年，中国遣张子谕：还前侵延州地，慢不肯听。及获罪契丹，始遣尹与则、杨守素入京贡献，上誓表言： 两失和好，遂历七年，立誓自今，愿藏盟府。其前日所掠将校民户，各不复还。自此有边人逃亡，亦毋得袭逐。臣近以本国城寨进纳朝廷，其栲栳、镰刀、南安、承平故地及他边境蕃汉所居，乞画中为界，于内听筑城堡。朝廷岁赐绢十三万匹、银五万两、茶二万斤；进奉乾元节回赐银一万两、绢一万匹、茶五千斤；贺正贡献回赐银五千两、绢五千匹、茶五千斤；仲冬赐时服银五千两、绢五千匹，及赐臣生日礼物银器二千两、细衣著一千匹、杂帛二千匹。乞如常数，无致更改，臣不敢以他事相干。乞俯颁誓诏，世世遵承，永以为好。倘君亲之义不存，臣子之心渝变，使宗祀不永，子孙罹殃。 守素进表讫，即请早回本国。仁宗以其言辞不顺，迟留久之。谏官余靖以为言，乃遣回。朱子曰： 天圣中曹玮语王玮曰： 君当留意边防 ，因以元昊桀悍状语之，时德明尚无恙也，其言至宝元而验。元昊以逆雏犯顺，忘食肉衣绮之恩，肆猾夏乱华之虐。陷将约和，范雍不能悉其诈；部人伪顺，士彬不能察其奸；好水之师，任福不能遏其势；定川之役，怀敏不能撄其锋。自韩范行边，战守大备，将士始有禀承。以延一路观之，狄青击之保安，许怀德破之永平，入金明则见困于周美，犯延州则见摧于王信。以河东一路观之，在建宁，则张亢易旗以误敌；在府州，则张旨筑城以捍御。以环庆、泾原观之，和市在白豹，任福破之；蕃骑在三川，王败之；及大顺既城，青涧起筑，地皆可守，人习弓弩。于是蛇豕丧胆，犬羊屏息，议和之使至于境上者一，至于范仲淹者再，至于庞籍者亦再。然犹狡黠多端，诚伪参半也。暨夫遣使奏事者四，纳款者一，然后跋扈之气消，战争之志息，始而帝，继而男，终而臣矣。
按：此西夏复臣中国之始。
秋八月，使如契丹，契丹执之，以兵窥唐隆镇。
夏国唐隆镇所居嘉舒、克顺等七族，旧属府州，逃入西界。曩霄入寇时，又掠麟、府人户，安置其地，生齿日繁，分为十四族。是时曩霄虽与契丹异，犹遣使朝贡。契丹主责以纳叛背盟罪，使抗对不屈，羁之弗遣。曩霄复使人贡，询以事宜，不肯实告，契丹主执而笞之，发兵屯宁仁、静寇两镇，待河冻即过唐隆掠取户口。曩霄知其谋，遣兵沿河严备之。
九月，使请誓诏。
夏界连接诸蕃，有茶数斤可易羊一口。曩霄于茶数尤多邀索，中朝许以五万斤，下三司拟取往年赐夏国大斤茶色号，定为则例。知制诰田况力争之。曩霄知不可得，遣杨守素、尹与则入请誓诏。仁宗赐诏曰： 朕临制四海，廓清万里，西夏之土，世以为胙。今乃纳忠悔咎，表于信誓，质之鬼神，要之日月，及诸子孙，无有渝变，申复垦至，朕甚嘉之。俯阅来誓，一皆如约。宜明谕国人，藏之祖庙。
冬十月，契丹来伐，拒战于贺兰山，败绩。
契丹主亲将骑兵十万，出金肃城；遣皇太弟、天齐王重元为马步军大元帅，将骑兵七千出南路；北院枢密使、韩国王萧惠将兵六万出北路；东路留守、赵王萧孝友率师以从。夏国与契丹仅隔大河，向无城堡可守。契丹兵三路济河，长驱直入四百里，无人迹，据得胜寺南壁以待。曩霄遣党项谍者出觇敌，契丹获之，射鬼箭。遂以左厢兵潜屯贺兰山北。萧惠遣殿前副检点萧迭里得、护卫经宿直古迭纵兵搏之，曩霄亲率兵掩击，围之数重。迭里得奋勇力斗，左右驰射，跃马直击中坚，夏众不能当，大溃而退。
按：前书契丹攻凉甸，此书 伐 ，罪夏也。有罪，则虽夷、狄相攻亦书 伐 。
诱契丹进兵至河曲击败之，遣使请和。
曩霄既败，率残众谨守贺兰，见契丹兵日益，遣使至军中奉表谢罪请降。契丹主遣右夷离堇萧滴冽来觇诚伪，滴冽为陈祸福，曩霄请退师十里，俟收叛党以献，且进方物。契丹主命北院枢密副使萧革迓之，进军次于河曲，曩霄亲率党项诸部待罪，契丹主命革诘以纳叛背盟故，赐之酒，许以自新。萧惠进曰： 夏人忘奕世恩，萌奸计，今车驾亲临，大军并集，天诱其衷，使彼来迎，天与不图，后悔何及！ 契丹主犹豫未决。曩霄以未得成，言退三十里候之。凡三退，将百里。每退必赭其地，契丹马无食，因许和。曩霄又迁延数日，度其马饥士疲，潜立拒马于河西，突蔽盾前搏。萧惠督数路兵掩击，杀数千人。曩霄走，惠又麾先锋为左右翼邀之。曩霄以残卒千余溃围出，忽大风起，飞沙眯目，契丹阵乱，纵兵急攻，惠军败，蹂践死者不可胜计。复攻南壁，契丹主亦败。入萧孝友寨，执鹘突姑驸马萧胡睹及近臣数十人，尽获契丹主器服乘舆。已，遣使请和，愿归俘获，契丹主亦送还前所留使人。史臣曰： 曩霄之事契丹，虽世为甥舅，乌足得其志哉！兴、灵负远，纳叛侵疆，乘隙辄动，贡使方至，事变随生，问罪兴师，自将亲征，胜则无奇，败则有悔。昔赵咨对魏主曰： 大国有征伐之师，小国有备御之固。其然乎。
按：曩霄此举，直以待宋者待契丹矣。是时辽主以十万众直逼贺兰，志吞平夏，而曩霄乞降以骄其师，退兵以示之弱，直待契丹士困马疲，成功一战，而乘其全胜之势，即作请和之举，使契丹不得不从，与前之款宋者若出一辙，岂非玩二国于股掌上乎？然宋之许和，尚有契丹为之先容，若契丹之和，直自与和耳，其不竞更出宋下矣噫！
十一月，入献契丹俘。
仁宗诏，止受表而却其俘。
按：春秋时诸侯讨四夷之罪，则献俘于王，中国则否。曩霄献俘，其遵此礼欤？非也。盖以此示威，且欲移祸于宋耳。宋人却而不受，有以哉！
十二月，受册为夏国主。
初，梁适至契丹，契丹主当适面遣使夏国，自言指呼之间，便令曩霄依旧称臣，及其出兵伐夏，又遣使告宋，以曩霄名体未正，请为中国讨之，乞止封册。至是，朝廷闻契丹已与夏平，乃遣祠部员外郎张子等赐册命曰： 咨尔曩霄，抚爰有众，保于右壤。惟尔考服勤王事，光启乃邦，洎尔承嗣，率循旧物。向以称谓非宜，疆候有言，鄙民未孚，师兵劳戍。而能追念前眚，自归本朝，腾章累请，遣使缘道，忠悃内奋，誓言外昭，要质天地，暴情日月。朕嘉自新，故遣尚书祠部员外郎张子充册礼使，东头供奉官、閤门候张士元充副使，持节册命尔为夏国主，永为藩辅，光膺宠命，可不谨欤！ 仍赐御衣、黄金带、银鞍勒马，银二万两、绢二万匹、茶三斤。册以漆书竹简，凡二十四，长尺一，藉以 天下乐 晕锦；金涂银印，方二寸一分，文曰 夏国主印 ，龟纽锦绶。金涂银牌，长七寸五分，阔一寸九分。缘册法物，皆银装金涂，覆以紫绣。约称臣，奉正朔，改所赐敕书为诏而不名，许自置宫属。使至京，就驿贸买，宴坐朵殿。朝使至国相见，用宾主礼。然宋使止馆宥州，终不复至兴、灵，而曩霄帝其国中自若也。刘永新曰： 夏亦得志于宋矣哉！良由宋有天下之始，武功既微；而其继，北则隙启契丹，西则难生李氏。正如力弱之人，既以千钧压首，复以百钧缒肩，安能布武而趋乎？宜乎北讲兄弟之好，止得为兄；西讲父子之欢，半居为父，势使然也。
归契丹俘萧胡睹。
曩霄获契丹兵，必劓鼻示辱，故契丹国中每以无鼻为诟诮。胡睹贵戚，曩霄不欲与契丹绝，独免其刑。契丹主遣同知检点耶律袅履持诏索之，经三返，乃放归。
中书令张元卒。
元至夏不二年，官至太师、中书令。国有征伐，辄参机密。常劝元昊取陕右地，据关辅形胜，东向而争，更结契丹兵，时窥河北，使中国一身二疾，势难支矣。既元昊议和，争之不听，及与契丹构兵，知所志不就，终日对天咄咄，未几，疽发背死。
按：张元身率戎夷，构难君父，所志未竞，中道而夭，殆天夺之魄乎！
遣使入贺正旦。
初，曩霄遣使甚少，中国止以一班行待之。后使人渐众，始命朝士为馆伴，并赐御宴，礼数过优，使益骄慢。是时，遣丁弩关聿则等贺正，聿则故留延州议事，至入朝已二月矣。


皇元年、夏延嗣宁国元年春正月朔，日有食之。
群臣以幼主改元，元旦日食，天象可畏，请慎政刑，讹庞不听。
二月，契丹留贺正使。
曩霄临终遗言曰： 异日力弱势衰，宜附中国，不可专从契丹。盖契丹残虐，中国仁慈，顺中国则子孙安宁，又得岁赐、官爵；若为契丹所胁，则吾国危矣。 是时，契丹以南壁旧怨，不肯行封册。及遣使贺正迟期，遂羁使者。会集诸道兵，遣北院枢密副使萧惟信以伐夏告中国。
夏六月，复遣使如契丹贡。
没藏氏以前使未还，闻契丹将兴兵，再遣使贡，以觇动静。契丹主复留之。
秋七月，月犯岁星。
在东井十二度。
契丹兵来侵，破唐隆镇。
契丹主下诏亲征，以天齐王重元、北院大王耶律仁先为前锋，韩国王萧惠为河南道行军都统，赵王萧孝友、汉王贴不副之，率兵渡河至唐隆镇，破之，边吏皆遁走。
按：声罪致讨曰 伐 ，潜师入境曰 侵 。辽主下诏亲征，声讨有罪，故《续纲目》大书曰 伐 。然兵以义动，始称王师。今契丹以贺正迟期复修旧怨，凌人之孤，乘人之丧，岂为义举！书 侵 ，恶其无名也。
九月，袭契丹将萧惠兵，败之。
惠兵入境，战舰粮艘，绵亘数百里。侦候不绝，铠甲悉载车上，军士不得乘马，诸将请备不虞，惠曰： 谅祚必自迎车驾，何暇及我？无故设备，徒自弊耳。 数日不立营栅，讹庞知其不备，遣兵从高坂突下击之，惠与麾下不及甲而走，追者丛射，几不得脱，士卒死伤万计。
按：兵骄者败。萧惠之兵可谓骄矣，骄以致败，主将之咎，书名斥之。
冬十月，复战于贺兰山，败绩。国主母没移氏被执。
契丹主遣北道行军都统耶律敌鲁古率阻卜诸部军，由北路趋凉州，至贺兰山，讹庞以三千骑扼险拒战，杀乌古敌烈部详隐萧慈氏奴、南克耶律斡里等，敌鲁古大呼奋击，夏兵败溃，谅祚母没移氏及官僚、家属皆被执以去。
皇二年、夏天垂圣元年春正月，使献契丹捷。
以上年胜契丹捷入献。使至保安军，知军以誓诏无泛遣人例，拒不纳。
二月，侵契丹，围金肃城，败绩。
没藏氏以贺兰之败不复贡献，契丹遣使诘责，没藏氏使大将洼普、猥货、乙灵纪率兵围金肃城。契丹南面林牙耶律高家奴、西南面招讨使耶律仆里笃迎击，大败之。猥货、乙灵纪等死，洼普中创走还。
三月，战于三角川，复败。
没藏氏复遣观察使讹都移督兵屯河南三角川，窥契丹威塞堡。契丹都检点萧迭里得率轻兵袭之，斩候者八人，诸将不及备，迎战，大败，都移被擒，失辎重器械无数。
夏五月，契丹兵围兴庆府，大掠。
契丹主命西南面招讨使萧蒲奴、北院大王耶律宜新、林牙萧撒末率师伐夏，以行宫都部署别古得监战，北院同知枢密使萧革按军边城为声援，蒲奴等入境围兴州四面，纵兵大掠。没藏氏不敢战，令诸城坚壁拒之。
将军洼普降于契丹。
初，洼普兵败，讹庞欲诛之，没藏氏使练兵贺兰山以责后效。及契丹兵深入，惧诛，率所部降。
六月，契丹破摊粮城。
城在贺兰山西北，国中储粮处。契丹兵攻破之，尽发廪积而还。
秋九月，侵契丹，又败。
夏兵侵契丹边境，耶律敌鲁古遣六院军将海里等击之，败还。
按：夏国主少国疑，战而幸胜，即当服罪请和，息民保境，以图自全。计不出此，致国母被掳，城邑濒危，亦为不善变矣。乃犹收合烬余，狡焉思逞，直自困而已，于契丹乎何损？两书 侵 、书 败 ，讥其不知量也。
冬十月，使如契丹通好。
没藏氏数不得志于契丹，使请依旧称藩。契丹主不允，使还，谕别遣信臣至，当徐思之。
十二月，奉表乞臣于契丹，不答。
没藏氏复为谅祚表请和，言遵母训，乞依旧臣属，契丹主不答。
皇三年、夏天垂圣二年春三月，契丹来索党项降户。
曩霄时纳党项降户数千。河曲之役，请率诸部待罪。后因战胜，不遣。至是契丹遣北院都监萧友括来索，没藏氏不与。
夏四月，契丹使还，表请代党项进献。
没藏氏既留降户不遣，萧友括还，恐契丹诘责，奉表乞代党项权献马、驼、牛、羊等物，契丹主许之。
五月，求唐隆镇故地于契丹，不得。
唐隆藩屏夏州，为东北重镇，自经契丹残破，族帐逃亡，契丹以地介河西，不置戍守。没藏氏思经复其地，遣使请之，契丹主不许。
六月，契丹置没移氏于蓟州。
没藏氏常遣人抚谕党项诸部，国中点集人马，训练无虚日。契丹主闻之，命于西南沿边各建城邑为备，没藏氏屡请罢役，契凡主知其心叵测，以所获没移氏及前后俘到夏人悉安置蓟州，并以所获物遣使入献。
按：是时两国交兵，殊无义战。然夏既称臣，表献方物，自当归其虏获，以全母子之亲，乃仍安置远州，死生惟吾。虽夏国君臣不能以诚信格人，而契丹处之为已甚矣。
皇四年、夏天垂圣三年夏五月，阻卜酋长兀里得遣使请附，不纳。
阻卜久臣契丹，其王屯秃古斯及酋长豁得刺、喘只葛拔里思，常以马、驼、毡、玉贡献。兀里得与豁得刺弟斡得构隙，虑其侵掠，遣使至夏国请附，没藏氏惧契丹兵威，不敢受。
秋九月，请契丹弛边备。
契丹以谅祚幼弱，强臣用事，常置重兵诸边，戒饬封堠。没藏氏遣近臣吃多已贡物契丹，乞弛守备。契丹主使萧友括慰谕之。
皇五年、夏福圣承道元年春二月，移牒索古渭州地。
古渭，西蕃界，距秦州三百里，道经哑儿峡。宥州兵卒牧牛羊其地，常为青唐酋兰毡掠取。监军司怒将攻之，兰毡惧不敌，籍土入献，冀得兵戍以御夏兵。知秦州范祥欲立奇功，亟往城之，又括熟户田，蕃部惊扰，相率叛。讹庞欲得其地久，移文中国，言： 古渭本我地，朝廷置州于彼，有违誓诏。 仁宗谓户部副使傅求按视，求招谕羌众反其田，报宥州，以渭非素有，不应索，正其封界，乃不复言。
三月，使如契丹谢。
以契丹赐诏许降也。
夏四月，侵静边寨。
讹庞索古渭不得，纵兵入德顺军围静边。闻端明殿学士王素来知渭州，泾原蕃夷士庶数万皆欢迎，遂还。
五月，寇环庆。
经略司以闻，仁宗诏边吏严备，毋得辄有侵轶。
按：前侵静边，兹寇环庆，方与北和，复开东衅，书以甚其不靖也。
九月，进降表于契丹。
表不如式，契凡主使南面林牙高家奴持诏谕意。
至和元年、夏福圣承道二年春正月，遣使契丹贡方物。
契丹主以谅祚降非诚心，谕使者曰： 尔主若念国威，不忘姻好，当心怀恭顺，不在贡献勤怠间也。 却其物不受。
夏五月，奉表契丹，请进马、驼。
契丹主许令岁贡无缺，没藏氏寻遣使献。
六月，侵古渭寨。
夏兵数至古渭，剽掠人畜。秦凤经略司请于邻路益兵五千为备。
秋七月，请婚于契丹。
契丹主以没藏氏反覆，不许。
冬十月，进誓表于契丹。
没藏氏遣使上誓表，并请誓诏。契丹主赐以车服，而不许誓诏。
至和二年、夏福圣承道三年春二月，使贺契丹尊号。
契丹主上太后尊号，已受群臣尊号，大赦国中。没藏氏遣使贺。
绥州蕃族阿讹等内投。
仁宗以谅祚幼弱，不欲生边事，诏约还之。
三月，没藏讹庞侵耕屈野河西地。
麟州西北枕睥睨曰红楼，下瞰屈野河，其河以西距夏境尚七十里，并无堡障、斥堠。天圣初，州官相与讼河西职田，久不决，转运使奏为禁地，官民并不得耕植。于是民有窃耕者，夏人辄夺其牛，曰： 汝州官尚不敢耕，汝何为至此？ 由是河西遂为闲田。夏人始于洪崖坞、道光谷间插木为小寨三十余所，盗种寨旁田，元昊时已侵十余里。谅祚立，中外事悉讹庞主之，知河西田膏腴厚利，令民播种，以所收入其家，岁东侵不已，距河仅二十里，宴然以为己田。游骑直至城下，或过城东，往来自若。
按：侵耕，细民事耳，直书 讹庞 ，斥主者也。讹庞为国大臣，至令小民争数十里之田以为己利，贪鄙甚矣！
夏四月，遣使入贡，赐《大藏经》。
没藏氏因阿讹等还，感中国恩，遣使入贡。仁宗赐《大藏经》慰之。
秋七月，河东遣使召定疆至，没藏讹庞不听。
河东管勾军马司贾逵徼巡，见讹庞所侵田过界，督责麟州守王亮，亮惧以闻。仁宗诏边吏约束之，颇加驱掠。知并州庞籍曰： 河西称臣奉贡，未失臣礼。今不先以文告，而遽行驱掠，使归曲而责直，非中国体。 乃遣使以义理约还，讹庞不可。籍又使人亟召，更定疆场，亦偃蹇不奉命。
八月，契丹使来告哀。
兴宗崩，遣告哀使王观至国，寻赐遣物。
冬十月，起承天寺。
没藏氏好佛，因中国赐《大藏经》，役兵民数万，相兴庆府西偏起大寺，贮经其中，赐额 承天 ，延回鹘僧登座演经，没藏氏与谅祚时临听焉。
十一月，使如契丹会葬。
契丹葬兴宗于庆陵，夏与中国、高丽使并会。
嘉元年、夏福圣承道四年春三月，河东禁银星和市。
讹庞不肯定屈野河界，恐汉兵先据其境，辄屯兵河西，以诱官军。庞籍戒官吏曰： 夏人仰吾和市，如婴儿之望乳。若绝之，彼必自来，毋得过河与战。 乃悬榜于边，禁绝银星和市。于是国中财用渐乏。
秋七月，移牒索蕃官兰毡。
宥州移文保安军，乞抽还修古渭寨军卒，并索叛蕃兰毡。仁宗诏以兰毡世为蕃官，不得擅索，令保安军报之。
九月，遣李守贵巡视屈野河。
屈野河侵扰日甚，仁宗命殿直张安世、贾恩为同巡检，经制之。讹庞专为谰言，迫之则格斗，缓之则就耕，终无归意。安世等与庞籍移牒宥州诘责，没藏氏见牒，遗幸臣李守贵至屈野河勘之，还白所耕皆汉地，没藏氏责讹庞令还所侵田，会守贵乱作，不果。
有星出东井。
如太白，赤黄色，向北速行没。
冬十月，盗杀太后没藏氏。
没藏氏妖冶好佚游，骑从甚众，每出卜夜，令国中张灯火以资娱览。李守贵尝为遇乞掌出纳，宝保吃多已尝侍曩霄及没藏氏于戒坛院，皆出入无间。没藏氏先私于守贵，复与吃多已通，守贵忿。
一日，没藏氏偕吃多已猎于贺兰山，夜归，中道有蕃骑数十，猝戕之，并杀吃多已，时谅祚生十岁矣。讹庞族灭守贵家，遣祖儒嵬名聿则、庆唐徐舜卿入告哀。仁宗辍朝一日，以集贤校理冯浩假尚书刑部郎中、直史馆为吊尉使，文思副使张惟清假文思使副之。
按：君母被戕，国之大变。《纲目》书弑太后九，皆著弑之之人，以正其罪，未有书 盗杀 者。西夏虽属羌戎，援列国例，没藏氏亦君母也，不书 弑 而书 盗杀 何？盖冶容无异慢藏，以君母而淫无度，祸直自取耳。书 盗 ，书 杀 ，深贬之也。
十一月，没藏讹庞纳其女为后。
讹庞既诛李守贵，以其女为谅祚妻，自是诛杀由己，臣民咸畏之。
按：讹庞因没藏氏久专国政，今氏死恐己亦失柄，乃纳女为后，故与《纲目》魏公操纳三女为贵人同例书。
嘉二年、夏〈奢单〉都元年春三月，以国母遗物入献。
马、驼各百匹。
夏五月，没藏讹庞诱麟府将郭恩等战于忽里堆，大败之。
夏众春耕秋获既退之后，麟州自州城以西至大横水、浪爽平，数十里间绝无一人一骑。知麟州武戡尝于河西置一小堡，以备斥堠，庞籍遂令戡等于州西二十里左右，更筑二堡为护，议未定，夏兵已集。初，讹庞怒边吏驱掠其民，潜聚兵万余于境上，待汉兵至击之。边吏守籍约束，夏兵辄以饥疾散。自没藏氏死，讹庞益恣。是时屯兵屈野河，迨三月增至数万人，尽发麟州以北民耕牛农具，计欲尽耕河西地。而国中有异议者，复召还，众皆空壁去，然银州以南侵耕自若也。武戡与通判夏倚谋乘此作堡寨，偕管勾军事郭恩以巡边名往按之。谍者言，夏兵盛屯沙鼠浪。郭恩欲止，走马承受内侍黄道元不可，率步骑一千四百余人，不甲者半，夜循屈野河，北行至卧牛峰，夏兵举烽起鼓，黄道元犹不信。比明，至忽里堆，见蕃骑数十人皆西走，相去数十步，止。郭恩等呼之不应，亦不动。俄而火起，讹庞遣众张左右翼，自南北交至，堆东有堑，其中有梁，名 断道堰 。两军接战，自旦至食时，伏兵突从旁堑中攀援上，四面合击，败之，执郭恩、黄道元及兵马监押刘庆等。恩自杀，武戡走免。
按：《纲目》书诱战四，书败殁三，罪败者也。此书 诱败 ，则不罪败者，而罪诱之者。盖讹庞既肆东侵，复设伏以杀恩等，虽道元疏愚，实谋之者狡也。
六月，遣使谢吊祭。
使人入见，仁宗责以忽里堆之役。使者惶恐谢，仍厚礼赐归。
秋七月，纵黄道元还。
军士馘耳鼻随还者百人。
九月，河东遣使再议疆事，没藏讹庞复不听。
河东经略使遣殿中丞孙兆、职方员外郎李思道相继至国中议疆事，约遵庆历旧例，以横阳河为麟府界，然后画所侵地三分，许一分与夏国，不从则拒绝进奉，禁止私市。讹庞骜不听。
冬十一月，河东禁绝私市。
宋制：官给商人公据，方听与夏国交易，私市者法无赦。后官吏疏慢，法禁日弛，夏人与边民窃相贸易，日夕公行。故虽无岁遗之物、互市之利，犹可枝梧。讹庞不肯立屈野河界，经略使以闻，仁宗下诏： 西人如驱牛、马于沿边，私籴民谷，令所在禁绝之。 时有夏人与熟户犯禁，庞籍获之，即斩于犯所，于是两界凛然。
冬十二月，遣兵袭延。
讹庞自忽里堆之胜，恐中国声讨，日事点集，遣众万余犯延境。时提点刑狱陈安石摄帅事，预饬边民戒严，兵至，无所获而还。


崇宁三年、夏贞观四年春二月，废统军仁多保忠，以兵攻渭、延、庆三州。
左厢卓罗监军司地在黄河北，统军仁多保忠素黠桀，驻兵锉子山，总领西南部族，与邈川首领温溪心邻境相善。元中，边臣令温溪心委曲劝谕，许除节度使，令保守旧土，自为一蕃。以梁乙逋猜忌，不敢动。乙逋死，保忠曾遣使至熙河，请内附，不果。时尚书左仆射蔡京使熙河帅王厚招之。厚言： 保忠虽有归意，下无附者。 章数上，京责厚益急，乃遣其弟赴保忠所计事，还，为逻者所获。乾顺追保忠赴牙帐。京犹欲招致，厚言： 保忠不能复领军政，使得之，一匹夫耳，何益于事？ 京不听，潜使人以金帛诱之。乾顺怒，声言假兵于辽，点精兵数千骑，出入渭、延、庆三州间，抄掠民畜，大肆辞。
按：夏自元昊僭号，世世窥边。罪之者不云 桀黠 ，即曰 凶顽 。盖尊中国贱蛮夷，《春秋》法也。迨乾顺请和，岁时入贡。乾廷因其慕义，正当示以怀柔。况其国中建学养贤，不复尚武，此正德绥之会、礼致之秋也。夫何欲建边功，潜施计诱使其君臣疑贰，复启兵端？谋国不臧，谁之咎欤？
夏五月，遣兵争石堡城，不克。
初，延将景思立、曲珍攻拔磨崖、葭芦、浮图诸寨，知延州沈括议筑城，不果。及陕西转运使陶节夫知延州，议筑州北之石堡寨。石堡以天涧为险，可进者惟一路，宋初尝置城，至道后废之，遂为夏有，窖粟其间以千数。城既成，乾顺愤曰： 汉家夺吾金窟埚。 亟发铁骑争之。节夫部分将士击败夏兵，统军以下被杀者数十百人。
六月，战于灵州川，复败。遣使求援于辽。
河南西十五州，夏国十有其四。东路由清远距罗山讫灵武不及百里，特以五监军统焉，而韦州又恃灵武为右臂。钟传欲断其要害，遣将折可适领锐骑出萧关薄灵州川。夏兵猝不备，大败。蕃民扶老挟稚，中夜入州城，被俘者甚夥。乾顺乃遣李造福、田若水至辽求援。
冬十月，遣使请和不得，掠镇戎军。
中国用蔡京计，令西边招致夏人，毋论首从，赏同斩级。陶节夫在延安大加招诱，西民放牧近边者辄胁以兵，不从则杀之。乾顺巽词请和，节夫拒之，不得达。乾顺怒，合四监军众突入泾原，围平夏城，杀钤辖杨忠，攻镇戎军，掠数万口而返。
按：节夫大加招诱，辄杀放牧，夏不之怨，从而请和，可谓有礼矣。乃拒不以闻，致边民涂炭，曲岂在夏欤？
附：《宋史·李南公传》： 知延安府，夏人攻泾原，南公出兵捣其虚，夏兵乃退。 考《夏国传》，当夏人犯泾原时，国中不闻有受兵事。
崇宁四年、夏贞观五年春正月，复乞援于辽。辽为之请罢兵。
乾顺复遣李造福等如辽求援，且乞伐宋。辽主出兵千余屯塞上，遣枢密直学士高端礼入贡，以姻娅为言，请罢伐夏兵。
二月，月入东井。
犯距星。未几，犯水位。
监军驸马兀移率师援银川寨，战于嵩平岭，败殁，遂失银州。
初，徐禧等于永乐小川筑新城，距故银州二十五里，前据银州大川，赐名 银川寨 。及永乐陷，银川亦没。至是，官军围之，城中固守，裨将韩世忠斩关杀守城将，掷首陴外，诸军乘之，寨遂溃。兀移以重兵赴援，次嵩平岭，与世忠战，不胜而走。俄出间道争之，复败死于阵。银州守将皆弃城走。
三月，荧惑犯东井。
留井距，入钺。
以兵纳西蕃溪赊罗撒，攻宣威城，不克。
洮西安抚使王厚再定鄯、湟，吐蕃种落散乱，溪赊罗撒与多罗巴走投夏国。朝顺谋纳之，合四监军兵数万攻宣威城。知鄯州高永年出援，行三十里，逢羌帐下亲兵数百迎之，皆永年昔所推纳熟户，信之不设备，羌遽执之。多罗巴谓其下曰： 此人夺吾国，使吾宗族漂落无处所。 杀之，探其心肝食焉。徽宗令援兵深入急分其势，无令专向东方，熙河钤辖赵隆至铁山，先登陷阵，士卒殊死战。夏兵闻之，遂解围。
按：《春秋》书 纳 ，不应 纳 者也。兹书者，予夏也。角氏有大功于宋，瞎征、拢拶辈为王厚所逼，举土出降，宋之负西蕃甚矣。溪赊罗撒乃角氏裔，多罗巴奉之袭据青唐，亦自复故地，非与中国争也。自童贯再复湟、鄯，种落摧残，乾顺以姻好之故，为之出攻宣威，非兴灭之义乎！
辽以宗女来归。
辽主封宗女南仙为成安公主，归于乾顺。
按：前义成、兴平书 公主 矣。兹书 宗女 ，见成安之贤不以公主重也。不以公主重，则非义成、兴平所可并称者，故异文书之。
掠塞门寨。
乾顺以陶节夫城银州，遣兵争之。谍告夏众已东，节夫曰： 必西趋泾原也。 遣裨将耿端彦率兵疾驰至银州护之，五日城成。夏兵从泾原至，见备御已固，由杏子河东山入延州塞门寨，大掠五日，还。
遣兵争萧关，败环庆将折可适于踏口。
萧关善水草，便屯聚，为夏国左臂地，有旧城址。钟传议城之，遣可适将兵护役，遇雨失道，至踏口，夏兵乘之，可适败走。
夏四月，攻临宗寨，不克。
临宗属湟州，围之数重，伏兵乳酪河西，邀截中国援兵。知州辛叔宪遣部将李宁将兵出战，先以铁骑蹂伏处，纵兵奋击，遂败。
按：宋自蔡京专政，童贯擅兵，开边生事，非西蕃即西夏耳。西蕃衰乱，势不复支；西夏恃其兵力，连次入扰。然俱不书 寇 ，以曲在中国，不得专罪夏也。
五月，攻顺宁寨及北蕃市城，又败。
陶节夫既城石堡、银州，上言： 洪、宥诸州已在顾盼中，横山之地十有七、八，兴州巢穴浅露，直可计取。 因陈取兴、灵之策。蔡京令西边储粟以待。乾顺闻之，先以兵攻顺宁寨，延第二副将刘延庆奋击，乃退。转攻湟州北蕃市城，又为辛叔宪所败。
六月，遗使如辽谢。
因赐婚也，且贡方物。
冬十二月，复使乞援于辽。辽使入请侵地。
乾顺复遣李造福、田若水趣辽赴救。辽使枢密副使萧艮入朝言： 朝廷出兵侵夏，今大辽以帝妹嫁夏国主，请早退兵，还所侵地。 徽宗遣翰林学士林摅报使。
崇宁五年、夏贞观六年春正月，彗星见。
出西方，其长竟天。
二月，辽复为求侵地。
初，林摅报聘，蔡京密使激怒辽国，以绝其请。摅盛气入境，迓者小不如仪，辄诟辩。及见辽主，始跪授书，即抗言： 夏人有罪，北朝不能加责而反为之请耶？ 辽君臣不知所对。及还，辽主使摅附奏，求还夏国城寨，摅语复不逊，辽主怒逐之。遣知北院枢密使萧得里底、南院枢密使牛温舒以使人失礼入告，仍请还元符讲和以后所侵夏地。徽宗许还崇宁以来侵地，若先帝已定疆画，不得复议也。
按：辽之于夏，世为婚姻，尝为之乞和请地求退兵，无足异者。而宋自绍圣中，章戍平夏，拓寨五十余所，又经陶节夫日肆进筑，夏之削弱甚矣。于此而扶其衰，排其难，恤邻之谊，谁曰不宜？况受林摅之侮，绝不与中国较，辽之此举，事出至公，故叠书予之。
夏六月，遣使如辽谢。
中国既许夏和，废银州为银川城，罢五路经制使，徙陶节夫知洪州。乾顺遣李造福如辽谢解和之德。
冬十月，遣使入谢。
自延庆之役，兵连者三年。至是始修职贡，自后岁时通使，边境少安。
大观元年、夏贞观七年秋八月，遣使入贡。
会中国大宴飨。故制：外国使预宴者，夏使于西廊南赴坐，交使以次歇空，进奉、押衙次交州，契丹舍利、从人则于东廊南赴坐。大中祥符四年，升交州于朵殿，夏州押衙于东廊南头歇空坐。七年，又升龟兹使、副于西廊南坐。自后，遂为定制。是时，于阗、龟兹、涪州夷入贡，夏使坐三使上，成礼而还。
大观二年、夏贞观八年夏四月，世子仁爱生。
世子，成安公主所生。乾顺遣使告于辽。
按：子生不尽书，兹书 仁爱 何？仁爱为辽公主所生，异时痛辽国之亡，愤悒而卒。是可志也。
六月，以兵戍盖龙危。
中国既复洮州，复攻溪哥城，西蕃王子臧征扑哥降。建积石军，距盖龙危不及百里。乾顺恐被侵掠，以兵五千戍之。
秋九月，移牒定边军，请罢筑堡。
定边军向距甜井觜多移岭界堠十余里，尝筑观化、通化二堡，扼逋祈岭、通祖岭诸隘。至是，又于勒崖原筑神堂堡，去卓望处仅三里。乾顺移牒请罢役，不报。
冬十月，使贺天宁节。
中国尽收西蕃地，徽宗下诏，曲赦熙河兰湟、秦凤、永兴军路，兵民欢悦。使人由熙河入，一路迎者咸加礼。
大观三年、夏贞观九年春二月，遣焦彦坚至泾原定疆界，不果。
自绍圣后，西边疆议不定。乾顺屡以为言，时遣彦坚入泾原请画界至，知怀德军种师道留与议。彦坚必欲得故地，师道曰： 如言故地，当以汉、唐为正，则君家疆土益蹙矣。 彦坚无以对。
夏四月，遣使如辽。
使人焦彦坚归，乾顺与群臣谋曰： 身膺宗社之重，不能复先朝故土，耻也。然宋恃兵威，非仗北朝之力，势且不能。 因使人告于辽，请遣信使谕宋。
冬十月，遣使入贡。
使人与婆、占城使同入见。
大观四年、夏贞观十年春正月，入贡方物。
乾顺请辽谕宋，辽主不许。复使入献方物，冀得要请，押伴左司员外郎范坦应对有节，使不敢争。
三月，遣使贡于辽。
仍以李造福充供奉使，造福于是五使辽矣。
秋九月，瓜、沙、肃三州饥。
瓜、沙诸州素鲜耕稼，专以畜牧为生。自三月不雨，至于是月，水草乏绝，赤地数百里，牛羊无所食，蕃民流亡者甚众。监军司以闻，乾顺命发灵、夏诸州粟赈之。
冬十月，太白昼见。
群臣咸谓主兵丧，请修省，不报。
政和元年、夏贞观十一年夏六月，遣使贡于辽。
辽主清暑散水原，将出猎，使人见于行在，命从行。
秋八月，夏州大水。
大风雨，河水暴涨。汉源渠溢，陷长堤入城，坏军营五所、仓库民舍千余区。
冬十二月，遣使入贡。
夏国入贡，正旦、圣节居多。元丰末，神宗诏夏使见辞仪永依嘉八年为例。至是，中国重立仪制，使人遂遵新仪廷见。
政和二年、夏贞观十二年春二月，命选人以资格进。
凡宗族、世家议功、议亲，俱加蕃汉一等。工文学者，尤以不次擢。
夏六月朔，白虹贯日。
乾顺命诸臣直言得失，御史大夫谋宁克任疏言： 治法之要，不外兵刑；富国之方，无非食货。国家自青、白两盐不通互市，膏腴诸壤浸就式微，兵行无百日之粮，仓储无三年之蓄，而惟恃西北一区与契丹交易有无，岂所以裕国计乎？自用兵延庆以来，点集则害农时，争斗则伤民力，星辰示异，水旱告灾，山界数州非侵即削，近边列堡有战无耕。于是满目疮痍，日呼庚癸，岂所以安民命乎？且吾朝立国西陲，射猎为务，今国中养贤重学，兵政日弛。昔人云 虚美薰心，秦乱之萌 ，又云 浮名妨要，晋衰之兆 。臣愿主上既隆文治，尤修武备，毋徒慕好士之虚名，而忘御边之实务也。 乾顺善之，不能用。
按：夏自贞观以后，《贲》受以《剥》之象也。宋以阉宦主兵，犹能制之。若后无金人之祸，得如中兴诸将宣力西陲，夏国之亡，不待智者决矣。克任之言，殆有见于此欤？
冬十月，使贺天宁节。
宋制：蕃使同日见辞，先夏国，次高丽，次交，次海外诸蛮，所以优夏也。时新置知客省、引进、四方馆、东西上閤门事等官，使者朝辞，蔡京等故作矜严，以示降抑。使回，乾顺不说。
政和三年、夏贞观十三年春三月，遣使入贡。
中国以天赐元圭，册告永裕、永泰二陵，大享群臣。夏使至，燕赉过优，以夸其盛。
夏六月，使贡于辽。
辽主好游猎，夏使入国，辽主尚在混同江，不得见。既闻清暑南崖，仍朝于行在。
冬十月，降羌李讹移诱袭定远军，统军梁哆出兵应之。
元符中，西蕃首领李讹移内降，授环州定远蕃族大首领，子遇昌为环庆守将。讹移阴窖粟数十万，遗书哆曰： 我居汉二十年，每见春廪既虚，秋庾未积，粮草转输，例给空券，方春未秋，士有饥色。若卷甲而趋，径捣定远，唾手可取。定远既得，则旁十余城不攻自下。我积谷累年，掘地藏之，所在皆是，大兵之来，斗粮无赍，可坐而饱也。 陕西转运使任谅廉知其谋，募人尽发窖粟，分输定边诸城堡，及哆围定远，失所藏而还。越七日，讹移以所部万余骑归夏。
十二月，寇观化堡，不克。
自来夏国大举，未尝过二十日。是时，乾顺用李讹移为将，以数万众入定边军，围观化堡，力攻二十五日，不克，乃退。
政和四年、夏雍宁元年春三月，筑藏底河城。
保安军之北界上有洑流，曰藏底河。乾顺遣兵据山筑城，为进取计。徽宗命宦官童贯为陕西、河东、河西经略使讨之。
夏五月，进兵据天都寨，拒延将刘延庆兵于藏底河，却之。
天都自元符中为中国所取，筑寨其上。乾顺既城藏底，遣众复之。延庆率兵攻围，城守严不能破。裨将韩世忠夜登城斩二级，割护城毡以还。夏兵从佛口岭赴援，世忠力战，过藏底河，夏兵追及之，世忠不胜而退。
冬十月，城洪夏军为知西安州种师道所破。
乾顺遣兵深入，过定边军，筑城佛口谷，名洪夏军。童贯使种师道率兵攻之，城四旁绝少水源，军士渴甚，师道指西山麓曰： 是当有水。 命工凿之，果得。城上人惊以为神，军中气沮，遂为所破。
政和五年、夏雍宁二年春正月，却秦凤兵于清水河，复与熙河兵战古骨龙，败绩。
清水河北界与卓罗监军地相对，童贯谋取之。遣熙河经略使刘法将步骑十五万出湟州，秦凤经略使刘仲武将兵五万出会州，贯以中军驻兰州，为两路声援。仲武由麻累山西至清水河，夏兵拒之，不得进，筑城置守还。刘法直抵石骨龙，夏右厢兵数万迎战，大败，被杀三千余人。
夏四月，复以兵争席苇城，不克。
乾顺每于中国进筑之始，必遣兵力气，至于三四，不能得方已。时种师道督诸道兵城席苇平。初赋土，夏兵大至，壁葫芦河以待。师道阵于河浒，若将决战者；阴遣偏将曲充由间道出横岭，扬言援军至；夏兵方骇顾，折可世潜军军其后，姚平仲复以精甲击其前，夏兵大溃。
秋八月，败泾原等四路官兵于藏底河城。
童贯令刘仲武、王厚合泾原、延、环庆、秦凤之兵攻藏底河城。乾顺遣兵击之，官兵大败，死者十四五，秦凤第三将军万人皆没。
九月，至萧关大掠。
乾顺乘藏底河城之胜，纵兵突入萧关，掠蕃、汉人畜无数。至葫芦河，不得渡而返。
冬十月，遣使入贡。
乾顺遣使言熙河、泾原诸路用兵不已，请诏止之。蔡京等不许。


绍圣三年、夏天民安七年春二月，以兵入延州，侵义合寨。
梁氏以地界不定，数肆凭陵。哲宗用宰相章议，罢诸边分画，令督众乘势进讨。梁氏愤怒，发兵入绥德界，攻义合寨。义合与保安军德靖寨绵亘七百里，中间堡垒参差，烽燧疏远，延州军不能应。大掠而还。
三月，围塞门寨。
复遣数万众围寨门，大持攻具，相持数日。闻延经略遣大兵至，乃退。
秋八月，寇顺宁寨，败还。
泾原将张蕴伏兵隘中，约闻呼则起。夏兵遂败，被俘、斩者数百人。
九月，遣右厢首领诱环庆官兵至鸡靶岭与战，不胜。
梁氏命右厢一带首领遣使从间道至环庆路，诈言 愿举族归汉 。章遣将钟传、折可适率兵援接，至鸡靶岭，夏兵卒起，四围合击，力战不胜，传等全师退。
冬十月，国主奉母将兵寇延，陷金明寨。
乾顺见连次扰边不利，奉母梁氏率众号五十万入延，西自顺宁、招安，东自黑水、安定，中自塞门、龙安，金明以南二百里间，烽火相继不绝，游兵直至延州北五里。知州城有备，自长城一日驰至金明，列营环城，梁氏母子亲督桴鼓，城遂陷。守兵二千五百人，惟五人得脱，城中粮五万石、草千万束皆尽，杀皇城使张舆。临行，留书置汉人颈上，曰 贷汝命，为我投经略司 。书言： 夏国昨与朝廷议疆场，惟小有不同，方行理究，不意朝廷改悔，却与坐团铺处立界。本国以恭顺之故，黾勉听从，于境内立数堡以护耕，而延出兵悉行平荡，又数入界杀掠。国人共愤，欲取延。终以恭顺，止取金明一寨以示兵锋，亦不失臣子之节也。 延帅吕惠卿上之，枢密院不以闻。
按：前书梁氏 自将 ，恶梁氏也；此书 奉母将兵 ，罪乾顺也。
十一月，献金明俘于辽。
中国自金明破，哲宗命缘边诸路相度要害，增严守备。熙河将王文郁等筑汝遮为安西城，以通秦凤援师。梁氏惧中国声讨，遣使献俘辽国，以为应援。
十二月，争葭芦城，不克。
夏兵据横山，并河为寨，四出寇掠，秦、晋之路皆塞。知太原孙览谋取葭芦戍，扼其险阻。梁氏遣兵数万屯境上，览下令： 吾兵少，须满五万。 方西夏兵闻而备懈，一日，猝为览所乘，大败。览遂城葭芦。
绍圣四年、夏天民安八年春正月，悉兵屯河外，泾原官军袭没烟峡，破之。
夏兵入延，右厢种落尽屯河外，以为进取计。泾原帅毛渐使钤辖王文振乘虚袭破没烟峡寨，斩三千余级，河外兵回援不及。
二月，于阗国破瓜、沙、肃三州。
于阗黑汗王阿忽都董娥密竭笃使其子诣京师，上表言： 缅药家作过，别无报效，已遣兵破夏国瓜、沙等三州。 哲宗诏厚答之。
按：夏，小国也。东北邻塔坦，西南接邈川，已足牵制兵力。兹西有于阗扰其瓜、沙诸州，国之外患多矣，犹不知自保，频扰边陲，其不能得志也宜哉！
侵绥德城。
夏兵七万攻绥德，延官兵力拒，不得逞。
闰二月，寇麟州，败绩，首领七人战殁。
梁氏遣兵六万，攻麟州神堂堡甚急。都监贾岩以数百骑巡屈野河，间道据北栏坡，从岭上驰下奋击。夏众仓猝，首尾不能救，近上首领七人皆死，余众号哭走还。
按：兵败，不书所杀之数，其书者，重词也。夏人叠次犯边，胜负相半。麟州之战，贾岩以数百骑破六万余众，杀首领七人，其功伟矣！
三月，围葭芦城，不克。退守长波川，与河东兵战，败还。
葭芦城工甫竣，梁氏遣兵围之六日。知石州张构率所部赴援，夏兵战不胜，退保长波川，据险以待。会河东将折克行率兵入界迎击，被杀者两千余人。
夏四月，令民耕大理河东地。
夏国近边二三百里人户众多，资粮易集。乾顺令蕃部扬言 城里是汉家，城外是蕃家 。常于夜间直至大理河东葭芦境上侵耕旷地，昼则却归本界。经略使禁之，不能止。
争灵平会，败走。
知渭州章以夏兵猖獗，议守泾原之灵平会，命钟传与部将苗履统众城之，梁氏遣兵力争。传将步骑二万出不意造河梁济师，作金城关，扼其险要，夏兵遂败。
监军嵬名济救洪州，兵败，洪州失守。
灵、夏、绥、银地多旷土，每岁资粮取足于洪、宥，而二州羌户劲勇善战，国中恃为肘腋。自宥州频经兵燹，城郭残破。知保安军李沂以兵围洪州，嵬名济率众赴援，与沂军战，不胜而走，城遂破，内外居民族帐尽被焚毁。
环庆官兵破盐州，寻复之。
环庆钤辖张存率兵入夏界，至三角川，遣锐卒攻破盐州，俘戮甚众。及还，梁氏遣兵追袭。存上高原平少憩，夏兵纵火，四面攻击，杀蕃官承制赵宗锐等，复取盐州。
集兵驻没烟峡，以争平夏城，不克。
葫芦河据西州形胜，章拟城之，以逼夏国。令总管王文振统熙河、秦凤、环庆诸路兵，以折可适为副，阴具版筑，筑城于石门峡好水川之阴，控扼韦州、灵、夏诸隘。梁氏集倾国兵驻没烟峡，设伏以待。可适兵先至，失道入伏中，死者千人。左骐骥使姚雄率熙河卒七千赴援，夏兵据险不战，乘高下瞰。一日得间，分头暴集，人各携草一束，锹一具，填濠而过，掘城身。雄奋勇迎击，流矢注肩，战益厉。夏兵引却，被斩三千余级，俘掳数万，城遂成，赐名平夏。
五月，遣使以宋城要地告于辽。
梁氏遣使告于辽曰： 夏国与南朝历年交和，忽于诸路齐发人马，大行杀掠。今则深入近里地分，及于朝廷边界相近诸要害处多修城壁，侵取不息。伏望计会南朝，却令还复所夺疆土、城寨，尽毁所修城壁。
左厢首领没药内附。
没药本顺宁寨蕃官，元六年投入夏国，官左厢首领。顺宁寨巡检刘延庆遣蕃部均陵陵诈投入国，说令返正。没药携所部内投，授右侍禁，令依元部坐住。
秋七月，饥。
国中大困，民鬻子女于辽国、西蕃以为食。
都统军贺浪罗将兵救宥州，大败。
自张蕴兵还，梁氏复取宥州。延经略使吕惠卿命诸路出兵讨击，熙河将王愍兵抵宥州，洪、宥、韦三州都统军贺浪罗率众赴援，愍击败之，追奔二十里，遂入宥州，焚官署、仓狱、行宫并文籍、簿书，屯兵淖河。贺浪罗复遣首领移卜淖、凌吉讹遇以千骑邀官军，后与愍等转战而南，至秦王井，为神臂弓射却，死者甚众。因退据高原，愕视不敢动。
八月，夏州被围，复遣使如辽乞援。
梁氏自七月中点集河南、北诸路人马，谋犯延路白波流诸处。都监刘安将兵入界，梁氏遣众御于浪沁沙，败绩。安进薄夏州，梁氏令城中谨守。复遣使求援于辽，言： 自被南宋侵图约二十年，于诸要害进筑城寨不少，今岁以来，又多修筑。夏国疆宇日更削，频受侵陵，乞发大兵援助。 辽主令涿州牒雄州云： 西夏本当朝建立，两曾尚主。近累使奏告，被南朝侵夺地土，纵兵杀掠，有害和好。请追还兵马，毁废城堡，悉归所侵。如尚稽违，当遣人别有所议。
彗星见，肆赦，改明年元。
梁氏聚兵，将窥泾原，以彗星见，放散人马。乾顺仿中国制，减膳，避殿，下罪己诏，大赦，改明年元曰 永安 。
按：上书 饥 ，乃大兵之后必有凶年，天之示警于夏也。乾顺不自修省，聚兵将窥泾原，于是又有彗星之异。始罪己肆赦，放散兵马，不亦晚乎？
九月，蕃官妹纳僧哥内投。
妹纳僧哥为带牌天使，闻中国敕榜招谕，遂内奔。授礼宾副使，充兰州部落子巡检。
冬十一月，熙、秦官军破白草原，抵天都山，无所得而回。
中国屡行讨荡，夏国天都山属蕃尽将牛、羊、窖粟预行远徙。时熙河两路兵四万出塞，将至锉子山，监军司以十万骑阵白草原拒战，不胜，拔营西走。两路军直入天都监军司所搜挖，无所得，军士粮竭，饥死者半，乃回。
元符元年、夏永安元年春正月，延官军入界，拒之十里井，杀顺宁寨监押石福。
延副总管王愍率诸将由塞门入界，大首领凌吉讹遇合洪、宥两监军兵迎战，不胜，退至十里井。福与部将贺文密恃胜来追，带金环首领数人皆战死，文密亦重伤，福殁于阵。
二月，犯大定城。
大定属兰州与夏国分界处，梁氏兵屯界上，肆行抄掠。闻兰州知州王舜臣兵出金城关，乃退还。舜臣追至右厢监军司地，夏兵返战，不克，带牌天使数名皆死。
三月，监军阿燕率族内投。
与其子襄渠及家口、人户约千人。阿燕老将，多计谋，习边事，常出兵寇环庆。自中国取安疆寨，阿燕惧罪。经略司孙路使人招之，遂内附。部族闻其降，节次投者共二千七百人，马、驼、牛、羊四千余。哲宗特除阿燕宥州刺史，充环庆路沿边兼横山一带蕃部都巡检使，赐名 怀明 。襄渠授三班奉职，赐名 世忠 。已而，蕃部默吹、萌山等亦从延、泾原路请降，默吹补内殿崇班，萌山与副兵马使。
附：《哲宗实录》：元符元年三月癸酉，河东路经略使奏，崇仪使张世永等领兵出界，于胜罗没陇横川一带讨荡，斩一千余级，大小首领二十余人。考此事《宋史》不载。
夏四月，泾原官军出没烟峡来攻。
泾原兵三次来袭，羊马被掠甚众。至是，统制官孙文将九千骑出没烟峡，直抵屯兵所，斩级、获孳畜而退。
大首领嵬名药默内降。
药默，乾顺疏族，领会州一带蕃部。是时由熙河路内归中国，令补西头供奉官兼本族巡检。
监军嵬名济入延，围顺宁寨。
济围顺宁，副将张守德以轻兵邀击。济退走长城岭，至赤羊川，被斩十二级，失马四十匹。时有降羌潜告师期，守德预为备，故济不得逞。
五月，延官军攻夏州，大首领嵬名乞勒以兵护大沙堆，不克。
沿边人户因官军连次讨击，并于大沙堆建栅，聚族自保。时延路以顺宁之围，遣钤辖苗履统诸将出塞，攻夏州。梁氏恐官兵焚荡大沙堆蕃族，遣嵬名乞勒、那哆丁驻兵南面防护。苗履挥众奋击，乞勒等大败，丧失万计，退走五十里。
六月，梁氏乞兵于辽，辽集兵次于境上。
乾顺屡次乞援，辽主但牒雄州，令还夏国疆土，不肯发兵。梁氏乃自为表请之，多怨望语。辽主不悦，声言点集人马应援夏国，仍次境上不出。
按：书 梁氏 何？志祸始也。梁氏以辽主不肯应援，自为表请，致以怨辞，逢怒。他日鸠毒之祸始于此矣。
蕃部喝强山、讹心内奔。
二人乃监军妹勒都逋亲随，由泾原入降，俱受左班殿直。强山言夏国欲以今秋并兵寇一路，不攻城寨，但觅便深入，杀掠人户。经略司以闻。
秋七月，以兵入泾原。
梁氏以中国筑没烟前、后两峡，控扼天都形势，于是编拦人马，出没隆德寨、九羊谷，又于柽沟段大道掘濠作堑，纵游骑侵杀边铺戍卒。守将折可适同蕃官慕化率兵伺懈出击，方止。
掠熙河平西寨。
掳熟户二十余。
八月，嵬名济以兵保青岭，与延将苗履战，败绩。
初，中国闻强山言，谋纵兵讨荡。于是王舜臣出熙河，张世永出河东，折可适出泾原。延遣履护七将九千骑，于是月七日会于柳青平。诘旦，至青岭。济屯兵岭北拒之，履等奋击，济大败，被杀五百余人，亡牛、羊万计。岭南北一带，禾稼蹂践殆尽。
九月，有星出东井西。
如太白状，占者云： 宫中有忧。 梁氏闻之恶，复谋举兵。
冬十月，梁氏复自将攻平夏城，溃还。
中国自城平夏，沿边诸路相度膏腴，相继进筑。国人愤曰： 唱歌作乐地，都被汉家占却，后何以堪？ 梁氏谋举国争之，与乾顺计曰： 平夏视诸垒最大，守将郭成最知兵。兵法：攻其坚，则瑕自破。 于是亲将四十万众，自没烟峡疾趋平夏。连营百里，建高车曰 对垒 ，载数百人，填堑而进，飞石激火，昼夜不息，兵士死者数千，伤者倍之。经十三日，城中捍御有方，终不能破，粮渐乏。一夕，大风起西北，冲车悉震折，众大溃，梁氏惭哭嫠面而遁。
按：书 复将 ，甚词也。梁氏穷兵黩武，以一女子常在行间，军中有妇人，兵气为不扬。大风震车，戎众奔溃，有自来矣。虽惭哭嫠面，岂足掩其羞哉？
御史中丞仁多楚清举族内降。
楚清官在蕃宰相、枢密使下，父丁死，侄保忠代为统军。楚清职虽高，不得专兵柄，尝请于梁氏，不许，心常怏怏。时国兵入寇，楚清携家口四十余人从间道内投，赍生金三百两，并冠服、宝玩、鞍鞯、绣龙帐入献。熙河经略司视之俱世家物，诸羌不及也。哲宗诏赴阙，还所献物，授甘州团练使、右厢卓罗一带都巡检使。
十一月，复遣使乞援于辽。
初，梁氏围平夏，恐诸路赴援，遣驸马都尉罔罗屯罗萨岭，御熙河路；大首领布心屯梁柽台，嵬名济驻白池，御延、秦凤诸路。攻城甫十二日，闻熙河王愍入界斩罔罗，延刘安、张诚入界败布心、嵬名济等，军中遂无斗志。及还，检丧人马二万余，牛、羊、马、驼数万，数百里中族帐、蓄积焚毁殆尽，国中夺气。乃遣首领嵬名咩布至辽乞兵，犹恐汉兵深入，于诸州分掘窖粟，点集诸监军司兵，践踏沿边食用，为清野计。
潜师入泾原，犯乾兴、天圣等寨。
梁氏既解平夏围，人马仍在泾原近边盘泊，见官军尽屯葫芦河，知声势不相应，潜遣精锐入镇戎军，掩至二寨焚掠。甫二日，闻援军至，走回。天大雪，人马僵冻过半。
十二月，统军嵬名阿埋等复窥平夏，被擒，余众弃天都山而溃。
西寿监军在柔远山北，阿埋为六路都统军，与监军妹勒都逋皆桀黠用事，称善战。时以畜牧为名，自月初宿兵平夏境，欲俟黄河冻解入犯。哲宗诏章密图之。侦知无备，遣郭成、折可适以万骑异道并进，直入其帐执之。尽俘家属，掳馘三千余，牛羊十万余。众骇愕，遂弃天都不守，为可适等所据。章曰：泾原遣师浅攻者凡四次，而三次兵马所至不过百里，西人以为怯，又以为技止于此，故阿埋等安居山林，谓汉兵不能深入，故得乘其不备擒之。盖亦堕于多方误之之计也。
钤辖吴名革内投。
名革见国兵屡败，梁氏点集不已，与弟名山及家口七百九十余人内奔，以所有牌印入献。
按：一岁之中，国中内降者踵相接。亲离众叛，邦国将危，梁氏不知保境息民，犹恣行点集，宜其祸之速也。
月犯东井。
犯西扇北第二星，太史奏： 主兵丧。 梁氏不省。
附：《宣和遗事》： 二帝北狩，道遇绿衣吏，饮帝以水，且进粮糗曰： 臣本汉人，昔父周忠为延安钤辖，元符初与夏人战，兵败，父子被擒，由是仕于西夏。宣和中，西夏出兵助辽，为金人所执，授灵州总管。  考是年延兵三入夏界，未曾大败，且灵州属夏，金未尝取其地，何以有总管之设？此必野纪有误。


嘉定十七年、夏乾定元年春正月，裕陵、泰陵灾。
草木皆流血，德旺遣官禳之二十日止。
二月，结漠北诸部兵以拒蒙古。
德旺闻蒙古王征西域未还，遣使结漠北诸部为外援，阴图拒守计，诸部出兵应。
夏五月，蒙古兵围沙州，不克。
蒙古主自西域还，闻夏国有异图，自将兵由河外攻沙州。逾月不下，遣部下兵夜穴城以入。守将籍辣思义纳火穴中，蒙兵多死，思义城守如故。
秋九月，蒙古破银州。
蒙古久攻沙州，恐银、夏出兵赴援，遣大将孛鲁、黑马等分兵攻银州。监府塔海出战，兵败被俘。斩首数万级，获生口牛羊数十万，银州遂破。
按：蒙古之强，非夏力所能制。德旺嗣立之初，即诱诸部使为我用，可谓得胜算者。乃事机不密，反为所乘，是天蒙古耳？岂谋之不臧耶？书以惜之。
冬十月，奉表修好于金。
夏自宣和末臣金八十余年，鲜兵革事。自蒙古之围，金人失援，以致构难十年，一胜一负，两国精锐俱尽。至是，蒙古势益强，夏国西北疆场日削，德旺用右丞相高良惠谋遣使如金，请修好。
按：睦邻修好，《春秋》善之。况夏与金世为与国哉！然当金兵未弱，己力未衰，合之则可以捍蒙古，乃于困敝之极，方始请和。鹬蚌之争将解，两虎之力已伤，卞庄、渔人旋制其后矣。呜呼！若德旺者，智胜其父而生不遇时，良可惜已！
十一月，遣使蒙古请降，沙州围解。
德旺闻银州不守，漠北诸部溃散，遣使诣蒙古军前请降，许以质子为信。蒙古主始解沙州围，城中坚守半载，军民困乏，食牛羊马驼殆尽。
宋理宗宝庆元年、夏乾定二年春三月，蒙古使来责任子，不遣。
蒙古遣其臣孛秃至夏国责遣质子，德旺犹豫未决。右丞相高良惠言： 两国相交，忠信为主，彼强吾弱，势难背言。宜择宗室之贤者，加以王号，锡以车旗，俾结蒙欢，庶几稍纾国患。 德旺曰： 我方修好金源，共支北敌。任子一往，受其束缚，后悔何追？ 枢密使李元吉曰： 蒙古虎狼，虽恭顺不违，犹恐咆哮其性。若反覆无恒，是自启兵端也。况金势浸衰，自守不支，焉能济我耶？ 德旺不听，谢孛秃遣回。
按：自古会不信而有盟，盟不信而有质。许以质而不遣，则降亦不足信矣。德旺不慎许于前，而轻悔于后，不适以速之祸哉？
夏六月，太白昼见。
与日争明。德旺求直言，殿中御史张公辅疏陈经国七事： 一曰收溃散以固人心。自兵兴之后，败卒旁流，饥民四散，若不招集而安抚之，则国本将危。臣愿劳来还定，计其室家，给以衣食，庶几兵民乐业，效忠徇义，靡有二心。二曰坚盟信以纾国难。蒙古孛秃去时，坚请三思再议。今为时半载，未见兵临。或者尚深观望，急宜遣使纳质，以示忠诚，使彼师出无名，我得徐为善后。臣知言而无补，然非此无以弭患也。三曰修城池以备守御。银州失守，河西诸隘与敌同之，千里之内，楼橹、斥堠荡然无存。宜乘北兵暂去，缮隍浚濠，无事则安堵堪资，兵至则扼险可守。若任其如入无人，岂不殆哉！四曰明军政以习战守。国家向有绥、宥诸羌，藉以立国。嗣为宋、金控据，兵势浸衰。今惟料瓜、肃精强，兴、灵劲勇，明赏罚，计功能，委之宿将、亲臣，量敌为进退，视地为攻守，或者积衰之后，可冀振兴。五曰联烽堠以立应援，自金源开隙，使介不通，往来禁绝，越人视秦，肥瘠无关。致蒙古乘隙，屡肆兵凶。今宜遣使与金约和，两国各置边烽，设侦候，此举彼应，彼困此援，我兵气壮，敌亦不敢正视矣。六曰崇节俭以裕军储。国经兵燹，民不聊生，耕织无时，财用并乏。今将官中、府中浮靡，勋臣、戚臣赏赉，去奢从俭，以供征调之用，则粮足而兵自强耳。七曰观利便以破敌势。蒙古距国千里，初来不拒，继与连兵，俾其险阻既明，道路尽熟，若不出奇奋击，何以示我兵威？议者以王城可守，任其连破州郡，是犹心腹之疾先起手足，可不急为疗救乎？今聚境内精兵，犹可数十万，果能鼓励士气，效命一战，客主势殊，应无不胜。若孤疑满腹，首鼠两端，亡在旦夕矣！ 德旺善其辞切，擢为御史中丞。
秋七月，宗室李桢入于金。
桢为国疏族，其父因国乱不仕，挈桢入金，应经童试中选。
八月，遣使聘金，且议和事。
德旺遣光禄大夫、吏部尚书李仲谔、南院宣徽使罗世昌、尚书省左司郎中李绍膺聘于金，请以兄事金，各用本国年号。金主谓群臣曰： 夏国从来臣事我朝，今称弟以和，吾不以为辱者，冀得通好，以息吾民耳。 遣翰林待制冯延登、行台令李献甫为馆伴佥议岁赐。仲谔等多口辨，延登不能折。献甫曰： 夏国与本朝和好百年，今虽易君臣之名为兄弟之国，使兄而输币，宁有据耶？ 仲谔曰： 兄弟且不论，宋输吾岁币二十五万，典故具在，金朝岂不知之。 献甫正色曰： 使者尚忍言耶？宋以岁币饵君家而赐之姓，岸然以君父自居，夏国君臣无一悟者。倘如宋旧，本朝虽岁捐五十万亦可。 仲谔等语塞，遂定议。
附：《金史·交聘表》：正大二年十月，遣聂天骥、张天纲使夏议和事。考《哀宗纪》：秋九月，夏和议定。十月无遣天骥等事，而二人本传亦不载。
九月，蒙古仇人赤腊喝翔昆来奔，纳之。
赤腊喝翔昆，乃蛮部屈律罕子。蒙古灭乃蛮，屈律罕走死契丹，蒙古主索其子，赤腊喝翔昆走投夏国。德旺以其同仇纳之，给以粮糗。
冬十月，南院宣徽使罗世昌罢。
世昌自奉使回，见金势日蹙，每言金援不足恃，劝德旺为自强计。及纳赤腊喝翔昆，力谏不听，遂乞休，三请方许之。世昌，世居银州乡里，已破，流寓龙州，知国且亡，谱《夏国世次》二十卷藏之。
十一月，金使来报聘。
金主遣礼部尚书奥敦良弼、大理卿裴满钦甫、侍御史乌古孙宏毅来报成，书称 兄大金皇帝致书于弟大夏皇帝阙下 。自是，夏与金修好。
十二月，复与金互市。
德旺遣徽猷阁学士李弁请互市，往返不能决。金主命礼部尚书杨云翼议之，始定。
遣使贺金正旦。
夏自兵交后不复贺金正旦，德旺始遣精鼎匦押使武绍德、副仪增、御史中丞咩元礼如金行贺正礼。金主命礼臣定拟使者见辞仪注，特厚之。
宝庆二年、夏乾定三年春二月，蒙古攻黑水城，破之。
蒙古主积怒夏国，亲将兵十万来攻，至秦川，德旺遣人撤桥梁拒之。蒙古宣抚使王楫夜督士卒运木石，比晓，桥成。遂进兵，度沙碛，入河西，击散撒里特勒赤闵诸部，攻黑水城，破之。蕃部死者数万。
三月，策士，赐高智耀等进士及第。
智耀，右丞相良惠孙。见国事殷，不愿受职，后隐贺兰山。
河西旱。
河西诸州草木旱黄，民无所食。
夏四月，蒙古兵驻浑垂山。
浑垂山在肃州北，蒙古主驻兵避暑。兵士四出抄掠，民间窖积皆尽。
五月，屠肃州。
肃州守将乃蒙古千户昔里钤部兄，坚守不下。蒙古主遣钤部谕之降，不听，及城破，军民尽屠之。
故主遵顼卒。
年六十四，在位十三年，改元一，谥曰英文皇帝，庙号神宗。
论曰： 遵顼才堪魁士，时际承祧，以序以贤，史不详载。然当蒙古浸强，国兵衰弱，计惟寻金旧好，遣使连盟。虞、虢合而夏阳无虞，赵、魏交而秦兵自退。否则保境息民，练兵积粟，不惟可守，亦足自强。乃约宋之使三行，援叛之师再出。始而失之蒙古，取偿金人；既而欲厄金人，转从蒙古。岂知佳兵不祥，黩武自及，北兵再至，束手无谋，仓卒出奔，遑遽内禅。幸而天不永年，父子同殒，不然徽、钦五国，是其前车也。
六月，蒙古取甘州，副将阿绰等死之。
甘州守臣曲也怯律，蒙古将察罕父。蒙古主遣察罕射书招怯律，且遣使谕城中降。怯律将应之，副将阿绰等三十六人合谋，杀使者及怯律全家，并力捍拒。蒙古主亲将兵攻之，城破，阿绰等皆死。
秋七月，蒙古破西凉府。
蒙古主进兵攻西凉，宿卫官粘合重山执大旗指挥六军，手中流矢，不稍动。守臣斡扎箦力屈，率父老启门降。于是，搠罗、河罗等县皆不守。
国主德旺卒，弟子见立。
蒙古兵深入，城邑尽溃。德旺忧悸，不知所为，发病卒，年四十六，在位四年，改元一，庙号献宗。国人立其弟清平郡王子南平王见，遣使报哀于金。金遣中奉大夫完颜履信、昭毅将军太府监徒单居正吊奠。
论曰： 德旺身当末造，时值艰危。受命之初，念生民之害，首罢用兵；纳忠谏之言，专寻盟好。交邻不屈，经国有谋，可谓能干蛊矣！无如积衰难振，小善莫支，戎马满郊，财用困竭，在位三年，竟以悸卒。滕文恐而国亡，简文危而身弑，知忧患而不生，亦可悯已！
八月，蒙古兵破应里等县。
应里与兰州接境，西据沙山，东阻大河。蒙古主逾沙陀，至黄河九渡，攻破之。
九月，金还所掠人口。
夏国营田，实占正军，一有征调，辄妨耕作，所以土瘠野旷，兵后尤甚。金主闻国事日蹙，以前取会州时所掠人口悉纵还之。
冬十月，蒙古破夏州，州人术速忽里降。
蒙古主选居宿卫，使掌膳事。
十一月，蒙古取灵州，克兀纳剌城，故太子德任死之。
见遣大将嵬名令公以十万众救灵州，蒙古兵渡河邀击，夏兵败走，领军佐里等战殁，遂取灵州。进克兀纳剌城，德任被执，不屈死之。有子惟忠，方七岁，求从死，蒙古将异而执之。
按：书 故太子 ，悯其废也；书 死之 ，嘉其节也。倘其时德任不废，纂承夏绪，虽未必有补于亡，而守国君、死社稷之义，较见之降不有光史册耶？
十二月，蒙古兵次盐州川，大杀居民。
蒙古主既破诸城邑，以大兵久驻盐州川，四面搜杀遗民。民至穿凿土石避之，免者百无一二，白骨蔽野，数千里几成赤地。
按：书 大杀 ，著蒙古暴也。国以民为本，取其地而歼其民，与不取何异？噫，以蒙古之强，不再传而遂乱，岂非天道恶杀而降之罚哉！
进围中兴府。
蒙古主遣大将阿鲁术督诸军趋中兴府，见驻兵于合剌合察儿地拒之。阿鲁术兵至，拒战不克，奔回。阿鲁术遂作长围困之。
遣使如金，请停使聘。
以蒙古深入，兵事方殷也。
宝庆三年、夏乾定四年。
见以国势濒危，即位不改元，仍称乾定。
春正月，金使贺正旦。
金主遣翰林学士李蹊、大理卿裴满钦甫持国书来贺，时军务旁午，馆燕皆不成礼。
二月，蒙古取积石州，谋以兵袭之，不果。
夏国春寒，马饥人瘦，兵不堪战。蒙古主率众渡河，径攻积石。千户按竺迩先登，破之。驻兵城中，军士多患疫。见闻，谋以兵袭之。初，灵州破，蒙古诸将争掠子女财帛，独耶律楚材取书数部及大黄两驼。是时，病得大黄辄愈，所将数万人皆无恙。夏兵遂不敢出。
三月，蒙古破沙州。
蒙古主遣忽都铁穆儿招谕州将，州将伪降，以牛酒犒师，而设伏以待。忽都铁穆儿至，伏发马踬，几被获。千户昔里钤部授以所乘马，还兵击败夏兵，遂破沙州。
夏四月，右丞相高良惠卒。
良惠忠恳，有经济才。遵顼时数论事，不见信。德旺立，首进和金三策，两国遂修好。及德旺不遣任子，力谏不纳，退谓人曰： 祸在是矣。 已，遵顼、德旺相继卒，元兵至，主见不能措一谋。良惠内镇百官，外厉将士，日夕拒守，自冬入夏，积劳成疾。僚佐劝自爱，良惠抚膺叹曰： 我世受国恩，不能芟除祸乱，使寇深若此，何用生为？ 遂卒，年六十七。吏民悲泣，主见哭临其丧三，城中夺气。
闰五月，蒙古遣使谕降。
天大暑，蒙古主自龙德州避暑六盘山，见夏援兵四绝犹不出降，遣御帐前首千户察罕入城谕祸福，见不听。
六月，太白入东井。
地大震，宫室多坏，王城夜哭。
国主见出降，蒙古执以归。
夏兵坚壁半载，城中食尽，兵民皆病，见率文官李仲谔、武臣嵬名令公等奉图籍出降。蒙古主系以归。
秋七月，至萨里川杀之。
见举族随蒙古军次萨里川。蒙古主卒，诸将恐为变，执见杀之。见立凡二年，国亡。夏自思恭节度夏、绥至德明封夏王，凡十一世，合一百五十四年；自元昊称帝至见亡，凡十主，合一百九十六年。
论曰： 见嗣立逾年，设施少见，岂史文之失载或时势之难为？然蒙古世仇，先君赍恨。当其兵困兴州，民艰穴处，计惟收合余烬，背城借一。胜则国之福也，不胜则以身殉之。汉之北地、秦之佛念且然，况有社稷之寄者乎？奈何志甘屈膝，愿作俘囚，偷生而卒不得生。以视德任之死，洵有愧已。
绍定四年夏四月，夏故臣王立之隐于申州。
初，夏主见遣精方匦匣使王立之聘于金，未复命而国亡。金主赐立之京兆安置，充宣差弹压，主管夏国降户。是时，立之妻子三十余口至金环州，金主赉以金帛归之立之。立之上言，先世本申州人，乞不仕，退居申州。金主如所请，以故官主管唐、邓、申、裕等处降户，仍赐上田千亩及牛具农作。立之自耕食，终其身焉。
按：古言 岁寒知松柏，风疾识劲草 。夫天地有劲草、松柏，则真气常伸；国家得义士、忠臣，则余芬不尽。盖血性所贯注，实可以维国脉而系人心。故晋之亡也，不亡于零陵禅位，而亡于陶潜之卒；隋之亡也，不亡于炀帝东阁，而亡于君素之殒。由是而降，昭宣被弑，唐未亡也，至承业身死而宗墟；帝昱自沉，宋未亡也，必信国殉难而祚绝。不然，姓既更矣，物既改矣，之数人者，史册犹系以晋、系以隋，系以唐、宋，何为者？既系之以晋、隋、唐、宋，即谓之晋、隋、唐、宋未亡也可。今考夏国之亡，宗室如李桢，屈膝降矣；世将如甘卜，率属归矣；贵胄如高智耀，亦始拒而终臣矣；他若豪士谢睦欢、术速忽里辈，莫不攀鳞附翼以就功名。独立之身辱下僚，心怀故国。迹其桑梓贫居，耘耔自食，与晋处士夫耕于前、妻锄于后，高风同千古焉！西夏小邦，具此亮节，向非乾顺、仁孝重学尊儒遗泽所留，焉能致此乎？呜呼！宗社可夷，版籍可归，惟斯忠义之气不可以一朝灭。是则强敌为之气索，故国藉以生光者也！余特书其事于篇末，以见弱主虽亡其国，孤臣未没其心云尔。
论曰： 夏自思恭定难，肇锡军名；汉隐酬勋，大启土宇；子孙更臣五代，夏绥抚有百年，盖李氏之造邦归矣。宋兴以后，历彝兴、克睿、继筠，屡建肤功，频膺宠秩，允兹卜世，永作西藩。迨继捧归朝，西平失绪，拓跋之鬼不其馁。而继迁奋袂穷荒，称戈漠北，既恢旧物，复创新图，虽系雄谋，聿由先烈。德明貌称恭顺，而窃帝国中，追尊父号，已非纯臣。元昊幼具枭姿，长隆凶绪，始为逆子，继作贼臣，人尽得诛，法岂容贳？禄山肠溃于床，全忠刃出于背，君子谓其有余辜焉。谅诈弱而能强，秉常失而旋复，天固未欲乱夏国也，斯强臣悍后不使长其奸乎？乾顺享国最长，拓地最广。然臣宋、臣辽、臣金，一身而事三姓，高无赖、冯长乐其先导与？仁孝文治有余，武备不足；纯佑秉姿忠厚，处事优柔。一见胁于权奸，一受戕于宗室，夏业中衰于是乎始。安全亲为大逆，妄窃鸿名，毒甚楚围，恶弥周带，又复私怀小忿，寻难同盟。遵顼承之，祸连不解，殚其民力，竭其资财，两世穷兵，干戈自及。天道好还，理固然耶。德旺时移势去，灾害频仍，虽有良谋，难回积弱。见也立，甫逾年，身旋为虏，洵乎天之所废，人不能兴已。考其立国三百四十余年，专事诈虞，不崇信义。然能周旋五代，终始辽、金，岂瞬息之萤光，乃霸图之翘楚。倘有良史，悉其遗事，勒为成书，果纪、传、表、志俱详，则礼乐，典章俱在，容可作千秋之法戒，岂特备列国之史乘已哉！


嘉定十一年、夏光定八年春二月，以秘书监苏寅孙为枢密都承旨。
寅孙风姿奇爽，少力学，善属文，以世荫授秘书监，刚正不挠，遇事敢言无所忌。见遵顼与金构兵，数劝修好，共拒蒙古，至以涕泣争。遵顼知其忠，擢之。
三月，遗金书，请复互市，不许。
遵顼遗书金之绥德、葭州，乞复互市，以寻旧盟。庆山奴以闻，金主不许。
按：金、夏祸结十余年，两国之信使不通，边民之市易俱绝，其害可胜言哉！幸而遵顼厌兵，愿通和市。金主苟允其请，从此讲好释怨，互相为援，蒙古不敢轻视夏，且不敢正视金矣。顾失此不图，后虽悔之，不可及已。
夏五月，攻金、延二州。
遵顼因互市不许，以步骑三千引蒙古兵由葭州入延。金元帅左都监庆山奴自州发兵，逆战于马吉峰，夏兵被斩数百级，失首领二人。
秋七月，侵龛谷寨。
金提控夹谷瑞率副将赵仿拒战，不胜而还。
冬十一月，败于质孤堡。
夏国与质孤接壤，遵顼遣兵久屯其地以窥龛谷，金夹谷瑞潜兵击败之。
嘉定十二年、夏光定九年春二月，复遣使入四川，请会师图金。
金主议迁都长安，先遣左都监赤盏合喜以重兵备巩州。遵顼畏其逼，令枢密都招讨使宁子宁、忠翼赴四川，请兵夹攻秦、巩。制置使聂子述俾利州路安抚丁育答书许之，饬将吏严军以待。子述寻罢去，不果。
闰三月，复请和于金，不许。袭葭州之通秦寨，破之。
通秦寨，旧名升罗岭。本夏国地，神宗元丰五年收复，靖康中没于金。遵顼复令统军司移文金之保安诸州，有保境息民语。庆山奴上其辞，金宰臣言： 镇戎、灵平近耗，夏人数犯疆，此文正缓我耳，宜严备以破奸谋。 遵顼见金不答，以兵袭破通秦寨，杀剌史纥石烈王家奴等，旋弃之归。
按：书 复请 ，见改过也；书 不许 ，讥失策也。夏人悔祸，再请息兵；金疑其诈，置之不答，遂使葭、秦之间兵戈涂毒。谋国如是，不亦拙乎！
夏四月，取通秦堡，金都总管庆山奴复之。
通秦堡旧名精移堡，在通秦寨北。遵顼以二万骑破之。庆山奴遣提控纳合买住赴援，夏兵逆战不胜，弃堡走。已，复进兵取之。庆山奴自将兵来攻，夏兵被斩五千级，余众由葭芦川遁回。
五月，金人侵隆州。
夏兵屡犯通秦，金延路兵马都总管完颜合达侦知国中无备，出兵由安塞保袭之。至隆州，城中步骑二千出战而败，合达进薄城下，破西北隅。会日暮引退，城得全。
按：前书 伐 ，兹书 侵 ，不予金之伐也。夏人两次请和，金人不许，反肆攻围，岂义兵乎？
六月，攻金威戎寨。
金陕西黑风昼起，有声如雷，地大震，民居坍损，威戎寨城圮更甚。遵顼乘隙袭之，知威戎事商衡率蕃部土豪夺御甚力，攻七日，不能克。
冬十一月，归金岚州仓使张。
金明昌中，夏破岚、石诸州，获，胁之降，不从，羁于衙头。至是求归，遵顼纵遣之。
按： 归 者，顺词也。夏自请和不许，中间虽启兵端，然归其所俘，则犹有修好之念焉。书以予之。
嘉定十三年、夏光定十年春正月，复遗书四川，请会师图金。
丁育两以书来许合兵攻金，而师不出。宁子宁遗书复申前说，责以失期。
二月，攻金镇戎军。
先是，金主令有司移牒诘责，遵顼答语不逊，金主又令词臣草牒折之。遵顼怒，以兵围镇戎，数日而解。
三月，岁星犯舆鬼。
入积尸气。
夏四月，攻金新泉城，败绩。
遵顼遣兵千人驻鹿儿原，金左都监赤盏合喜遣提控乌古论世显率偏师逐之。已而，以千五百人攻新泉，又为都统王定所败。
金兵入宥州，围神堆府。
金庆山奴兵侵宥州，守将御之败，退守神堆府。金兵穴其城，方登陴，遵顼遣援师至，与庆山奴战，不胜，被斩二千余级，金兵获杂畜三千余而去。
五月，四川宣抚使安丙使以书来。
定议夹攻金人，使以书报。
秋八月，破金会州，降其将乌古论世显。金遣使议和，不可。
遵顼遣万众围会州，主兵者人马皆衣金碧，出入阵中。金同知平凉府事郭禄大引矢一发殪之，又一矢贯人两手于树。夏兵愤，并力攻之，城遂破，擒禄大，怜其技，囚之，守将乌古论世显降，关右大震。金主命陕西行省与夏国议和。遵顼不从。
按：金人此举，辱国甚矣！遵顼两使议和，金不一答，直待名城屡破，兵力难支，方思修好。无论夏人不从，即幸而肯从，其与《春秋》 城下之盟 相去几何耶？
进围定西州，与节度使乌古论长寿战，不克。
遵顼以兵三万复犯龛谷，为夹谷瑞所却。乃从高峰镇围定西，环城为栅，执乌古论世显至城下，谓长寿曰： 若不速降，即杀汝弟。 长寿不顾，偕刺史爱申阿失剌、提控温敦永昌分兵出战，夏兵退走，失马仗甚众。
九月，破西宁州，再围定西。
夏兵略绥平寨、安定堡，进攻西宁，金行元帅府事赤盏合喜发兵救未至。夏移兵临洮，乌古论长寿先伏兵五千于定西险要间。夏兵逆战不利，会西宁已破，并攻定西。长寿力击不退，攻益急。长寿乘城拒战，矢石如雨，夏兵死者数千，被创者众，乃解。
侵金巩州，战败，会四川都统程信军攻之，不下。
大将你思丁、兀名二人献计曰： 巩州，帅府所在。破巩州，则临洮、积石、河、洮诸城不攻自下。 遵顼从之，遣枢密使宁子宁、嵬名公辅率兵二十万攻巩州。金行元帅府事赤盏合喜遣兵拒敌，一日十余战，夏兵退回南冈。寻以精骑三万傅城，合喜出城奋击，夏兵败，副将刘押、甲玉等被擒。子宁遣使入四川趣师，宣抚使安丙命利州副都统程信督诸将张威、王仕信分道进兵，克来远、盐川两镇及定边城，会于巩州城下，约以夏兵野战，宋师攻城。既而合攻不克，杀伤者万计，遂焚攻具，拔栅自安远寨退师。合喜先伏甲要地邀击之，夏兵失亡甚众。
冬十月，程信约攻秦州，不从。
子宁既退，程信邀之共攻秦州，不从。信自伏羌城引回。
按：呜呼！观于巩、秦之役，窃叹夏智而宋愚也。巩州自古用武地，东上秦、陇，则雍、岐之肩背竦，南下阶、成，则梁、益之咽喉坏，西指兰、会，则河、湟之要领举。是故唐入长安，即遣军徇定陇右，而秦、凉之藩篱予以摧破；宋人议复河、湟，置通远军以经略之，熙河遂为内地，盖陇右之都会，关辅之要冲也。而其地又北界大河，直接贺兰山后。金贞中，夏得之不能守。至是，以二十万众会合宋师，志在必取，然取之宋不能有也，为其邻于夏也。若巩既不克，则秦州隔在东南，与宋之川蜀相接，夏人何取乎？信等见其自安远退师，欲邀之共事，不智甚矣！虽然，是役也，幸而师出无功，假令巩、秦并下，则夏与宋且以兵争，西土之忧方大耳。
十一月，杀金会州刺史郭禄大，弟虾蟆逸还。
禄大兄弟被擒，誓死不屈。已而，同谋归金，自拔髭须以改状貌。事觉，禄大被杀，虾蟆逸还。
十二月。攻金绥德州。
夏兵攻绥德，大军驻拄天山。金知延安府事完颜合达将兵来援，别遣先锋提控樊泽等各率所部分三道会于山巅，夏骑数万傅山而阵。合达纵兵分击，泽先登，夏左军退，右军亦败。
嘉定十四年、夏光定十一年春二月，侵金搜嵬堡。
金人议取会州，尚书右丞把胡鲁力谏。兵未发，夏兵已由会州入境，陕西行省元帅白撒设伏险要以拒，延元帅府亦伺便出兵缀于后。夏众不敢进，旁攻搜嵬堡，为宁远节度夹谷海寿所败。
三月，破来羌城，金人复之。
遵顼因金叛人窦赵儿之诱，遣兵破来羌据之。金将孛术鲁合住以重赏诱胁从人为内应，督兵攻拔之。夏兵不能争。
蒙古将木华黎渡河而西。秋八月，遣将犒之，属以兵。
木华黎引兵由东胜州涉河，而西夏河西诸堡悉降。遵顼惧，遣监府塔海宴之，河南使塔哥甘普等以兵五万属焉。
夏五月，吏部尚书权鼎雄卒。
鼎雄，凉州人，天庆中举进士，以文学名授翰林学士。安全篡逆，弃官入青岩山不出。遵顼立，召为左枢密使。尝奉使谢金横赐，与接伴争相见仪，金人服其论正。及进吏部，气宇肃然，抑侥幸，拔淹滞，虽在乱离中，无敢干以私者。
秋九月，纵兵入凤州，请会师伐金。
自安丙纳夏国之请，会攻秦州，夏国不肯共事，遂有皂郊之败。后丙回利州，安抚使崔与之戒边将自后毋轻纳夏使。是时，遵顼遣百余骑突入凤州，邀守将请兵伐金。与之使都统李冲来答曰： 通问当遣介持书，不当遣兵径入。若边民不相悉，或有相伤，则失两国之好，宜敛兵退屯。 夏人知不可动，乃不复言。
按：会师伐国，大事也。不以使通，而以兵胁，书以见遵顼之无礼。
冬十月，复遣将会蒙古兵于绥德州。
木华黎与塔哥甘普引兵取金葭州，进攻绥德，破马蹄、克戎两寨。再使征兵，遵顼遣大将迷仆帅众会之。迷仆使问木华黎相见之仪，木华黎曰： 汝主见吾主，即其礼也。 迷仆曰： 未受王命，不敢即拜。 引众先进。
十一月，攻金安塞堡，败绩。
迷仆兵至安塞堡围之，金知延安府事完颜合达与征行元帅纳合买住谋曰： 今先破夏人，比北方兵至，则易为力矣。 于是潜军裹粮倍道疾进，乘夜袭之，夏兵无备，溃走四十里，坠崖谷死者不可胜计。已，木华黎引大军至，迷仆贽马而拜，合围延安，合达等力拒，不能克。
十二月，侵金龛谷寨及定西、积石诸州。
初，金主议合诸蕃族兵讨夏国，令临洮路总管女奚烈古里间、左右司都事赵梅等抚谕。于是，乔家丙令族、溪哥城诸蕃与先降族酋愿助兵十万，西取兴、灵。遵顼闻之，先发兵数十万，分三道以攻诸城，金之边境悉为残破。
嘉定十五年、夏光定十二年春正月，破金大通城。二月，金兵复之。
大通邻接夏境，遵顼遣兵攻破之，起浮桥通兵以窥延。金主令河西蕃部寺僧入城为内应；召陕西行省元帅白撒授以方略，命发兵袭浮桥，出镇戎，直趋西凉；知延安府事完颜合达出环州；别遣将取大通，出溪哥路，略夏地，以报三道之役。白撒同总管女奚烈古里间、积石州刺史徒单牙武率兵入境，夏兵千余遇于踏南寺，败走。遵顼急分大通守兵七千扼浮桥与白撒战，大败，溺死者几三千人，余众焚桥退。金兵还攻大通，城守单弱，内应中起，遂为所克。
三月，与金兵战于永木岭，败绩。
夏兵数千骑入金界，至永木岭，遇金将李师林，兵败还。
夏四月，河西将甘卜叛降蒙古。
甘卜，张掖人，姓野蒲氏，为夏国世将。见蒙古势盛，率所部走降蒙古主，以其兵隶蒙古军籍，仍以甘卜为千户主之。
六月，蒙古来假道攻金。
蒙古木华黎同右都监石天应图金陕西诸州，遣使假道。遵顼许自东胜州渡河进兵。
秋七月，金积石州蕃族来附。
积石诸蕃族见金兵屡败，求附夏国，遵顼受之。
八月，彗星见。
出西方，两月而灭。
九月，攻金德顺城，破之，大掠神林诸堡。
积石州蕃族既叛，金使巩州提控尼庞古三郎率兵讨击。夏兵赴援不及，遂攻德顺，破之，进掠宁安寨及神林诸堡。
冬十一月，蒙古约取金延州，不果。
初，木华黎渡河取金葭州，令石天应以劲兵五千守之。天应欲乘势定关右，发国书约夏国取延州。自移军趋河中。已，为金兵所败，天应死，复兵不出。
十二月，从蒙古兵攻金，败于质孤堡。
蒙古约夏兵由河中葭州攻金陕西，至质孤与兰州提控唐括兵战，不胜。
嘉定十六年、夏光定十三年春正月，遣将从蒙古围金凤翔，不克，引众先归。
遵顼起步骑十万合木华黎兵围凤翔，东自扶风、岐山，西连、陇，数百里皆立营栅，攻城甚急。金行元帅府事赤盏合喜与同知临洮府事郭虾蟆登陴捍御。夏首领共据胡床坐濠外，指挥自若。虾蟆持弓矢伺一将举肘时，一发中腋下甲不掩处。诸将大骇，知不能克，遂不告木华黎，引众先归。
按：夏为蒙古前驱，书 会 、书 从 ，不一而足。兹书 先归 ，志隙也。自是以后，夏不复与蒙古合，而蒙古灭夏之志亦于是决矣。
夏四月，幽太子德任于灵州。
遵顼欲使德任率师侵金，德任谏曰： 彼兵势尚强，不若与之约和。 遵顼笑曰： 是非尔所知也。彼失兰州竟不能复，何强之有？ 德任固谏不从，乞避太子位为僧。遵顼怒，幽之灵州，遣人代将出兵。
按：太子，国之储副，非大罪不轻幽废。德任见父穷兵，固谏不听，乃乞避位，非欲以身感悟其父乎？遵顼不以为贤，反以为罪。呜呼！秦政逐扶苏而二世乱，隋文废子勇而一传亡。拓跋氏之衰，讵有异耶？
五月，大旱。
兴、灵自春不雨，至于五月，三麦不登，饥民相食。遵顼点兵不能遽集。
六月，侵金陇安军。
夏国连年用兵，金延安、庆原元帅府欲乘敝伐之，陕西行省元帅白撒以为不可，惟宜缮兵为备。会陇安节度使完颜阿邻日与将士宴饮，不治军事，遵顼遣万骑攻之十余日，掠人民五千余、牛羊、杂畜无算。
秋七月，破金积石州，降其羌界寺族。
遵顼令亲军万人攻积石，破之，羌界寺族多降，惟桑逋寺僧看逋、昭逋、斯没及答那僧奔鞠等拒而不从。
八月，荧惑入舆鬼。
掩积尸气。
诱金阴坡族叛。
阴坡族之骨鞠门等，遵顼遣人诱之叛附。金元帅夹谷瑞发兵讨破之，夏兵不能救。
九月朔，日有食之。
食既，色淡无光，兴庆府城外大风拔木。
冬十月，蒙古兵围积石州，五日而解。
蒙古以凤翔之役恶夏无礼，遣将攻积石州，四出抄掠。逾旬，闻金人图其后，解围去。
罢御史中丞梁德懿。
蒙古兵虽退，国中荒羸殆甚，遵顼犹集十二监军司兵图金巩州。德懿上言： 天人之道，理自相通。国家用兵十余年，田野荒芜，民生涂炭，虽妇人女子咸知国势濒危，而在廷诸臣清歌夜宴，舌结口钳。太子以父子之亲，忧宗社之重，毅然陈大计、献忠言，非得已也。一旦位遭废斥，身辱幽囚。宜乎天垂变异，岁告灾。臣望主上抚恤黎庶，修睦邻邦，召还青宫，复其储位，庶几臣民悦服，危者得安。 遵顼恶其言直面诘之，令致仕。德懿虽世胄，性恬，退归后十余年，逍遥山水而卒。
十一月，金人取会州。
金巩州元帅田瑞与通远节度郭虾蟆议复会州。虾蟆亲率骑兵五百，衣皆赭，蔽州之南山而下，城上猝见，惊以为神。有举手于悬风板者，虾蟆射之，手与板俱贯。凡射死者数千人，兵民震恐，出降。
十二月，国主传位于子德旺。
蒙古数遣使谯让。遵顼惧，逊位于次子德旺，自号上皇。
按：昔唐元宗之禅位太子，假鸿名以维系人心，正国本以号召天下，实势所不容己者。今遵顼未闻有是，徒以蒙古兵，深思委责于子。直书其事而不足，取意自见。


熙宁六年、夏天赐礼盛国庆四年春二月，掠秦州。
神宗以夏国恭顺，诏戒边吏，毋先生事。会顺宁寨蕃部逃入西界，蕃官刘绍能以兵追逐，劫夏人为质。梁乙埋怒，侦秦州无备，纵兵大掠，为都巡检刘惟吉所败。
三月，梁乙埋驻兵天都山，谋入寇。
乙埋闻王韶攻木征于河州，知沿边寡备，点集蕃众渡河，驻天都山及芦子川侧，约马衔山、龛谷诸族为援。已，闻韶破河州，击走木征，乃撤兵退。
夏五月，修凉州城。
梁氏以中国城武胜，又复河州洮西地，恐兵从西蕃入，修凉州城及旁近诸寨为守计。
按：书 五月 ，修城不时也。
六月，遣兵犯麟、府。
以三千骑大掠人畜而还。
冬十一月，献马，请《大藏经》。
梁氏遣使进马，请赎《大藏经》。神宗赐经，还其马。
十二月，遣使如辽贡。
与高丽使会。
熙宁七年、夏天赐礼盛国庆五年夏四月，遣兵援西蕃，次结河川而还。
木征居河州，为王韶击败，走投夏国，引众争复故地。梁乙埋先以七千人伏马衔山后，大队从结河川援之。韶遣兵断径路，直叩定羌城，尽破结河川族帐，讨降木征，夏兵遂还。
五月，犯刘沟堡。
梁乙埋伏万骑于黑山外，令部酋以千骑犯刘沟。通事舍人刘昌祚引兵二千出援，夏兵伪遁。昌祚追之，战不解。薄暮，有大酋突而前，昌祚抽矢，一发而殪，余众不敢进。
六月，大旱。
草木枯死，羊马无所食，监军司令于中国缘边放牧。神宗诏六路经略司： 严察汉蕃，无致侵窃。
秋七月，诱环庆诸边熟户来归。
中国陕西诸路旱饥，缘边蕃汉乏食，梁乙埋遣人以财物招诱熟户，于是归者甚众。
九月，犯麟州，败于长城坂。
麟州据河外之冲，城中无井，其淮沙泉在城外，向欲拓城包之，而沙土善陷，每夏兵围城，城中辄忧渴死。吕公弼知太原府，用其僚邓子乔计，仿古拔轴法，去其沙，以木炭、堇土包泉筑之，城遂巩固。梁乙埋遣兵逾屈野河掠塞上，首攻麟州，不克而退。都监王文郁自府州赴援，追至长城坂，夏兵返斗，大败，尽弃所掠乃免。
冬十二月，故都统军嵬名浪遇卒。
浪遇废居下治，坐卧一室，日训子孙以忠义，口不言兵。至是卒，遗表以 擢用忠良，勿犯中国 为言。诸梁恶之，不以闻。
熙宁八年、夏大安元年夏五月，诱蕃僧李芭毡降，不果。
芭毡居黄河北，部族甚众，梁氏使人胁诱之。洮西安抚使以闻。神宗诏授三班差使、本族巡检。芭毡受职，遂不果降。
六月，以年号署牒移熙河。
梁乙埋遣人于通远军境上理索逃背人户及所失牛羊，中国边吏不应。梁氏令监军锡硕讹则牒熙河，称 蕃部偷劫人畜投入汉界，累索不与，请高太尉、王团练赴三岔堡与讹迪驸马会议 ，尾署 大安元年 。熙河以闻，神宗以夏国久禀正朔，今妄称年号，违越生事，令延经略使移牒宥州诘问。
按：夏自建国改元，止称境内，未有显行中国者。有之，惟曩霄告称帝及上书二事，然其时尚与中国敌，未足异也。今三世称臣，表奉正朔，乃自署年号，公牒边臣，非即骜桀之性易肆难驯之一证欤？
寇天圣寨。
乙埋声言攻天圣，故徘徊不即进，以误边将期会。泾原将礼宾使刘仲武谍得的期，请于泾帅。帅不信，但留一将与仲武俱。夏兵果如期至，仲武力拒，乃退。
秋七月，请通和市。
国中自绝市贩，财用日乏。梁氏由麟州申请，神宗令鬻铜、锡以市马，其纤缟与急须之物仍禁。
冬十月，保泰军统军禹藏花麻以兵事入报。
花麻尝疑边境有谋，遣酋长撒蝉等十四人入塞卖马，觇之，为德顺寨所获。知渭州蔡延庆曰： 彼疑，故来觇；若执之，是成其疑也。 估偿马直遣还。花麻心德之。王韶城武胜，常恐夏兵来争，军中一日数惊。花麻密以蕃字文报 无他 ，韶因遗以金帛，使伺国中动静。是时遣弟诺尔入告： 乙埋点集人马，谋掠沿边熟户丁家等族。 神宗诏熙河经略使高遵裕优赐之。
十一月，毁麟、府界堠。
麟、府沿边界堠累年不加墁饰，中国边臣不牒会宥州，遽兴修治。监军司心疑，遣人推毁之，戍兵不能禁。
十二月，遣骑劫归汉蕃族于沿边。
初，神宗以夏国纳款，谕边臣不得招纳西界蕃族，而归汉者日众，梁氏遣骑沿路烧劫，治平寨蕃官讹节探得以闻。
熙宁九年、夏大安二年春正月，国主始亲政，以兵犯麟、府。
秉常时年十六，惧中国兵入界，用梁乙埋言，点集人骑，出入麟、府二州间，以示兵威。
按：秉常亲政，首务穷兵，深信奸谋，罔知国计，异时魁柄旁落，宜其位置任人也。
二月，属蕃温溪心请内附，不果。
溪心，温讷支弟，同居邈川，为蕃部都巡检，向受夏国俸给。遣使熙河，请举族内附。经略使高遵裕以闻，神宗以夏主亲政之始，不许招接。已而，右厢首领耀没楚美以下三十余人乞纳土归顺，亦不受。
三月，辽使来告哀。
辽仁懿皇太后崩，使来告哀，并赐遗物。
夏四月，梁乙埋使民耕绥德城生地。
自绥德城立封堠、分疆至，外有两不耕生地永为隔界，梁乙埋使民渐侵占之。延经略司牒宥州问故，不报。
按：斥名书 使 ，归罪于乙埋也。
五月，遣使如辽吊祭。
辽主询夏国事宜，使者以国主亲政告。
六月，谋取熙河，兵不果出。
秉常以泾原民杜贵盗马，令宥州牒责。既闻宗哥首领鬼章入寇五牟谷，亦点集十二万众谋取熙河，以六万拒中国兵来路，以六万攻二州城，志在必取。已，谍者从邈川回，言中国不纳温溪心等降，兵不出。
按：此夏人谋取熙河之始。熙河为夏人必争之地，自木征内附，无日不切鲸吞。兹以中国不纳降人，集兵而止，是犹有报德之思焉。书 不果出 ，予之也。
秋八月，环州慕家族请降。
初，环州蕃官慕恩、慕化数立边功，中国赐赉优渥。恩等没后，族众益繁，向背不一。时有数族欲投夏国，请发人马接应。缘边首领密申衙头以闻。
熙宁十年、夏大安三年春二月，筑讲宗城。
秉常愚暗，未悉誓诏明文。梁乙埋劝于讲宗岭广聚材木，创筑城堡，地与环庆路相逼。经略司恐致边患，请令保安军移牒诘问。
夏五月，梁兀乙执环庆诱降人且乌，柔远守将孙贵发兵来攻。六月，遣使入告。
兀乙，乙埋族子，部落最盛。环庆经略使高遵裕遣蕃部且乌、兵马监押王愿潜至帐下侦事，乘间诱兀乙降。兀乙执且乌，愿走，还告柔远寨主孙贵。贵同巡检胡永德发兵临界，索且乌，纵火焚新和市。秉常遣使入告，神宗责降遵裕等有差。
按：书 诱降 ，罪环庆也。是时，夏国在顺逆之间，边臣布德意以怀柔之，庶欲逞不得耳。间使入国，计诱重臣，岂中国体乎？乃复肆兵纵火，夏不乘隙入侵，仅遣使入奏，是未失事大之礼也。据事书，其义自见。
秋八月，庆州熟户来侵。
庆州西谷寨与夏国连界，其熟户乘蕃族无备，入界杀夺人马。环庆经略司隐其事，反以夏人侵入汉界、射伤熟户为辞，移牒宥州诘问。
按：顺宁寨主田言： 边事之作，未有不由熟户者。平时入西界盗孳畜人户，及夏人理索，却反称西人入汉为盗。边臣或未悉彼情，或妄希功赏，增饰事端，更致诛杀无辜，以挑边衅。 观此言，知宋室西边之祸，未可专为夏人咎也。
附：曾布《日录》： 十月癸卯，诏麟州蕃官高世忠、李保忠各迁一官，以河东安抚使韩绛言世忠等捕杀西贼，不失期会故也。 考李氏《长编》及《夏国传》，是年，夏人未尝犯河东，《日录》不知何据。又《宋史·刘绍能传》：熙宁中，败夏人于破罗川，策功为最。是事年月亦无考。
元丰元年、夏大安四年春三月，遣谍嵬心入边，被诛，遂执熙州蕃户兀胜以归。
初，秉常诱边民刘勃怡作奸细，侦中国虚实，事觉被诛。已，遣蕃户嵬心入环州，匿于熟户吹宁家，声言 点兵大集，先攻环庆 ，为逻者所获。经略司根究得实，又诛之。秉常怒，纵兵入熙河，执珠旺族蕃户兀胜等数人归，囚于地牢，经五日放还。
夏四月，立熙河封堠。
秉常遣人于熙河界内掘坑，画十字，立草封为堠，都总管孙良臣以闻，神宗令延路移牒戒约之。
五月，获河东刺事人资允。
资允，麟州银城寨熟户。入界侦事，获之，已而逃归。
六月，宥州牒延路，请禁侵耕。
麟州星最浪、木瓜铺诸处，向为中国废地，自熙宁八年后，居民颇事垦辟。夏蕃部攘之不得，指为侵耕生地，诉于监军司。监军司以闻，秉常令宥州移牒延，请禁之。
秋八月，以兵掠延，不克。
秋稼大稔，梁乙埋屯千骑于大会平，将取之。延都监高永能拣精骑突出，夏众惊溃，钤辖二人被获。乙埋令曰： 有能得高六宅者，赏金与身等。 永能，其族祖文丕，以绥州降者也。
冬十月，赐时服使赵戡至，附书以谢。
故事：受中国给赐，必遣使赍表谢。时閤门祗候赵戡押赐仲冬时服至，秉常以蕃书附之入谢，戡辄收接。神宗诏毁其书，令开封府劾戡罪。
按：书 附书谢 ，著无礼也。夏虽小邦，无礼何以立国？秉常举动轻率，后日听李清谋归宋，已见于此。
十一月，请重定边界。
初，宥州请中国禁麟、府耕地，神宗令边民不得违禁，而诏西人巡马亦宜悉依旧处过住。延经略使吕惠卿牒谕宥州，以马五匹易取所掳人民。宥州回牒言，请遣官与本国边臣重将苏御带分立文字，依理识认，悉毁所侵耕生地，然后将本界前后逃背捉杀人马于界首交会。神宗不许。
十二月，河东使来议丰州耕地。
河东丰州旧有属蕃保聚，自曩霄入寇掠，以西来、永安、保宁三寨外尽成旷土，两界久以生地互争。河东守王崇拯与首领议，以沙河为界，委官标量合耕地各三十顷，顷各有畸，于是丰州界至乃明。
元丰二年、夏大安五年春二月，遣蕃户昌宁诈降于延，被诛。
秉常所遣刺事人屡为中国捕诛，乃使昌宁诈为投顺，中国授以田宅，宥州佯以牒索，神宗不许。宁潜与蕃部苏呢等要结刺探边事以报，久之事露，为延经略司所诛。
三月，获麟、府官军吕重等，寻归之。
秉常以麟、府耕地未定，命蕃部见中国边民辄射杀之。重等巡视其地，俱被获。经略司遣人来索，始放归。
秋七月，侵绥德城。
秉常以中国诛昌宁，聚兵大垂坑，侵绥德城。高永能击之，走还。
八月，掠大会平。
梁乙埋谋自满堂川寇大会平，杀掠防田人马。夏人移都同蕃部吹凌结入报，延都监李浦率兵追逐，乙埋乃出塞。
冬十一月，移牒河东，请交会人户。
梁乙埋遣蕃官张灵州奴伪为汉人，入边侦事，为泾原游兵所获。乃移牒河东，言以所掳汉界诸边人马与本国被捉人马交换。经略司以闻，神宗许之。
元丰三年、夏大安六年春正月，复行汉礼。
秉常连次犯边，每得汉人，辄访以中国制度，心窃好之，乃下令国中悉去蕃议，复行汉礼。诸臣阿梁氏者皆言不便，梁乙埋与其叔母亦相继劝秉常，不听。
按：此夏国废乱之由。昔程明道云：治道有从本而言，亦有从事而言。从事而言，救之必须变，所谓大变则大益，小变则小益。夏之行汉礼，非变乎？然后日卒以致乱，良由秉常年少，辅之不得其人故也，岂礼阶之厉哉？
二月，谋攻邈川。
秉常以西蕃董毡复臣中国，受西平节度使职，遣众谋袭邈川。已，闻其城主温讷支郢成已遣阿令京款塞，乃撤兵还。阿令京，温溪心弟也。
夏四月，遣使进奉皇太后山陵。
使人至，已后期。神宗令先至永昭陵设祭，然后诣阙奉慰。
秋七月，筑撒逋宗城以窥河州。
河州界黄河之南，洮河之西，与凉州接壤。梁乙埋谋取之，集兵万人，兴筑撒逋宗城以扼要害。西兴首领禹藏结逋药、蕃部奔鞠以驿书入告，神宗命熙河经略多备兵马禁止之。
九月，犯当川堡。
梁乙埋以两万骑围熙河当川堡，高永能率千人赴援，猝与遇，夏众见其势弱，聚围之。永能依险结阵，且斗且却，令后骑扬尘，若援军至者。夏兵惊惧，解围。
冬十一月，返环州田。
夏境与环州犬牙相错，当中国秋获时，夏人必纵兵侵掠，其田多弃勿理，遂据之。知庆州俞充檄所部以时耕植，募家族山夷及叛户入西者三百为卫，又遣将张守约耀兵塞上。夏人惧，乃返其田。


康定元年、夏天授礼法延祚三年夏四月，西蕃磨毡角谋攻凉州。
磨毡角与父角厮罗猜阻，虽各治一城，别立文法，然终不能统摄诸蕃。宝元中，中朝欲兼抚之，命为顺州团练使，磨毡角感恩上表，言有兵二万，愿取西凉，请遣使护，仁宗诏嘉之。
五月，取塞门寨，执寨主高延德，遂破安远诸寨。
塞门，诸部旧址，在卢子关南，距金明二百里，向属夏州。淳化中，金明守将李继周开治塞门、鸦儿两路，建寨其地。然与延州相距，路无人烟，一水屈曲，涉渡五十七处，势殊孤绝。元昊于二月中，自延州退兵金明，遣首领约遇、没兀等部蕃骑七百余，在塞门旁近驻泊，己率大众攻之。寨中兵才千人，坚守五月，屡告急于延总管赵振；振遣百余人来援。元昊尽歼之。声言中国已弃此寨，力破之。杀兵马监押王继元，执寨主内殿承制高延德，悉取其粮草器甲。
乘胜围安远，天风雨，路泥淖，蓬蒿深没人膝。元昊虑延州援师至，伏兵浑州川以邀归路。安远失援，亦破。于是，分兵旁取栲栳、黑水等寨，五龙川一带边户，焚掠殆尽。欧阳修曰： 元昊假借名号以威其众，先击寨堡之易取者一二。然后训养精锐，为长久之谋。故其来也，虽胜而不前，不败而自退，所以诱吾兵而劳之也。或声言击吾东而击西，或声言击吾西而击东，乍出乍入，所以使我兵分备多而不得减息也。吾欲速战，彼则持重以养锐；坐以待战，彼则敛避而不来。直待中国已困，民力已疲，又或中有水旱之灾，调敛不胜，盗贼四起，彼乃奋其全力，尽锐深入。观其始告称帝，迄上书，逾年不出，一出则锋不可当，执劫蕃官，擒获将帅，多礼不杀，此其阴谋所蓄，岂伊朝夕之故哉！
华州生张元、吴昊来投，官之。
华州生曰张、曰吴者，负气倜傥，有纵横才，累举不第，薄游塞上，觇览山川风俗，慨然有志经略，耻于自售，放意诗酒，出语惊人，而边帅皆莫之知，怅无所适。闻元昊屡窥中国，遂西走。过项羽庙，沽饮极酣，酬酒像前，悲歌 秦皇草昧，刘、项起吞并 之词，大恸而行。既入国，二人自念不出奇无以动听，各更其名，相与诣酒肆，剧饮终日，引笔书壁曰 张元、吴昊饮此 。逻者执之，元昊责以入国问讳之义，二人大言曰： 姓尚未理会，乃理会名耶？ 时元昊尚未更名曩霄，所上表奏，仍用中国赐姓也。闻言竦然，异而释之，日尊宠用事，后入寇方略多二人导之云。
按：昔魏公叔痤荐卫鞅于惠王曰： 不用，即杀之。 王以为悖而不听。后鞅入秦，遂强秦而弱魏。盖怀才之士，不为我用，即为敌资。况负气倜傥，纵横不羁，如二人者乎！顾是时韩、范主兵需才孔亟，凡智能之士，无不位置攸宜，器使各当，而独于二人失之，岂非天哉！
夏州民韩福内附。
福初名怀亮，见元昊僭侈日盛，自夏州内奔，请改名自效。仁宗诏隶神卫军，后从任福破白豹城有功，补承局，寻迁三班借职。
按：张、吴以中国士人甘投夏国，律以《春秋》去夏就夷之义，罪岂能辞？福乃羌属小民，独能洁身慕义，亦可嘉矣，此书于册，使后世之士有如张，吴者，闻福之风，或愧而止欤！
六月，岁星犯井钺。秋七月，又犯东井。
在井十三度。
分兵攻金明。
元昊久驻金明，朝廷使延钤辖张亢、都监王达率兵击之，始退。延州兵马都监周美，请于安抚副使范仲淹曰： 夏人新得志，势必复来。金明当边冲，若不亟完，将遂失之。 仲淹因属美城焉。数日，元昊使兵攻之，阵于延州城北三十里，与美力战，抵暮不解。美徙军山北，多设疑兵，将士望见以为救至，引还。既而复出艾蒿山，至郭北平与美兵夜斗。美令部卒持炬从间道上山，四面大噪，众惧而走，失牛、羊、橐驼、铠甲数千计。
附：《辽史·杜防传》：重熙九年，夏人侵宋，宋遣郭祯来告，请与夏和。上命防使夏解之，如约罢兵，各归侵地。考《兴宗纪》，九年秋七月癸酉，宋遣郭祯以伐夏来报，遣枢密使杜防报聘，不言如夏解和，《传》疑误。
九月，攻三川寨，围镇戎军，大惊。
泾原素称冲要，自镇戎至渭州，沿泾河大川直抵、泾，略无险阻，虽有城池，尽据平地，与夏国路径交杂。元昊率兵径攻三川寨，杀西路都巡检使杨保吉，败都监刘继宗、李纬等兵。进攻定川堡，守将三班借职郭纶固守，不能下。掠刘堡，降指挥王遇、都虞候刘用。连破乾河、乾沟、赵福三堡，围镇戎。泾州驻泊都监王，以三千骑由瓦亭来援，遇于狮子堡，挥兵围之数重，奋力斗，破围出。会日暮，语其下曰： 兵法以寡击众，利在暮。 复入阵索战，有骁将持皂旗出枪直胸，伤其右臂。以左手杵脑碎之。又一将以枪进，复毙之。夏兵大惊，将引还，会以马中流矢退。元昊留军大掠三日，闻泾原钤辖郭志高率大兵趋三川，乃还。
环庆官军入白豹城，师还复之。
元昊之围镇戎也，安抚副使韩琦使环庆副总管任福率兵七千，声言巡边，自庆州东路华池、凤川镇，趋七十里至柔远寨，大犒蕃部，即席部分诸将夜抵白豹城平明克之，破荡骨咩等四十一族，擒团练使一人、蕃官四人，蕃部走匿土空中，福焚杀之。又烧积聚仓场、酒务及太尉衙。元昊恐延、庆合兵，兴州有失，急回师援，官军已退。令骑蹑其后，神木北路都巡检范恪，引兵伏崖险，俟半渡邀击，元昊与战不胜乃还。城中焚毁一空，令蕃众修葺居之，益兵为守，于是白豹复固。周礼曰： 元昊兵寇三川，官军不能御，琦使任福夜攻白豹，破其族属，焚其积聚。此所谓攻其所必救，形格势禁之道也。
设铁冶务于夏州。冬十月，官军分道来攻，拒却之。
夏众甲胄皆冷锻而成，坚滑光莹，非劲弩可入。盖夏州多铁，州东设铁冶务，去河东麟、府界黄河西约八十里。先是部署葛怀敏出保安军北木场谷，由嵬年岭袭破夏兵数千人，逐之，直逼夏州而还。于是，知延州范仲淹谋取铁冶务，以图夏州。复遣怀敏与麟府都监朱观，率兵分六道掩袭。观等入界，破一十余寨、族帐二十余处，抵洪州。夏人结寨捍拒，阴令横山蕃部尽据险要，出邀官军后，怀敏等战不胜，再宿而退。田况曰： 夏界诸处设备甚严，官兵入界，谓之 打虏 ，所获无几，陷没极多。如郝仁禹打瓦娥族，亡三百四人，无所获；任政打闹讹堡，亡百九十三人，秦凤部署司打陇波族，亡九十六人，各获首一级；其余大亡小获，无足言者。至于刘谦，高继嵩等破庞、青诸族，朱观等入洪州牵制，皆为有功者也。然无不杀戮老弱，以增首级。此皆吾民，既沦于异域，而又无辜被戕，反使遗民称冤西界，以求复仇。吁，可愧也已！
进兵争青涧城，败于归娘谷。
夏国卢子平扼金明要路，元昊留兵戍守，范仲淹遣侍禁黄世宁攻破之，然地远不能守，延州东路鲜藩篱。州判官种世衡言： 延安东北二百里有故宽州，请因其废垒兴之，以当敌冲，右可固延安之境，左可致河东之粟，北可图银、夏之旧。 仲淹为请于朝，令世衡董其役，城成，赐名 青涧 ，以世衡知城事，元昊攻之不能克，退驻归娘谷。仲淹遣閤门祗候张继勋，更番袭击，夏兵屡败，相戒曰： 无以延州为意，今小范老子腹中自有数万甲兵，不比大范老子可欺也！
十一月，筑遮鹿寨，以绥州狗儿厢主守之，已而战殁。
元昊见延州筑青涧城，又闻都监朱吉驻延安寨，防东路；指挥王信、张建侯、黄世宁驻保安军，扼中路；巡检刘政驻德靖寨，控西路；指挥张宗武等分屯敷政诸要害，密布兵马，声势日盛。乃于绥州界外修筑遮鹿、要册二寨，使狗儿厢主戍兵御之。范仲淹遣兵马监押马怀德以所部掩袭，厢主督兵出战，怀德射杀之。于是要册、海沟、茶山、龙柏、安化等寨皆不守。
侵陇干城。
初，曹玮知渭州，于六盘山外陇干川筑陇干城，以蔽萧关、鸣沙诸路，厚集土兵守之，曰： 异日秦、渭有警，此必争之地也。元昊攻延、泾原不得志，谋犯秦、渭，由生羌同家堡入，围陇干。提点陕西刑狱刘兼济，将千余骑御于黑松林，夏兵不能进。兼济，平之弟也。
十二月，庆州官兵入十二盘，咄当、迷子二寨溃。
元昊计数黠，赏罚明，蕃部受约束者无不尽力为用。庆州界北十二盘及咄当、迷子二寨，并戎人保聚处，元昊入边辄举烽扬尘作援应势。庆州将范恪会诸道兵攻之，抵十二盘，蕃众拒战甚力，恪中流矢，不顾己，视炮石中有火爨者，恪取号于众曰： 夏兵矢尽，用灶下甓矣。 士卒闻之，争奋破十二盘。于是咄当、迷子族户，皆委寨徙帐而北。
庆历元年、夏天授礼法延祚四年春正月，泾原官军袭威福军，遣蕃官骨披等伪降，不纳。
黑山威福军驻黄河西，泾原都监桑怿率兵袭之，焚族帐，掠马驼甚众。元昊遣指挥骨披等四人诈投怿军，设誓愿为中国效力。怿以告安抚使韩琦。琦不可。
附：李氏《长编》：正月乙亥，并代部署司言西兵寇麟、府二州，请发延等路兵马入西界，以牵制其势。考《宋史·夏国传》，是时元昊尚未攻麟、府，《长编》不知何据。
归塞门寨主高延德于延州请和，安抚副使范仲淹使以书来。
元昊知骨披等计不行，归延德诣延州与范仲淹约和。仲淹见未具表奏，且书有僭号，不可以闻。乃自为书，遣监押韩周、张宗永同延德还。致元昊曰： 高延德至，传大王之言，以休兵息民之意请于中国，甚善。又为前者行人不达而归，故未遣亲信，不为书翰，然词意昭昭，有足信矣，惟君子为能通天下之志，固当尽诚奉答。曩者景德初，两河休息，中外上言，以灵、夏数州本为内地，请河朔之兵，合关中之力，以图收复。我真宗皇帝文德柔远，而先大王归向朝廷，心如金石，言西陲者一切不行，待先大王以骨肉之亲，命为同姓，封为夏王，旌旗车服，极王公之贵，恩信崇厚，始终不衰。此真宗皇帝之至化，亦先大王忠顺之功所致也。自先大王薨背，今皇帝震悼累日，遣使吊赙有加礼，以大王嗣守其国，爵命隆重，一如先大王。大王以青春袭爵，不知真宗有天地之造，违先君之誓书，遂僭位号，累遣人告于朝廷，归其旌节，中外惊愤，请收行人，戮于都市。皇帝非不能以四海之力支持一方，念先帝岁寒之本意，故夏王忠顺之大功，岂一朝之失而骤绝之，乃不杀而还。假有本国诸蕃之长，抗命于大王，而能含容若此乎？省初念终，天子何负于大王？前代故事，诸侯干纪，即日追夺爵命，购求罪首。朝廷宽大，至于半年，有司屡告，方令下诏，此国家旧章，不获已而行也。二年以来，疆事纷起，耕者废耒，织者废杼，且使战守之人，日夜竞为豺虎吞噬，边界萧然，岂独汉民之劳敝耶？天子遣仲淹经度西事，命之曰 有征无战，不杀无辜，王者之师也。 仲淹拜手稽首，敢不夙夜于怀？至边之日，诸将士多务小功；不为大略。未副天子之意。仲淹与大王虽未尝高会，向者同事朝廷，于天子则父母也，于大王则兄弟也，岂有孝于父母而欲害于兄弟哉？可不为大王一二陈之。大王世居西土，衣冠、语言皆从本俗，而称号独与中朝侔，岂欲以契丹自帝比乎？夫契丹自石晋朝有援立之功，久僭尊号；若大王则世受天子厚恩，如诸蕃有叛者，大王当为霸主，率诸侯伐之，则世世有功，王王不绝，乃欲拟契丹之称，究其体势，昭然不同也。昔在五代，群雄咆哮，生灵涂炭，后唐明宗祈天生圣人，以救天下。是年，我太祖皇帝应运而生，及历试诸艰，中外欣戴，受惮于周，不血一刃，四海大定，岂非应天顺人之至乎！太宗皇帝圣文神武，表正万邦。真宗皇帝奉天体道，清净无为，与契丹通好，受先大王贡礼，自兹天下熙然同春。今皇帝早朝至晏，从谏如流，有忤雷霆，虽死必赦。故四海望如父母，真传所谓以仁获之，以仁守之，百世之朝也。仲淹料大王建议之初，人必谓边城少备，士心不齐，长驱来，所向必克。今强人猛马，奔冲汉地二年于兹，汉之兵民，盖有血战而死者，无一城一将肯归大王，此可见圣宋仁及天下，邦本不摇之验也。今边士训练日精，恩威已立，将帅而下，莫不效命，争议进兵。招讨司现统兵四十万，约五路入界，著律曰 生降者赏，杀降者斩；获精强者赏，害老弱妇女者斩；遇坚则战，遇险则夺；可取则取，可城则城 。纵未能入贺兰之居，彼之兵民降者，死者，所失多矣，是大王自祸其民，而官军之势不获已也。仲淹又念皇帝 有征无战，不杀无辜 之训，尝与招讨太尉夏公，经略枢密韩公窃议其事，莫若通问大王，以息兵争，以重民命，其美利甚众也。盖大王能以爱民为意，礼下朝廷，复其王爵，承先王之志，天下孰不称贤，一也。倘众多之情，三让不获，则如汉、唐故事，单于、可汗之称尚有可稽，于本国语言为便，复不失其尊大，二也。但臣贡上国，存中外之体，不召天下之怨，不违天下之兵，使蕃、汉之人，复臻康泰，无死伤相枕、哭泣相闻之惨，三也。又，大王之府用或阙，朝廷每岁必有物帛厚赐，为大王助，四也。又，从来入贡，使人止称蕃吏之职，以避中朝之尊，按汉诸侯、王相，皆出真拜；又吴越王钱氏有承制补官故事，功高者受朝廷之命，亦足隆大王之体，五也，昨有边臣上言，乞以官爵、金帛招致蕃部首领，仲淹亦已请罢，大王告谕诸蕃首领，不须去父母之邦，但回意中朝，则遐迩同太平之乐，六也。国家以四海之广，岂无遗才在大王之国者，朝廷不戮其家，安全如故，宜善事主，以报国士之知，惟同心向顺，自不失富贵，而宗族必更优恤，七也。又马驼牛羊之产，金银缯帛之货，有无交易，各得其所，八也。大王如以仲淹为可从，则君臣同利；不从，则彼此相伤，忧患何时息哉？惟仁人择焉。
按：是时经略西事，韩主用兵，范主招纳。尝有夏人杜文广至延州，言西界闻会兵入讨，国中呼集点配，迁徙惊扰。使乘此时令诸将直捣兴、灵，疾雷不及掩耳，元昊善谋，亦难为备。乃朝议迁延，元昊因顺仲淹之说，遣使约和，盖其志犯秦、渭，惟恐延州赴援，籍此为款兵计耳。仲淹遗书答之，堕其术中矣。


淳化二年春正月，商州团练使翟守素将兵援赵保忠于夏州。陕西互市
太宗命守素率大兵援保忠。赐保忠茶百斤、上酝十石。实所获者。参
附：《辽史。圣宗纪》：统和九年二月，夏国王李继迁遣使献捷。考是时继迁无与宋交兵事，意即告下麟、等州之伪词耳，故不书。宥州御泥
夏四月，谢契丹封册。执赵保忠幽
继迁遣杜白至契丹谢，并请合兵入寇。月，保吉反，寇庆州。
秋七月，由赵保忠请降，授银州观察使。言： 怀携柔远，王者之洪
继迁走漠北几十年，阻兵嗜杀，蕃部被役属者胥怨。夏州之战，虽败保忠兵，部下指挥朗吉等潜相携贰。时闻翟守素至夏州，恐兵力不敌，诈遣人由保忠奉表谢罪，朝廷信之，遂授以官。丹封册。
按：此继迁受宋命之始，书以为后日书反张本。于契丹。
赐姓名 赵保吉 。银，犹以未得宥、夏等州
弟继冲，赐姓名 赵保宁 ，授绥州团练使；母罔氏，向为曹光实所获，封西河郡太夫人，留养京师。命知制诰王禹草制赐之，保吉馈良马五十匹为润笔，禹不受。，非其本意。及受命
按：此西夏受宋姓之始。月，继迁遣
八月，赵保吉上所授敕命于契丹。丹封册。
保吉先以复绥、银二州告，至是复上敕命。州，除盐禁。
按：《宋史。夏国传》终继迁身不书 赐姓名 ，兹书 赵保吉 ，恶之也。宠以天潢之属，不能易其倔强之心，是宋欲愚继迁，而适为继迁所愚矣。池，扼盐、夏要路，继
九月，赵保忠言： 破保吉于王庭镇，保吉走铁斤泽。 萧挞凛传》：统和
王庭镇为夏州外蔽，地连沙碛，向有寨栅可守，保吉于雍熙中焚毁之。是时，将兵据其旧址，以窥夏州。保忠上言，帅众乘夜击败之，熟户貌奴、猥才二族以兵邀截，夺牛畜二万余，保吉复弃银州，奔入铁斤泽。献捷契丹。
冬十月，出攻熟仓族。泥族，首领
熟仓大族，东西蕃部五千余帐，皆保聚岩谷，为环庆藩篱。保吉不得熟仓，不能入环庆。遣使诱之曰： 身已归朝，赐国姓，今后请勿相拒，共禀朝命。 诸酋勿应，保吉由铁斤泽引兵攻之，咩悉复率来离诸族拒战，保吉始退。夏，太宗议城古
赵保忠复言破宥州御泥布、罗树二族。吉 。
保忠奏：二族既降，阴使人朋附保吉，已率兵袭破之，并其众。夏国传》终继迁身不书
十一月，赵保忠叛，以夏州降契丹，封西平王，复姓名李继捧。月，保
初，保忠归朝，非其本意。及受命，图保吉，阴与之通。保吉复使人以契丹命诱之，许以重复王爵，永镇夏州。保忠心动，遣使表附契丹，契丹主授推忠效顺启圣定难功臣、开府仪同三司、检校太师兼侍中，封西平王，复本姓名。吕忠曰： 保忠之再入夏台故地，赵普之谋也。而保忠反与保吉合为边患，附契丹。普能知符彦卿之不可与以兵权，何不能知保忠之不可复归其州耶？ 项睡泥族于萧
按：《春秋》例，凡叛，贱者不书。故成十七年，齐高无咎之子以卢叛；襄二十九年，齐高比之子以卢叛，不书。必卿佐而后书。襄二十六年，卫孙林父入于戚；定十一年，宋公弟辰入于萧；十三年，晋赵鞅入于晋阳；荀寅、士吉射入于朝歌。此四者则书 叛 。夏州虽保忠旧业，然纳为王土，身为王臣，一旦据以外附，非叛而何？《宋史》遗其事不书，兹特补之，以正其罪。熟仓族。
淳化三年春正月，保吉复入银州，契丹兵至大掠。夏，太宗议城古威州拒之
保吉既诱保忠臣契丹，复引兵入银州据之，遣使由保忠请命入贡。契丹主闻其怀二心，遣西南招讨使韩德威率兵持诏诘之。德威至银州，保吉托以西征不出见。德威怒，纵兵大掠而还。西人生计之原，自保吉兵起
夏四月，请通陕西互市。州，除盐禁
保吉自婚契丹，岁时贡献悉取资于蕃族，财用渐乏。时陕西尚严边禁，碛外商旅不通，保吉上言： 王者无外，戎夷莫非赤子？乞通互市，以济资用。 太宗诏从之。李继隆选夏州
冬十月，复贡于契丹。例，凡叛，贱者不
保吉以德威侵掠告契丹，契丹主赐诏拊谕之，于是复遣使贡。项睡泥族于萧关
十一月，赵保忠贡白鹘。橐驼
保忠既臣契丹，与保吉谋益密。朝廷未悉其奸，谓银、夏安静，优其俸给，岁终赐予并加等。保忠遣使献白鹘，号 海东青 。太宗诏以久罢田猎，还赐之。、银二州告，至是复上
先是，契丹招讨使韩德威率数万骑诱党项勒浪嵬族犯府州，观察使折御卿败之于子河汊。夏州逼近麟、府，德威既败，继迁为之气丧。会御卿病，继迁牒告契丹，诱之入边，许以兵助。御卿舆疾出御，德威闻之不进，继迁兵亦不出。


景德元年春正月，保吉卒。押牙贺承珍献马。已，
保吉创势日增，自度孤危，嘱德明曰： 尔当倾心内属，一表不听则再请，虽累百表，不得请勿止也 。又谓张浦曰： 公等并起等夷，谊同兄弟，孺子幼长兵间，备尝艰苦，今俾以灵、夏之众，虽不能与南北争衡，公等戮力辅之，识时审务，或能负荷旧业，为前人光，吾无憾矣！ 言讫卒。时月之二日也。年四十一。袭神堆，御之，失利。
按：《纲目》去官书 卒 ，多贬词。保吉去官，明其不得为宋臣也。不得为宋臣，曷不遵盗贼酋帅例书 死 而书 卒 ，何则？以保吉为西夏之祖，传祚继世，要非隗嚣、公孙述等无成者比也，故以僭国创业例书。，居环列，奉朝请，常怏怏
论曰：继迁生而英奇，长而剽悍。方其任司蕃落，地据银州，当继捧入觐之初，鲜引义力争之举，盖怼其兄也素矣。迨诏使护送诸父昆弟连袂归朝，方始奋其雄才，策其群力，激羌戎以先烈，约契丹为强援。遂使关右震惊，中朝旰食。控弦灵武，扼平夏之要冲；驱马凉州，成河西之右臂。于是五州尽复，诸族慑从，逆者攻以兵，顺者役其众。卒之暴戾速亡，骄盈致败，不死于天讨而死于流矢， 佳兵不祥 ，理固然耶！然夏、绥倾覆，沙碛流离，田少一成，卒无一旅，终能恢万里之基，创累世之业，亦可谓 有志者事竟成 也。署耿全
子德明嗣。
德明，保吉妻野利氏生，深沉有器度，多权谋。时年二十三，嗣位于保吉柩前，称定难军留后。以左都押牙张浦兼行军左司马，绥州刺史赵保宁兼右司马，指挥使贺承珍兼左都押牙，刘仁勖为右都押牙，破丑重遇贵为都知蕃落使，白文寿、贺守文为都知兵马使，何宪、白文赞为孔目官，郝贵、王等为牙校；复以李继瑗为夏州防御使，李延信为银州防御使，其余升赏有差。凉大乱，六
二月，告哀于契丹。败，虽与中国讲
契丹主赠保吉尚书令，遣西上ト门使丁振吊慰。侵也
三月，麟府兵袭神堆，御之，失利。马使白文
夏州蕃部寇洪德寨，ト门祗候段守伦率兵拒之，力战三日，擒获甚众。事闻，真宗谕缘边部署钤辖，乘保吉死，速图攻取之策。于是，麟府路出兵攻神堆，夏兵战不胜，营栅尽破。嵬数大族，
始遣使如延。罗支身亡
延钤辖张崇贵移书德明，谕以朝廷恩信。德明遣使报称：未葬难发表章，请俟释服禀命。崇贵请遣使吊问，令大臣至边，召其亲信张浦等议之。蕃部指挥麻结内附，真宗命
夏四月，夏州蕃部指挥使都尾走降于洪德寨。州。
环庆边臣皆以德明初立，乞行招抚。知镇戎军曹玮言： 继迁擅河南地二十年，兵不解甲，使中国有西顾之忧。今其国危子弱，部族离心，不即乘此捕灭，后更强盛，不可制矣。愿假臣轻兵，出其不意，擒德明送阙下，复河南为郡县，此其时也。 真宗欲以恩致之，诏德明审图去就。并谕蕃族万山、万遇、庞罗逝安、盐州李文信、万子都虞候及都军吴守正、马尾等，能率部下归顺者，授团练使，银万两、绢万匹、钱五万缗、茶五千斤；其有亡命叛去者，皆释罪甄录。诸蕃以保吉残暴，久不聊生，闻诏书招抚，争观之，无不泣下。于是，夏州蕃部指挥使都尾率属入降。张溥曰： 西事自灵州之陷，夏乃日逞；迨继迁死，德明初立，斯时国危子弱。真宗不从曹玮之请恢复河南，至元昊习兵，而宋重困矣。但慕春秋不伐丧，而不知 卧榻鼾睡 ，太祖有明戒也。讥宋亡者云：声容盛而武备衰，议论多而成功少。于夏事已见之矣。野利氏生，深沉有器度，多
五月，子元昊生。吐蕃传
德明三娶：一卫慕氏，次咩米氏，次讹藏屈怀氏。卫慕氏，银州大族，尝与德明游贺兰山，夜梦白龙绕体，遂有妊，怀十二月，至是月五日生，啼声英异，两目奕奕有青光。德明爱之，字为嵬埋。国语谓 惜 为 嵬 ， 富贵 为
 埋 也。官何宪走降于州。
凉州乱，遣兵攻之，不克。因德明信约未定，皆
西凉自保吉死，与兰州、龛谷、宗哥、觅诺诸族谋拒夏州。德明遣兵攻掠，朔方节度潘罗支率蕃众御之，夏兵不胜而还。，授特进、
赵保忠死。山、万
保忠状貌雄毅，居环列，奉朝请，常怏怏不自得。咸平中，丁内艰，以本官起复，迁金吾卫上将军，判岳州，移复州。至是病剧，上言有子永奇凶恶，不受教训，乞配隶春、梅州。真宗以戎人犷悍，且病语不实，授以永州别驾，使监军察之。保忠寻卒，赠威塞军节度使。天禧中，录其孙从吉为三班奉职。蕃部叶市、潘、保、
按保忠臣于宋，殁于宋，何以书于夏编？终其入朝献地事也。去官书 死 何？恶反覆也。反覆，虽王侯之贵，与蛮夷盗贼同书，所以诛奸顽于身后而立名教之防也。，居环列，奉朝请，常怏怏
六月，发兵攻者龙族，杀朔方节度使潘罗支。牒之始。
初，保吉死，潘罗支使其甥厮陀完献捷。已，遣兄邦逋入奏，欲更举部族及回鹘精兵直抵贺兰山讨除残孽，请发大兵援助。真宗诏泾源部署陈兴鼓众赴石门策应。兵未发，保吉故党迷般嘱及日逋吉罗丹二族亡归者龙，共图罗支以报仇。者龙凡十三族，其六族附迷般等。迷般阴请德明遣兵攻者龙，罗支率百余骑赴援。议事间，二族猝起戕罗支于帐下。事闻，赠罗支武威郡王。
复取凉州。月，德明
潘罗支死，西凉大乱，六谷诸酋共推罗支弟厮铎督为首领。德明乘人心未定，率兵复攻西凉，取之。者龙族，杀朔方节
秋七月，葬保吉于贺兰山。主以兵寇永宁寨。
在山西南麓。宝元中，元昊称帝，号为裕陵。潘罗支使其甥
八月，万子军主以兵寇永宁寨。天奏周伯星见，复
万子军主与万山、万遇等族同附保吉，数为中国患。延钤辖张崇贵筑台于保安军北，召戎人所亲信者与定盟约，归顺者日众。万子军主不应，率属犯永宁寨。知镇戎军曹玮与河西药令族合苏合击，败之，斩首百余级。于是蕃官茄罗、兀赃、成王等皆献马赎罪，请内附。蕃部叶市、潘
九月，使如契丹谢吊赠。，殁于宋，何
西界蕃部奔投内地者，德明辄入境追逐，久之不止。乃表言： 臣所管蕃族，近日多投镇戎军，盖曹玮等招纳不已也。今臣已受朝命，乞赐晓谕。 真宗以表示边臣止之。环州酋苏尚娘曾御保吉有劳，屡告夏州机事，授临州刺史。已，叛投德明。至是，复求内附，部署以闻，廷议以尚娘反复无信，特恐狙诈以误边吏，又使德明缘此为辞，不可纳也。德明闻，遣兵执尚娘归。


景德四年春三月，德明使谢廪俸。
宋制：节度使俸给钱四百千、粟一百五十石，春冬加绢各百匹、大绫各二十匹、小绫各三十匹、罗各十匹、绵各五百两，惟诸王皇族充节度及藩镇管军节度则有之，外蕃遥领者不与焉。真宗赐德明廪俸，悉与内地节度同，德明感恩，遣使奉表自称草土臣，献马五百匹、橐驼三百头以谢。故事：赐物谢恩，止给来使缗帛，真宗以德明进奉频数，加赐袭衣、金带、器币。兵侵甘州，
请于京师市易。等不得。秋七月，请置德明表请进奉使至京师，市所需物，诏从之。表自陈夏四月，建馆舍于绥、夏二州。明遣万子等德明以中国恩礼优渥，天使频临，遂于绥、夏州建馆舍二：曰 承恩 ，曰 迎晖 。五百里内，道路、桥梁修治整饬，闻朝使至，必遣亲信重臣郊迎道左，礼仪中节，渐有华风。，盐州五原县
五月，母罔氏卒，遣使告哀。春正月，德明入贡
德明嫡母罔氏卒，遣都押牙贺承珍诣京师告哀。真宗命殿中丞赵稹为吊赠兼起复官告使，授德明镇军大将军、右金吾卫上将军，员外置同正员，余如故。德明以鼓乐迎至柩前，明日衣礻覃衣受赐，泣对使者曰： 蕃夷母丧，蒙天子吊赠、起复，宠荣极矣。 及葬，请修供五台山十寺为母祈福。真宗遣ト门祗候袁为致祭使，随护送德明所供物至五台。请市弩。
按：此西夏告哀中国之始。逐，德明不能拒，契丹使来吊祭。之役四书矣，且赐起复。推忠顺，自行牒延州，请止保安军修驿。卒，遣都押牙贺承珍诣自德明纳款，真宗令缘边城池依誓约应行修葺外，自余移徙寨栅，开复河道，无大小悉禁之。时保安军起葺驿舍，德明移牒延州，言边民扰惧不安，愿罢其役，从之。麟州置
六月，贡马助皇后园陵。入环庆，被获。
章穆皇后初葬，德明献马五百匹，助修园陵。真宗嘉纳之。泰山，遣使索夏州民刘岩等不得。秋七月，请置榷场于保安军。春正月，德明赐 守正功
先是，夏州民刘岩等二十余人内属，给以延州旷土耕之。而所居当绥州要路，德明部族出入多为擒戮。及德明归顺，移牒求岩等复还，真宗难之，颇严边禁。德明请置榷场于保安军，许蕃汉贸易。朝议从之，令以驼马、牛羊、玉、毡毯、甘草易缯帛、罗绮，以密蜡、麝香、毛褐、羚角、冈砂、柴胡、苁蓉、红花、翎毛易香药、瓷漆器、姜桂等物，其非官市者，听与民交易。绥州土田、
按：此西夏复互市之始。始此。
九月，出兵攻六谷，不果行。舍于绥、夏二六谷诸酋，久推忠顺，自潘罗支死，折逋游龙钵等尽归德明部下，惟罗支弟朔方节度、西凉府六谷大首领厮铎督犹与德明抗。德明以六谷世仇，意将阻绝使人，使不得列于缘边属户，侵掠无虚日。厮铎督潜以蕃书入诉，真宗令张崇贵谕之，德明不听，率兵屯境上，谋取六谷，厮铎督援结回鹘为备，德明兵不出。通兵
冬十月，请行 仪天历 。俸给钱四百。
宋初用周时旧历，建隆三年，始命司天少监王处讷别造新历，命名 应天 。太平兴国中，改为 乾元 。真宗嗣位，命司天监史序考验前法，研核旧文，取其枢要，成 仪天历 。时咸平四年三月也。西夏自保吉ㄈ扰，羌戎不知正朔几二十年。德明遣贡使表请，真宗以新历并冬服赐之。初，诏延州牙校赍往，比闻德明葺馆舍、修道路以待朝命，乃命ト门祗候往赐，德明受而行之。卒。
按：此西夏受历之始。殿覃恩。
十一月，请于麟州置榷场。春二月，德真宗以延州已置，不许。
大中祥符元年春正月，德明赐 守正功臣 号。贵卒，德明益逾轶，
益食邑千户，实封四百户。时天书降于承天门，故有是赐。守正，乃赐中书、枢密号也。麟州置榷场。
出兵侵甘州回鹘。
回鹘有甘州、沙州、西州、新复州数种，而甘州地逼西夏，其可汗夜落纥尝与沙州可汗禄胜数出兵为保吉难。保吉死，德明思报怨，遣将张浦率骑数千，抄掠其境，夜落纥出兵拒之，浦不能胜。置，不许。
三月，复遣万子等族袭甘州，大败。，西夏与室韦例张浦兵还，德明遣万子等四军主悉其族兵取六谷，进图甘州。万子军主至西凉，见六谷兵盛，不敢攻，径趋甘州，袭回鹘。回鹘侦知设伏，示弱不与斗，俟其过，奋击之，剿杀殆尽。军主挺身走免，其被擒者，因鹘驱坐于野，悉以所获资粮示之，曰： 尔辈狐鼠，规求小利，我则不然！ 尽焚讫，乃杀之。，州军德明进奉使每挟带私物，规免市征，延路钤辖张继能奏请条约。真宗以戎人远来，获利无几，命第如旧制。


咸平四年夏四月，保吉谋攻西州回鹘，回鹘请兵于朝。，河水暴涨
回鹘自唐末浸微，散处甘、凉、瓜、沙间，各立君长分领族帐。时保吉犹驻积石河，将西掠吐蕃健马，北收回鹘锐兵，然后长驱南牧。西州回鹘可汗禄胜知其谋，遣枢密使曹万通入贡，言本国东至黄河，西至雪山，有小郡数百，甲马精习，愿朝廷命将统领，使得缚继迁以献。真宗嘉之，赐以诏曰： 夏、绥抗命，神人所弃。卿世济忠烈，谊笃舅甥，继上奏封，备陈方略，且欲大举精甲，就覆残妖，拓土西陲，献俘北阙。可汗功业，其可胜言！嘉叹所深，不忘朕意。今更不遣使臣，一切委卿统制。 特授万通左神武大将军，优赐禄胜器服。佶率兵拒战，酋领中矢死
按：此回鹘请讨保吉之始。州地。
吐蕃六谷都首领潘罗支以兵来讨。旬，田稼尽没，
知镇戎军李继和言，六谷都首领潘罗支愿戮力讨夏州，请授以刺史。廷议罗支已为酋帅，授刺史太轻，乃以为盐州防御使兼灵州西面都巡检使。于是罗支遣部下李万年率兵进讨，贻书继和请师期。佶率兵拒
掳羌嵬逋走回。寨，
嵬逋乃保吉扰河西时掠得者，乘间率属千余内投，保吉自万户谷追之，不及。潘罗支攻夏州，
秋七月，以下恒、环等州告契丹。军节度，而绥、宥诸州尚
保吉遣李文骥献于契丹，因以下恒、环、庆三州告，契丹主赐诏褒之。兰山
按此与前告下麟、同伪词耳。何以书？罪其妄也。伪妄之词，一之为甚，可再三乎？，杀知州事裴济，改
八月，遣使献马。绥、
犹称所赐姓名，然寇掠边鄙益甚。外寨，
攻灵州不克，田其境地。绥、银割
灵州居平夏西北，南去镇戎约五百里，东去环州六、七日程，中隔瀚海，数百里乏水草，烽火、亭障不相望，若聚众急攻，早已不守。保吉欲俟中国财用关辅民力尽耗，然后取之。是时以五万骑攻城，城中兵少不出战。据其山川险要，凡四旁膏腴之地，使部族万山等率蕃卒驻榆林、大定间为屯田计，垦辟耕耘，骚扰日甚。真宗谋之参政李至，至言： 灵州虽西北要冲，今援绝势孤，不能不弃。若移朔方军于环州，保固边境，亦一时之权也。 乃遣宰相张齐贤行边。齐贤上言： 灵武孤城，必难固守，徒使军民六、七万陷于危亡之地。 知制诰杨亿亦言弃之便。辅臣咸以灵州及必争之地，苟失之，则缘边诸郡皆不可保。宰相李沆曰： 继迁不死，灵武终非朝廷有。莫若遣使密召州将，使部分军民空垒而归，如此，则关右之民息肩矣。 真宗不从，以王超为西面行营都部署，将兵六万援之。东三十里，保吉以部下饥
九月，袭定州及怀远镇，镇将李赞自焚死；连取保静、永州；攻清远军，破之。讨保吉之
清远据积石岭，在瀚海中，去灵、环各三、四百里，四面悬绝。保吉攻灵州不克，复遣牙将赵光允贡马，潜以众袭破定州，围怀远。李赞兵不满百，拒战累日，力尽积藁自焚。连破保静、永州，攻清远。知军刘隐、监押丁赞分兵拒守，走间使诣庆州请援。都部署杨琼遣副部署潘、都监刘文质率兵六千赴之，且曰： 俟吾继至。 已而，迁延不进。保吉自鼓兵攻南门，令子阿移督精甲攻北门，堙濠断桥以战。七日，城中力竭，兵马都监段义启门降。保吉兵威益炽，逾支子平，直薄青冈城下。阿移，德明小字也。逋族
按：保吉攻城夺寨，未有如此详书者。缘河外五城乃灵州肩背，而清远据积石之冲，屯粮置守，以通环、庆援兵，尤为要害。自保吉取清远，灵州遂失声援矣。月，筑河防。
冬十月，升保静县为静州。仪州制胜
按：此李氏更改郡县之始。势成而
徇唐隆镇，与麟州兵战于柳拨川，不胜。，常屯重兵境上，而输馈
保吉既得清远，以兵徇唐隆镇，谋从萧关、武延、石门路攻麟、府。麟州副部署曹璨出蕃兵邀之镇西柳拨川，保吉战不利，退走三十余里。微，散处甘、凉、瓜
十二月，攻河外寨，降守将李琼。军入青冈峡数百里皆蕃部
自清远军陷，尽焚青冈峡诸寨，环庆、延、麟府以外近河之地，皆属保吉。真宗诏：西蕃诸族有能破夏州者，当授节度使，赐银、彩、茶六万；举族来附者，给田宅。于是蕃部阿药、讹猪、讹遇等皆内属。保吉谓中国诱之，率兵攻灵州河外寨。寨主李琼拒守旬余，保吉知其困，遣人招之，琼举城降。佶率兵拒战，酋领
部将卧浪己内降。及怀远镇
真宗命补军主，赐之田宅。河州，合洮河水东北
咸平五年春正月，保吉置市于赤沙、橐驼等路。北，部众甚盛。初，合于
赤沙川、橐驼口两路，为灵、夏二州蕃族屯聚处，保吉各置会贸易，以诱熟户。于是归者日众，中国禁之不止。始此。
三月，取灵州，杀知州事裴济，改州为西平府。绥、银割弃，
河外五城相继陷没，灵州孤堞仅存。关陕之民困于转输，陷锋镝填沙碛者不下数十万。岁荐饥，城中斗米价至十贯。裴济至镇，甫二载，谋辑八镇，大兴顿田，民间稍有生色。保吉集蕃部并力攻之，济被围两月，饷援并绝，刺指血染奏乞救。保吉遣兵断瀚海要路，王超大军不得进。别将张煦出镇戎军，入夏州界，由白豹镇抵柔远川，戍兵七百骑邀战，煦击败之，星夜赴援，未至而城陷，济死焉。济在镇有声望，及没，夏人惜之。保吉以世爵西平，又受契丹西平王册典，遂改州为西平府。麟、
夏四月，使清远蕃酋伪降，邀环、庆官军于白豹镇，不胜。白，光
灵武路自清远军入青冈峡数百里皆蕃部所居，汉人使旅经由，并在熟户安泊，所求赂遗，谓之 打当 ，习以为常。保吉闻援将张煦引兵将抵清远，使新降蕃酋伪为熟户，以甲骑三千约降，愿给资粮，为饷导。煦察其诈，亟严军待。会环庆路部署张凝率师按部还，保吉遣兵邀之，凝将败，煦领锐卒赴援，一矢殪一大将，乃解。迁战，夺人畜甚众。时以
声言攻环州，以创甚不果。


至道二年春正月，继迁贡于契丹。国古&#
继迁事契丹谨，岁时进奉及贺正、生辰使不绝于道。州熟户李继福，败之。遂
三月，邀官军于浦洛河，夺其粮运。蕃折平族，首
自清远至灵武中，有浦洛、耀德二废城，为河西饷道。继迁西掠诸戎路率由此，惧有兵扼其要害，辄扬言曰： 中国如修浦洛城，我必力争之。 常以蕃族驻其地。时洛苑使白守荣、马绍忠护刍粟四十万赴灵州。太宗命将辎重先后作三队，丁夫持弓矢自卫，士卒布方阵为护，遇敌则战，可以无失。复命会州观察使田绍斌率兵应援。绍斌抵盐井，继迁遣三千骑从枝子平截之，且行且斗，至耀德，部下死者千人，仍尾绍斌后，至浦洛河，绍斌复将骑三百、步弩三百搏之，乃退。既而转运副使卢之翰令守荣等并辎重为一运行。继迁初见绍斌旗，不敢击。已，绍斌与守荣议不合，引所部去。继迁先设伏桑乾河，以羸骑诱战，俟官军逐入大阵，麾众围之，击败守荣兵，尽夺粮运。
夏四月，侵吐蕃折平族，首领握散请会师讨之。掠河西，与
吐蕃自唐季衰弱，族种分散，大者数千家，小者百十家，无复统一，凡仪、渭、泾、源、环、庆、镇戎、秦州、灵、夏皆有之。太平兴国中，诸族以良马入献，自后进奉不绝。时折平族蕃部卖马过灵州，党项杂部诱继迁夺之，表诉于朝，继迁益侵其种落。于是首领握散上言： 久苦侵掠，愿会兵灵州，以备讨击。 太宗赐币答之。地，襟带
按：此吐蕃请讨继迁之始。《纲目》蛮夷借兵之辞五：曰致助，曰请助，曰入援，顺辞也；曰发兵，曰征兵，尊辞也；曰遣使以某兵至，敌辞也；曰乞兵，卑辞也；曰求救，急辞也。吐蕃苦继迁侵掠，愿会兵灵州，应书 请助 ，兹书 请讨 ，以存中国而恶继迁也。盖继迁既降复叛，则夷夏之防，君臣之义两不容恕。故凡与继迁难者，微书 击 ，甚书 讨 、书 伐 ，后仿此。宋谕陕
攻西凉府。军。
西凉本吐蕃凉州地，周围二千余里，东界原州，南界雪山、吐谷浑、兰州，西界甘州，北界吐蕃，领姑臧、神乌、番禾、昌松、嘉麟五县，户二万五千有奇。宋初置府，淳化中殿直丁惟清奉诏往西凉市马，比至而境大稔，因为所留。至是土人请立帅，太宗即以惟清知府事。继迁知西凉强盛，进攻府城，押蕃落副使折逋喻龙波御却之，与吐蕃都部署没于入朝献名马以告。仁谦奉表请让恩命，略
五月，合党项诸族，兵围灵州。索使人张浦。掠河西，与虎翼指挥李遇
先是，兵马都部署侯延广知灵州，部下严整，戎人悦服，继迁不敢犯其境。及延广病去，继迁合党项兀泥中族首领佶移、女友杀族首领越都、女女梦勒族首领越移、女女忙族首领越置、女女{矍}儿族首领党移、没儿族首领莫末移、路乜族首领越移、细乜族首领庆元、路才族首领罗保、细母族首领罗保保乜等众数万，围灵武，索取张浦。守吏遣使告急，继迁获其使，知城中危窘，遂顿兵城下。四方馆使曹璨自河西入朝，悉以状闻。太宗诏宰相谋之，吕端请发兵出麟府、延、环庆三道，会兵直捣平夏，覆其巢穴，继迁必怀内顾忧，如此则灵武围自解矣。或云：塞垣表里沙碛，三道兵从何处会合？况盛夏涉瀚海，水泉乏绝，粮运艰辛，未见其利，不如静以待之。太宗不听，赐敕书招谕诸族，命十州都部署李继隆出环州，容州观察使丁罕出庆州，殿前都虞候范廷召出延州，殿前都指挥使王超出夏州，西京作坊使张守恩出麟州，五路进援灵武。难节度之始。保吉复之，
八月，回师援平夏，与官军战于乌白池，败绩。丹授德明朔方节度使，使
继迁据瀚海险要，久围灵武，城中粮糗俱竭。供奉官窦神宝潜遣人市籴河外以济，间出兵击之，继迁不能克。既闻诸将分道出塞，知兵势大，恐平复有失，解灵州围退走。时李继隆违旨不救灵州，由青冈峡橐驼路径趋平夏，兵行数日，与丁罕合，又行十余日，无所见，引还；张守恩遇夏兵不敢击，率军归本部；独王超与范廷召由铁门关遇蕃兵，一战破之，抵无定河，水源涸绝，军士渴乏，会河东转运使索湘辇大锹千枝至，凿井得泉，遂赖以济，进师乌白池。继迁列阵据险，兵锐甚。超持重不进。其子德用请为先锋乘之，转战三日，继迁败。米幕军主、吃罗指挥使等二十七人皆被执。德用曰： 归师迫险必乱。 领兵距夏州五十里，先绝要害，下令曰： 敢乱行者斩！ 一军萧然。继迁蹑其后，见队伍严整，不敢逼。州叛人郑美，遂攻州
冬十月，夏州地震。灵州粮
继迁将寇夏州，会地震百余日，城郭庐舍多坏，不敢驻营，去。平夏，与官军战于乌白池，
按：夏州地自唐末入于李氏，太平兴国中始沾王化，于是马生二驹，地产嘉禾，方以为休征可喜。乃至是而地震，是变也；震而坏城郭庐舍，是大变也。不二年，其地复赐继迁，沦为异域，几三百年，岂非豫为之兆乎？书西夏地震始此。绥、宥、
十一月，复遂党项泥中族于黄河北。国&
泥中等族，旧皆内附，继迁诱之叛，不从，数以兵侵掠。其大首领名悉俄与首领皆移、尹遇、崔保罗、没佶诸族帐，徙居黄河北避之。，钤辖
十二月，攻石堡寨。月，保吉兵屯萧
石堡属延州，距夏州三百里。淳化中，赵保忠被擒，壁垒残破，边臣议修葺之，量置戍守。继迁遣兵数千，四出攻掠，以扰其役。麟延巡检张思钧率众奋击，继迁不胜。部署侯延广知灵州，部
至道三年春二月，继迁将史遇以兵扼橐驼口，败死。州地，
继迁以西部内属者众，遣军主史遇率兵屯橐驼口西北双堆，以遏绝之。熟藏族蕃官遇以告，都部署李继隆遣副部署刘承蕴、田敏会遇兵击之，斩首数千级。史遇战死，失牛、马、橐驼万计。契丹贡。&#
夏四月，献捷契丹，契丹封为西平王。州，
继迁以大败宋兵告契丹，契丹复其西平王爵，继迁寻遣使谢。uji.a
五月，围保安军。诸族，
保安为延外障，继迁围其城。副都部署曹璨同巡检张思钧引兵赴援，继迁解围走，璨等追奔三十余里，至木场而止。弱，族种分散，大者数
冬十月，纳灵州叛人郑美，遂攻州城，不克。州，败还。
灵州屯戍军校郑美违主将令，惧罪叛投继迁，说以灵州可取状。继迁授指挥使职，令为前导，率兵攻灵州。与都部署杨琼战于合河镇北，大败，失人畜无算。已，以骑五百掠城下，又败，退走五十里乃免。
十二月，复上表请降，授定难军节度使，复姓名赵保吉。年春正月，保吉遣使
淳化中，保吉纳款，议者以保吉怀恋父祖旧基，别无他望，授以银州观察，冀满其意。自后攻劫不已，尽降麟、府州界八部蕃酋，又胁制东山诸部、党项及南山、野利诸族，其势益张，嗣兀泥等十族皆奉敕书归顺。咩哺族开道使泥埋与其弟屈子、子成逋数以兵攻继迁，继迁战不胜。会太宗崩，真宗即位，遣使赍诏谕之。继迁举所部大临缟素发哀，遣牙校李光祚至京修贡，表求蕃任，意不得夏州不已也。真宗方在谅阴，姑从所请，命内侍右班都知张崇贵赐以诏曰： 先皇帝早深西顾，欲议真封，属轩鼎之俄迁，筑汉坛之未逮，故兹遗命，特付眇躬。尔宜望弓剑以拜恩，守拜疆而效节。 特授夏州刺史，充定难军节度、夏银绥宥静等州观察处置押蕃落等使，复赐姓名，加食邑千户，实封三百户，益功臣号，赐赉甚厚。蕃折平族
按：此复受定难节度之始。保吉复之，德明继之，绵延四十余年而后称帝，盖其图度经营匪伊朝夕矣。以图原、渭、
契丹自保吉归附，诸夷皆从，特重所遣人使，令礼臣议进奉朝见仪，班在宋、高丽之次。


元六年、夏天民安二年春三月，复遣首领嵬名麻胡入延议疆事。
夏国入边有三路。故事：文移至环庆者皆付延会议。时使人议画界至，辄云： 前后反覆，朝廷悔赖实多。 及令赴延安商议，又云： 延州无可断之理，本国已差官发付熙河兰岷路，就六处界首相会。 又云： 中国实有就和之意，请勿再言陇诺堡上取直及质孤、胜如二堡事。 言词不合，辄掉臂还。经略使赵禼连牒宥州促之，不至。会梁乙逋使生蕃乙吴麻入延州，吴麻乃出入汉边、达语言、类通事者。顺宁寨获之，禼厚与金帛，使以中国怀柔意归谕乙逋曰： 朝廷令汝国遣人来听议疆事，非惮汝也。特以和好垂成、不忍遽绝耳。乙逋欲和即来，不欲，任汝自便。移书往返，不若面议之详也。 时乙逋方聚兵密木关，将寇熙、兰。吴麻至，乃缓师期，遣嵬名麻胡及乙吉丹等入延州。禼呼前诘折，开谕累日，麻胡等词穷曰： 公言无不是，皆为国为民，奈吾国不利何？ 范纯粹曰： 画界之始，夏人计请用绥州旧例，以二十里为界，近黄河者仍以河为限，朝廷一一听之。不知先朝分画绥州之日，界至远近，先令帅臣相度保明，往返审实，乃从其说。今所画界，首起延，经涉环庆、泾原、熙河四路，朝廷更不委逐路审覆，即以延安所见便利接连取直为界。号令一出，夏人执以为据，而乃行追悔，前后皆失，遂生厉阶矣。
夏四月，大举攻熙河，毁通远军护耕七堡。
初，熙河画界，中国文字但云 通远军之定西城北相照接连取直 ，未尝及熨斗平、通西、榆木岔诸堡。梁乙逋欲三堡直南北打量界至，逼近通远大路，中国不可，所以陈请累年。及嵬名麻胡等回，知疆事不成，遂以十万众压熙河通远军境，围定西城，分驻蟾牟山、结龙川，挑掘沿边所筑护耕七堡，毁其崖，杀掠居人千计。七堡者，乃向所争执处，毁之以示必得也。
五月，转犯泾原。
乙逋复由结龙川进兵入泾原，大掠开远堡得胜、隆德等寨，闻熙河、岷州兵已集，始还。
六月，熙河等路来归俘掳。
夏兵入熙河、泾原诸路，虽肆杀掠，而首领被执者亦众。哲宗令悉放归，并诏逐路经略司谕宥州，言： 疆事虽未理毕，夏国安得辄侵边境。今既生擒，即合斩首，缘意在好生，又夏国现输常贡，且放回本国。宜明谕梁乙逋并近上首领，今后不得纵放兵马，擅有侵犯。
遣使请兵于辽。
初，梁乙逋寇通远，右厢种落尽趋河外，熙帅范育三疏，请乘此时进筑龛谷寨，与胜如、定西相照，可东接陇诺城，全据形胜，以制夏国，朝议从之。役将兴，乙逋闻之惧，使乞兵于辽。辽主以南北通好久，难便允从，辞焉。
秋七月，使贺坤成节。
熙河诸路奉诏谕诘宥州，梁乙逋回牒，以通远十万众为些少侵犯；又没泾原之役不答。哲宗以言辞傲慢，欲绝岁贡，闻坤成使已在境上，乃止。
毁镇戎军封堠。
镇戎官吏于军界近边立封堠八处，梁乙逋遣兵拆毁，令宥州牒保安军言： 请勿再修，且宜依旧。
八月，复毁土门堡。杀延都监李仪。
延顺宁寨、安定堡界新移枝子、土门两堡，乙逋令兵毁之。仪与副将许兴夜将兵入界掩击，战败被杀。

攻怀远寨。
梁乙逋既杀李仪，知镇戎军无备，遣兵乘胜攻怀远。守将李逊出战，不胜，闭城谨守。围五日始解。
九月，分兵寇麟、府二州。
梁乙逋点集境内几五十日，至是月，集兵十五万，声言攻环庆、延，一夕忽趋河东。盖知两处备御已固，故抽一军寇麟、府，攻围神木等寨，杀掠不可胜计。民间庐舍、禾稼焚荡无遗，驱虏畜产甚众。诸寨皆闭壁守，独横阳堡守将孙贵数以奇兵挠击，且开门示闲暇，夏兵惊疑，乃还。范纯粹曰： 夏人于一年之内大兵三举，猖狂已甚。每牒宥州诘问，但云见行会勘，阳若不知。察其设心，盖外为不阙贡奉之名，以利市贩，而阴实肆其侵寇之恶也。
国主生辰，保安军牒称赐贺使疾，已而不至。
故事：夏主生日礼物及仲冬时服，例于九月十一日以后过界，其岁赐银绢则于二十五日过界。时使臣安伦、刘穆已抵延安，经略使范纯粹令伦等用公文称疾，移牒照会，梁乙逋使宥州回文，言辞简倨，不肯少屈，于是伦等不至。
塔坦国来伐，梁乙逋回师援之不及。
塔坦闻乙逋兵入河东，率所部袭贺兰山，入罗博监军司所，劫杀人户千余，掠牛羊、孳畜万计。乙逋回兵援之，至达结罗，塔坦兵已退。
按：前书塔坦攻夏矣，此书 伐 ，内之也。夏与西蕃连结肆凶，势已无后忧。塔坦能乘虚袭击，使其回兵自救，不致深入河东，其牵制之功不亦伟哉？
冬十一月，环庆官军攻韦州。
中国既绝岁赐，环庆经略使章陈浅攻策，令都监张存统兵入韦州，攻安州川、霄柏川诸处，蕃部被杀者千余人。
元七年、夏天民安三年春正月，辽人来援，梁乙逋出兵攻绥德城，转掠泾原。
梁乙逋遣使如辽，以宋侵乞援。辽主命大将萧海里驻兵北境，以张声势。乙逋遂攻绥德，以重兵压泾原境，大掠五十余日而还。
二月，筑没烟峡垒成。
没烟有前后两峡，与镇戎军之石门峡相对。梁乙逋谋建寨垒，便于出没，诱至汉兵。镇戎军以闻，金部员外郎穆衍请于质孤、胜如二堡废地间城李诺平，以控要害。陕西转运判官游师雄请自兰州之东通远、定西、通渭之间建汝遮、纳迷、结珠龙三处，复置护耕七堡，以固藩篱。秦凤都监康谓以为： 夏之所以未臣服而肆兵者，以我势分于堤备，兵未练而赏罚失当耳。若择锐结伍，伺彼之动，聚则先击，散则复袭，则彼分而我聚。以众击寡，可得志也。 哲宗下其事诸道咨之，议未定而垒已成。
按：《纲目》书 筑，不尽书 成 ，书 成 必大役也。此书 成 ，著其速也。宋之议论未定，夏之版筑已完，西事得失，于此见矣。
三月，集兵韦州以窥环庆，与泾原官军战，败绩。
韦州居横山北，曩霄时立静塞监军司，屯集人马，防拓兴、灵诸州。时乙逋声言，集兵三万于界上，入取环庆四路。经略使章侦知：夏国边寨各相去二、三十里，每寨止八百余人，马皆羸瘦不堪战。使折克适统泾原兵八千，一日夜驰至韦州，寨兵皇遽走。可适直入监军司所，悉获牲畜、器物。师回，夏兵从后蹑之，可适设伏要害，夏兵大败，首领被斩者二人，死士卒无算，失甲马千计。
夏四月，西蕃厮那等族来附，梁乙逋纳之，阿里骨以兵备一公城。
西蕃溪巴温，董毡疏族也。自阿里骨立，去依陇逋部，河南诸羌皆归之。厮那、心牟二族向属青唐，阿里骨杀董毡妻心牟氏，厮那等不平，与陇逋、心牟二族率众奔夏，乙逋纳之，共谋青唐。阿里骨聚兵一公城以备。
六月，泾原官军破尾丁。
梁乙逋见中国于熙河筑定远城，择于沿边对接百里内各作头项，排布人马，东西相属，约地远近，一二日内可集兵三、五万，待汉兵入界，并力拒战。尾丁于诸路尤近，以兵五千屯其地。章令折可适将兵六千潜入境，侦得守烽卒姓名，诈为首领行视，呼出尽斩之，卷甲疾趋，袭破尾丁，获人马、器甲千计。回次柽杨沟，夏兵逐之，战于高岭，又败。
秋七月，复遣使请援于辽。
乾顺母梁氏愤韦州之败，将图大举，复使乞兵于辽。辽主不许。
八月，西蕃阿里骨献邈川图，梁乙逋执其使。
邈川，古湟中地，南距河州一百九十余里，东至兰州二百余里，东北控甘、凉一带，西接宗哥、青唐二城，部族繁庶，形势险要。始阿里骨以女许梁乙逋子，约攻邈川杀温溪心，不果。及闻乙逋纳叛蕃厮那等族，因复入贡中朝。哲宗封其妻溪尊勇丹为安化郡君，子邦彪为鄯州防御使，弟南纳支西州刺史。乙逋数征其兵入寇，不应。至是，闻温溪心内投。叠受官爵，惧其离间，复以邈川地图献夏国，约将兵来取，而预诱温溪心至青唐拘之。乙逋恶其反覆，羁执使人，兵不发。
冬十月，梁氏自将寇环州。
环州洪德寨西北白马川灰家觜，地距清远军仅八十里，依山据险，当青冈峡济乾、同家二堡大路，若骑兵自欢乐峰直达汉川，半日可至。梁氏集兵十万于奇鲁浪，声言犯泾原。一夕趋环州，围之。
按：《纲目》书 自将 皆善词，兹书 梁氏 ，异之也。以女子而将兵，非异事乎？事异故文亦异，书之以见梁氏之恶与乙逋等。
攻七日不克，解围退，败于洪德寨，易服走还。
环州境外皆沙碛，距城百里有牛圈潴水。章于兵未至时，夜遣人置毒水中。夏兵至，人马饮者辄死。攻七日不克，谋解围退。预料精兵万人授折可适，衔枚由大虫谷趋洪德城；分遣蕃官慕化等别驻肃远寨，约举火为识，以邀归路。夏兵还过之，烽起，士卒识梁氏旗帜，争鼓噪出，梁氏纵铁鹞子数万迎斗，可适等皆死战。梁氏见众败，急令青幕遮道，尽弃帷帐首饰，易服走免。兵士相蹈藉，死者崖涧皆满。
按：兵未有书败状者，书 易服 ，丑梁氏也。
十月，西蕃阿敏来投，使守革罗城。
阿敏，温溪心弟，阿旺格子。阿里骨拘温溪心，邈川大乱。阿敏闻梁乙逋执青唐使人，乃改名丹卓麻，率属投入夏国。梁氏使为衙头首领，将兵守革罗城，备阿里骨也。
十一月，复遣使乞援于辽。
辽主因夏国叠次求援，拟遣枢密使牛温仁泛使中国，诘问兵端。已闻乙逋点集频数，部族疲于奔命，议者谓 其非中国敌，岂可因之弃吾旧盟 ，罢温仁不遣，止令涿州移牒雄州请之。
绥州钤辖移浪心讹内投。
授内殿承制。其从人绥移曾入夏国侦事，战斗被伤，特予副兵马使。
元八年、夏天民安四年春正月，假辽国命，牒保安军请和。
宥州牒保安军言： 本国准北朝札子，备载南朝圣旨，称夏国如能悔过上表，自当应接，予以自新。今既北朝解和，又朝廷素许，因此再上表章，即欲遣使诣阙。 哲宗以辞引 北朝 非例，令延经略使回牒谕意。
二月，以兵备于阗。
于阗，东界吐蕃，与瓜、沙接壤。是时入贡中朝，请率兵讨夏国。梁氏闻之，令瓜、沙诸州严兵为备。
附：李氏《长编》： 二月己酉，赐熙河路钤辖康识并诸将银药有差，以出塞牵制至打绳川讨荡有功也。 考打绳川在南牟会西七十里，距会州止八十里，是已深入夏界。而《宋史》无《康识传》，其出塞月日《实录》亦不载。
三月，遣使谢罪，请以兰州易塞门、安远二寨。
梁乙逋因中国绝岁赐，遣使谢罪，并请易地。宝文阁待制吕大忠言： 夏人强则纵，困则服。今阳为恭顺，实惧讨伐，宜且命边臣诘其所以来之辞。若惟请是从，彼将有以窥我矣。 哲宗乃赐诏曰： 省所上表，遣使诣阙，悔过上章，献纳兰州一境地土，绥州至义合寨亦取直画定，却有塞门乞赐还夏国等事且悉。朕统御万邦，敦示大信，眷尔嗣藩之始，亟驰请命之诚，爰给土疆，复颁岁币。岂谓受赐而后辄兴犯顺之师，中外交章，神人共愤。朕以尔在位未久，势匪自由，姑戢讨伐之大兵，聊用驭边之中策。今则遣使来庭，托辞悔过，何乃谢章之初达，即形画境之烦言。况西藩故疆，中国旧地，已载前诏，不系可还。其分境虽曾商量，在用兵亦合隔绝。然则塞门之请，殊非所宜。定西以东，已有前谕。除河东、延路新边界至许从前约，令逐路经略司依前后诏书开立濠堠外，兰岷路未了地界，亦已令兰岷路经略使依先降诏旨委官，候夏国差到官，详先降指挥，同共商量分画。缘夏国自元通贡受赐，后累次犯边，仍候地界了日，可依例别进誓表，然后常贡岁赐，并依旧例。
夏四月，乘间犯延、麟二州。
夏谢罪使甫入中国境，属蕃耒耜云集，近边二三百里耕辟无余地。乙逋乘彼此议和，沿边无备，纵兵分犯二州，杀掠熟户甚众。
冬十月，遣兵扼神流堆，与泾原将张蕴战，败还，遂失宥州。
梁乙逋闻张蕴引兵入境，令众三千扼大吴神流堆，堆距宥州四十里。拒战不胜，宥州守兵溃走。监军梁阿移引铁骑数千趋松林堡赴援，蕴顿兵长城岭。铁骑数挑战不得，既倦，蕴纵兵奋击，阿移大败。
附：《宋史·叶康直传》： 元中，知秦州。夏人侵甘谷，康直戒诸将设伏以待，歼其二酋，自是不敢犯。 考《哲宗纪》，元中不见夏人侵甘谷事，《传》不知何据。
绍圣元年、夏天民安五年春正月，遣使进奉，再请易地。

梁氏遣使进贡，复请易塞门，不许。自是不复请。
二月，进助山陵。
哲宗葬宣仁圣烈皇太后于永厚陵，梁氏遣使进马一百匹。
三月朔，日有食之。
时乾顺年幼，诸梁恣横，国中皆危之。
夏四月，遣谍入延，被获。
梁氏因请地不得，遣谍至延觇事。经略使范纯粹方大阅，观者不得入。俄而骑两翼环围之，命观者列坐，皆五人结一保，中有十余无保者，呼诘之，即夏谍也。尽坐帐前，阅技毕，曰： 我之兵精乎？归语尔主，欲为寇，幸早来。 与食遣回。
冬十月，梁乙逋伏诛。
梁氏一门二后，乙逋恃其威势，独专国政，日与中国抗衡，缘边悉被荼毒。中间得岁赐、金帛，辄夸于众曰： 嵬名家人有如此功否？中国曾如此畏否？ 每举兵，必曰： 吾之所以连年点集，欲使南朝惧，吾为国人求罢兵耳。 国人畏之，不敢言。既，又潜谋篡夺，刑赏自专，梁氏亦为所制。自麟、府还，族子阿革战死，势稍杀。环庆之役，梁氏自将，不使与兵政，乙逋不悦，叛状益露。大首领嵬名阿吴、仁多保忠、撒辰等知其谋，集部众讨杀之，灭其家。
按：乙逋为嵬名阿吴等所杀，书 伏诛 何？罪宜诛也。《纲目》严恶恶：元魏景明四年，散骑常侍赵修为监者鞭驱至死，书 伏诛 ；永安元年，中书令郑俨为部下所杀，书 伏诛 。凶顽如乙逋死有余辜，书 伏诛 ，所以正其罪而讨之也。
绍圣二年、夏天民安六年春二月，筑堡石门峡。
石门峡，距渭州境仅三十里，东带兴、灵，西接天都，濒葫芦河形胜，宜耕牧，为国界要害。梁氏遣兵筑堡戍之，中国探骑遂莫敢过界。
夏五月，宥州蕃属朱智用由邈川内投。
智用有意内附，为夏国各路把截，无由遂达。后入邈川，为温溪心部下搬察。至熙州，密申向汉意，携其宗族内奔。哲宗嘉其诚，授三班奉职。
冬十一月，进《贝多叶经》于辽。
经，回鹘僧所译。